<!-- wp:paragraph {"align":"center","style":{"typography":{"fontSize":20},"color":{"background":"#baeab9"}}} -->
<p class="has-text-align-center has-background" style="background-color:#baeab9;font-size:20px"><strong>"ธีม" พลิกร่วงรอบแรกสแลม "เฟร้นช์ โอเพ่น"<br>ฝ่ายจัดขู่ตัดสิทธิ "โอซากะ" งดสัมภาษณ์สื่อ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสแกรนด์สแลมรายการที่ 2 ของปี ศึก "เฟร้นช์ โอเพ่น" ที่โรล็องด์ การ์โรส กรุงปารีส ประเทศฝรั่งเศส เปิดฉากขึ้นแล้ว เมื่อวันที่ 30 พฤษภาคม ซึ่งเพียงแค่วันแรกก็เกิดการพลิกล็อกขึ้น เมื่อโดมินิค ธีม มือวางอันดับ 4 ของรายการชาวออสเตรีย ซึ่งเคยเข้าชิงรายการนี้มาแล้ว 2 ครั้ง พลิกพ่ายให้ปาโบล อันดูฆาร์ มือ 68 ของโลกชาวสเปน 6-4, 7-5, 3-6, 4-6, 4-6 เป็นครั้งแรกที่ธีมตกรอบแรกในรายการนี้</p>
<!-- /wp:paragraph -->

<!-- wp:paragraph -->
<p>ด้านการแข่งขันประเภทหญิงเดี่ยว เกิดกรณีปัญหาขึ้น เมื่อนาโอมิ โอซากะ มือ 2 ของโลกชาวญี่ปุ่น ปฏิเสธที่จะแถลงข่าวหลังการแข่งขันรอบแรกซึ่งเธอเอาชนะแพทริเซีย มาเรีย ทิก จากโรมาเนียไป 6-4, 7-6 (7/4)</p>
<!-- /wp:paragraph -->

<!-- wp:paragraph -->
<p>โอซากะประกาศก่อนหน้านี้ว่าจะไม่ร่วมงานแถลงข่าว เพื่อรักษาสภาพจิตใจ เพราะงานแถลงข่าวท้ายเกม เป็นการทำร้ายจิตใจให้คนที่รู้สึกแย่อยู่แล้ว แย่ลงไปอีก</p>
<!-- /wp:paragraph -->

<!-- wp:paragraph -->
<p>อย่างไรก็ตาม ฝ่ายจัดการแข่งขันเทนนิสแกรนด์สแลม 4 รายการ ได้ออกแถลงการณ์ร่วมตอบโต้โอซากะว่า การกระทำดังกล่าวเป็นการเอาเปรียบเพื่อนร่วมอาชีพ เนื่องจากการพูดคุยกับสื่อหลังจบเกมถือเป็นระเบียบปฏิบัติที่ทุกคนยึดถือ เคารพ และทำตามมาอย่างเท่าเทียม พร้อมลงโทษปรับโอซากะเป็นเงิน 15,000 ดอลลาร์สหรัฐ และขู่ว่าหากเธอยังยืนกรานจะปฏิเสธการแถลงข่าวต่อไป ก็อาจโดนตัดสิทธิจากการแข่งขันเฟร้นช์ โอเพ่น ทันที รวมถึงอาจโดนแบนต่อเนื่องในแกรนด์สแลมรายการอื่นๆ ด้วย</p>
<!-- /wp:paragraph -->

<!-- wp:paragraph -->
<p>ผลรอบแรกคู่ที่น่าสนใจ<br>ชายเดี่ยว<br>อเล็กซานเดอร์ ซเวเรฟ (6-เยอรมนี) ชนะ ออสการ์ อ็อตเตอ (เยอรมนี) 3-6, 3-6, 6-2, 6-2, 6-0<br>คาเรน คาชานอฟ (23-รัสเซีย) ชนะ ยิรี่ เวเซลี่ (เช็ก) 6-1, 6-2, 6-3<br>เคย์ นิชิโคริ (ญี่ปุ่น) ชนะ อเลสซานโดร จานเนสซี่ (อิตาลี) 6-4, 6-7 (4/7), 6-3, 4-6, 6-4<br>โรเบร์โต้ เบาติสต้า อกุต (11-สเปน) ชนะ มาริโอ บีเลญ่า มาร์ติเนซ (สเปน) 6-4, 6-4, 6-2<br>สเตฟานอส ทซิทซิพาส (5-กรีซ) ชนะ เฌเรมี่ ชาร์ดี้ (ฝรั่งเศส) 7-6 (8/6), 6-3, 6-1<br>มาร์กอส กิรอน (สหรัฐ) ชนะ กริกอร์ ดิมิตรอฟ (16-บัลแกเรีย) 2-6, 4-6, 7-5, 3-0 - retired</p>
<!-- /wp:paragraph -->

<!-- wp:paragraph -->
<p>หญิงเดี่ยว<br>อาเนลิน่า คาลินิน่า (ยูเครน) ชนะ อังเกลิค เคอร์เบอร์ (26-เยอรมนี) 6-2, 6-4<br>เพตรา ควิโตว่า (11-เช็ก) ชนะ กรีต มินเน่น (เบลเยียม) 6-7 (3/7), 7-6 (7/5), 6-1<br>วิคตอเรีย อซาเรนก้า (15-เบลารุส) ชนะ สเวตลาน่า คุซเนตโซว่า (รัสเซีย) 6-4, 2-6, 6-3<br>เมดิสัน คีย์ส (23-สหรัฐ) ชนะ โอแชน โดแด็ง (ฝรั่งเศส) 6-3, 3-6, 6-1<br>อารีน่า ซาบาเลนก้า (3-เบลารุส) ชนะ อนา คอนจูห์ (โครเอเชีย) 6-4, 6-3</p>
<!-- /wp:paragraph -->

<!-- wp:paragraph -->
<p>ภาพจาก <a rel="noreferrer noopener" href="https://l.facebook.com/l.php?u=http%3A%2F%2Frolandgarros.com%2F%3Ffbclid%3DIwAR1nI1Jfe9AhOgzfbuSLO7pCXBBIL6bFYoCjDxPLW0Tmom5Sobt0P8pVmW8&amp;h=AT1TF7tB2E1GptxqWcHFSVx3o3TyYWrLYgcDxN23M_6yQCXLh9s-0LY7efHDRRJWkLGDIFgQKJPTcGqNl-hUPnIDiMAkvmuWFxo2QfmT3ZztByetyP4knGY0WMQbpUJGNPH9fls3dqx61pkUOJodXj3Xuw&amp;__tn__=-UK-R&amp;c[0]=AT3WN-WpTkZssfXzZFF7pk_5pZyDQC0wssJUShY8x9v9egxaoatSqTyf94nfeNKWlBNKuuxrZrDR2H7RVWjcYVHfvZdNSrf6YRum2jgCjKwIWokzjeuCcqTUzdb9rBrLgolvfQODaxLn-oC52_e3Z_nbqx8f253ujcTPcCfivrmwDgM" target="_blank">rolandgarros.com</a></p>
<!-- /wp:paragraph -->

<!-- wp:image {"id":27370,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/05/192423804_4225767127446223_3613872784790949334_n.jpg" alt="" class="wp-image-27370"/></figure>
<!-- /wp:image -->