<p style="text-align: center;"><strong><span style="font-size: 14pt;">เต็ง 1 ฟอร์มฮอตลิ่วตัดเชือกหวดPTT-ลอนเทนนิส</span></strong></p>

การแข่งขันเทนนิสเยาวชน รายการ PTT-ลอนเทนนิสพัฒนาฝีมือ รอบมาสเตอร์ ประจำปี 2561 สนับสนุนโดย บริษัท ปตท. จำกัด (มหาชน) ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 27 ธ.ค. ในรอบก่อนรองชนะเลิศ รุ่นอายุไม่เกิน 14 ปี ชายเดี่ยว ศุภวัฒน์ แซ่อุ้ย นักหวดจากภูเก็ต มือวาง 1 ของรายการ ดีกรีเยาวชนทีมชาติ พบกับ เตชิต มาตรา จากกรุงเทพฯ ปรากฏว่า ศุภวัฒน์ เป็นฝ่ายเอาชนะไปได้ตามคาด 2 เซตรวด 6-4 และ 6-1 โดยใช้เวลาแข่งขันทั้งสิ้น 1 ชั่วโม<span class="text_exposed_show">ง 10 นาที ผ่านเข้ารอบรองชนะเลิศ พบกับ กฤติน แอบเอี่ยม นักหวดจากกรุงเทพฯ มือวางอันดับ 4 ของรายการ ที่ในรอบก่อนรองชนะเลิศ เอาชนะ นฤบดี บุญวัฒน์ มือวางอันดับ 3 จากนนทบุรี ได้ 2 เซตรวด 6-0 และ 6-2 โดยใช้เวลา 1 ชั่วโมง 1 นาที</span>
<div class="text_exposed_show">

ด้านรุ่นอายุไม่เกิน 16 ปี หญิงเดี่ยว รอบก่อนรองชนะเลิศ เมลิสสา เซ นักหวดลูกครึ่งไทย-เยอรมัน จาก กทม. มือวาง 5 ของรายการ พบกับ ณัฎฐนิช คงสุจริต จากพิษณุโลก ปรากฏว่า เมลิสสา เป็นฝ่ายคว้าชัย 2-0 เซต 6-2, 6-2 ผ่านเข้ารอบรองชนะเลิศ พบกับ กัญญธมล ยอดสนิท มือวาง 1 จากนครศรีธรรมราช ที่ชนะ พนัชกร สวนอาษา จากนครสวรรค์ 6-3, 6-1

ส่วนผลการแข่งขันคู่อื่น รอบก่อนรองชนะเลิศ รุ่น 14 ปี หญิงเดี่ยว กมรวรรณ ก้อนศิลา (นนทบุรี) ชนะ ชินบัญชร สร้อยทอง (ชลบุรี) 6-1, 6-0 เข้าไปตัดเชือกกับ เทพญาดา เทพพา (พิษณุโลก) ที่ชนะผ่าน ณัฐกฤตา พันธ์สายเชื้อ (ยโสธร) ขณะที่ ลัลน์ลลิต บุษดี (ปทุมธานี) ชนะ ฌัชชา กล่อมกมล (สุโขทัย) 6-2, 6-2 เข้าไปตัดเชือกกับ ตปณีย์ บุญวัฒน์ (นนทบุรี) ที่ชนะ จุฬาพัชร สาธุธรรม (กทม.) 6-4, 6-2

สำหรับการแข่งขันในวันที่ 28 ธ.ค. ซึ่งเป็นวันสุดท้าย รอบรองชนะเลิศ เริ่มเวลา 08.00 น. และรอบชิงชนะเลิศ เริ่มเวลา 12.00 น. เป็นต้นไป

ผลการแข่งขันคู่อื่นๆ ดูรายละเอียดได้ที่ (ตรง Result ) <a href="https://www.tour.ltat.org/tournaments-accfact-NDI0.html?fbclid=IwAR3hT2ikMvU7xGDCn9IidTyXBayN4QLNXGHY0aTkqiU1gvMxxd9Kpf-t-E4" target="_blank" rel="noopener nofollow" data-ft="{&quot;tn&quot;:&quot;-U&quot;}" data-lynx-mode="async" data-lynx-uri="https://l.facebook.com/l.php?u=https%3A%2F%2Fwww.tour.ltat.org%2Ftournaments-accfact-NDI0.html%3Ffbclid%3DIwAR3hT2ikMvU7xGDCn9IidTyXBayN4QLNXGHY0aTkqiU1gvMxxd9Kpf-t-E4&amp;h=AT2K8mO7sRqSEI5iEDs4Ql49I6oJiqkk_hpYwcwIg6vEhbDGkE7KNwcwjZ2f7Y1HJv6hDyD6rI_uEWTc0rGGzcKIQPpA6xj2J2FTKO0qRQVZGEXRTTDq410jzdvmYxg2j9PbteiGo4pTfh8FbIvsZadXQPSuiLaY2bbbB6yJeQ8hJfl7kaaZo8XG6wKDATeR7QXpUBzeyLEYOtSBMMsAimoX8wd_6EqXAkyfADF5n73qb-sFzQqQYytjC05i9Btm9qT19wUhHkpLkrdh8HBEJfxPWmDNvNanlbzWG02zfYPJdvzDBQQIzjnXIl3fI6FWopj0t0WVCbfPkOZPBiGfwNSlYXzxLSgZQ30QzG8lioRBYXcZoY_SE34OBGrbCfU95gxfMHaTGV3NNOTspOLuYlVY4RRj36T3adEZvs8c2uuhG7bqjjxI6tVu3IG0vry2pbcExnXtzefIKbAMbh6BmGHOw-otJbj5j_tLiMusgOAe390w-m1JYhqBhuvSSNCW8_f0iitCw3ZEm5lRLAww-EeFUwd74DadOu1r_CjxAJkSWukiaUdFiiEQamBSc4HuJy3Vlha7AvEXb1PXYzIKTVYSzmOFCUwgb73o9julc9tfhDtIZu6Zui2w0-wslp9x1TnisT8">https://www.tour.ltat.org/tournaments-accfact-NDI0.html</a>

*สามารถเข้าชมภาพเพิ่มเติมได้ที่ https://www.ltat.org/photos/

</div>