<!-- wp:paragraph {"align":"center","style":{"typography":{"fontSize":20},"color":{"background":"#e6fce4"}}} -->
<p class="has-text-align-center has-background" style="background-color:#e6fce4;font-size:20px"><strong>"กษิดิศ"ทะยานชิงเดี่ยวชน"ธนเพชร"แถมควง"ลักษิกา"ครองแชมป์คู่ผสม</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ครั้งที่ 1 ประจำปี 2565 ชิงเงินรางวัลรวม 600,000 บาท พร้อมคะแนนสะสมอันดับประเทศไทย จัดภายใต้มาตรการป้องกันการแพร่ระบาดของโรคโควิด-19 ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 12 ก.พ. มีพิธีมอบรางวัลประเภทหญิงคู่และคู่ผสม โดยได้รับเกียรติจาก นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทยฯ และประธานฝ่ายพัฒนาเยาวชน เป็นประธานในพิธี</p>
<!-- /wp:paragraph -->

<!-- wp:paragraph -->
<p>ประเภทคู่ผสม รอบชิงชนะเลิศ ลักษิกา คำขำ (จันทบุรี) และ กษิดิศ สำเร็จ (กทม.) คู่มือวาง 1 ของรายการ พบ พัชรินทร์ ชีพชาญเดช (ขอนแก่น) และ ณัฐนนท์ กัจฉปานันท์ (ยะลา) คู่มือวาง 2 ของรายการ สำหรับ ลักษิกา นั้น เป็นเจ้าของเหรียญเงิน คู่ผสม กีฬาเอเชี่ยนเกมส์ ครั้งที่ 18 ที่ประเทศอินโดนีเซีย ปี 2018 ในขณะที่ ณัฐนนท์ เป็นเจ้าของเหรียญทอง คู่ผสม กีฬาเอเชียนอินดอร์และมาร์เชียลอาร์ตสเกมส์ ครั้งที่ 5 ที่ประเทศเติร์กเมนิสถาน ปี 2017</p>
<!-- /wp:paragraph -->

<!-- wp:paragraph -->
<p>ผลการแข่งขัน ปรากฏว่าเป็นคู่ของ ลักษิกา และ กษิดิศ ที่ช่วยกันหวดเอาชนะคู่ของ พัชรินทร์ และ ณัฐนนท์ ได้ 2 เซตรวด 6-3 และ 7-5 ได้ครองแชมป์ประเภทคู่ผสม พร้อมรับเงินรางวัลร่วมกัน จำนวน 15,700 บาท ส่วน พัชรินทร์ และ ณัฐนนท์ ในฐานะคู่รองแชมป์ได้รับเงินรางวัลร่วมกัน จำนวน 7,800 บาท ทางด้านประเภทหญิงคู่ รอบชิงชนะเลิศ กมลวรรณ บัวแย้ม (ชลบุรี) และ วรรษชล สวัสดี (พิษณุโลก) คู่มือวาง 2 ของรายการ ผนึกกำลังเอาชนะ ชมภู่ทิพย์ จันดาเขต (นนทบุรี) และ ธมจันทร์ มอมขุนทด (นครราชสีมา) คู่มือวาง 1 ของรายการ 2-1 เซต 6-1, 5-7 และซูเปอร์ไทเบรก 10-6 คว้าแชมป์ประเภทหญิงคู่ไปครอง พร้อมรับเงินรางวัลร่วมกัน จำนวน 15,700 บาท ส่วนคู่รองแชมป์ ได้รับร่วมกัน จำนวน 7,800 บาท</p>
<!-- /wp:paragraph -->

<!-- wp:paragraph -->
<p>ขณะที่ประเภทเดี่ยวได้คู่ชิงชนะเลิศเป็นที่เรียบร้อย โดยประเภทชายเดี่ยว รอบรองชนะเลิศ กษิดิศ สำเร็จ (กทม.) มือวาง 1 ของรายการ ตัดเชือกชนะ ฐานทัพ สุขสำราญ (ลพบุรี) มือวาง 3 ของรายการ 2-0 เซต 7-5, 6-3 ทะยานสู่รอบชิงชนะเลิศ พบกับ ธนเพชร ฉันทะ (ประจวบคีรีขันธ์) มือวาง 4 ของรายการ ที่เฉือนชนะ จิรัฏฐ์ นวสิริสมบูรณ์ (กทม.) มือวาง 5 ของรายการ 2-1 เซต 2-6, 6-4 และ 6-1 โดย กษิดิศ ที่ได้แชมป์คู่ผสม ยังมีลุ้นแชมป์จากประเภทชายเดี่ยวด้วย</p>
<!-- /wp:paragraph -->

<!-- wp:paragraph -->
<p>ทางด้านประเภทหญิงเดี่ยว รอบรองชนะเลิศ พัชรินทร์ ชีพชาญเดช (ขอนแก่น) มือวาง 1 ของรายการ ใช้ความเก๋าเอาชนะ ลีเดียร์ พอดโกริชานี่ (สุราษฎร์ธานี) นักหวดดาวรุ่งลูกครึ่งไทย-รัสเซีย 2-0 เซต 6-2, 6-2 พัชรินทร์ ผ่านเข้าชิงชนะเลิศกับ ชมภู่ทิพย์ จันดาเขต (นนทบุรี) มือวาง 2 ของรายการ ที่ตัดเชือกชนะ วิจิตราภรณ์ วิมุกตานนท์ (พิษณุโลก) 2-0 เซต 7-5, 6-2</p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ประเภทชายคู่ รอบรองชนะเลิศ ฐานทัพ สุขสำราญ (ลพบุรี)-ปรัชญา อิสโร (สงขลา) คู่มือวาง 3 ชนะ สรรค์ชัย รติวัฒน์ (กทม.)-ธนเพชร ฉันทะ (ประจวบคีรีขันธ์) คู่มือวาง 1 ของรายการ 6-2, 6-3 ศุภวัฒน์ แซ่อุ้ย (ภูเก็ต)-จิรัฏฐ์ นวสิริสมบูรณ์ (กทม.) คู่มือวาง 4 ชนะ กิติรัตน์ เกิดลาภี (กทม.)-พงศภัค เกิดลาภี (กทม.) คู่มือวาง 2 ของรายการ 6-4, 6-4 </p>
<!-- /wp:paragraph -->

<!-- wp:paragraph -->
<p>ผลการแข่งขันคู่อื่น ดูรายละเอียดเพิ่มเติมได้ที่ <a rel="noreferrer noopener" href="https://l.facebook.com/l.php?u=https%3A%2F%2Fbit.ly%2F34lDblB%3Ffbclid%3DIwAR3JrkzKiF4bea0VjzFnrQTTo_PkDHDcvyYYQnWU2mVa9hbOAXBPg0BgG6U&amp;h=AT09MqovUBvqbQrwa4kFV576OUCKW3VdYG3q9Fz2hXDgeKysLVwD4isVitC2y6ZeqiCPGysAdWlITcxLwbFgpiuBPhGPfEVZ5xRwLB0mxux05mrt-l0Mv-W96ozJ48hXR8Zc&amp;__tn__=-UK-R&amp;c[0]=AT11dxjJjgm4JsMjuHYiP1tn3EjvrZNRFnVgqeS09Mysa3n5GZQZSRX-YbuPavJrpRL-9-slx5OQXk5dka6rBsERPblxuKEf5pLZiwxwZjTBhWID3GFMPAVV7d-jcwL6K9O3mwQoQRAhqmZuC1obRlALf4belN14aeTwAfJ5S1ghmiU" target="_blank">https://bit.ly/34lDblB</a> และสามารถรับชมภาพการแข่งขันเพิ่มเติมได้ที่ <a rel="noreferrer noopener" href="https://www.flickr.com/photos/188784303@N05/albums?fbclid=IwAR1E1Hk_0Hq2LwXyM-Mp7ernMTumrBhtXv65U_uPA6zpwOTxlB-WUi6pfcc" target="_blank">https://www.flickr.com/photos/188784303@N05/albums</a></p>
<!-- /wp:paragraph -->

<!-- wp:image {"id":30939,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/02/273742854_5064095933613334_4794473504284869943_n-1024x683.jpg" alt="" class="wp-image-30939"/></figure>
<!-- /wp:image -->