<p style="text-align: center;"><span style="font-size: 14pt;"><strong>"ลักษิกา"ต้อนจีน2เซตลิ่ว8คนหวดอาชีพที่จีน</strong></span></p>
การแข่งขันเทนนิสอาชีพหญิง ไอทีเอฟ วีเมนส์ เซอร์กิต รายการ "จี่หนาน อินเตอร์เนชั่นแนล" ชิงเงินรางวัลรวม 60,000 ดอลลาร์สหรัฐ หรือราว 1.98 ล้านบาท ที่เมืองจี่หนาน ประเทศจีน เมื่อวันที่ 9 ส.ค.ที่ผ่านมา รอบสอง หญิงเดี่ยว ลักษิกา คำขำ นักหวดมือ 1ของไทย มือ 91 ของโลก มือวาง 1ของรายการ ลงดวลแร็กเกตกับ จาง หยู ฉวน นักหวดสาวจีน มือ 225 ของโลก ซึ่งสถิติที่ผ่านมา ลักษิกา เคยหวดชนะคู่แข่งคนนี้มาแล้วในปี 2016 การแข่งขันที่ฮ่องกง
ส่วนการเจอกันครั้งนี้ ลักษิกา ยังคงงัดฟอร์มหวดที่เฉียบขาดเอาชนะ 2 เซตรวดด้วยสกอร์ 6-4 และ 6-1ทำให้ทะลุเข้ารอบก่อนรองชนะเลิศ หรือ รอบ 8 คนสุดท้ายทันที
ขณะที่ประเภทคู่ รอบก่อนรองชนะเลิศ ลักษิกา กับ จัง ซู จอง จากเกาหลีใต้ ปราชัยให้กับ หวัง ซิน หยู กับ เหยา เสี่ยว ตี้ คู่นักเทนนิสจีน 6-7(0) และ 5-7

(แฟ้มภาพ)

<img class="alignnone size-full wp-image-14362" src="https://www.bucket.cloudaccess9.com/ltatorg/2018/08/2C054C3B-9878-4AB6-8DE4-3FC36BE049E4.jpeg" alt="" width="920" height="680" />