<!-- wp:paragraph {"align":"center","style":{"typography":{"fontSize":20},"color":{"background":"#aad1ae"}}} -->
<p class="has-text-align-center has-background" style="background-color:#aad1ae;font-size:20px"><strong>"ซาเละฟรีรัส-ณิชกานต์" ดับเบิ้ลแชมป์บีชเทนนิสจูเนียร์ฯสนาม2</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชายหาด รายการ "บีช เทนนิส จูเนียร์ แชมเปี้ยนชิพ" สนาม 2 ประจำปี 2567 ที่ เกรต้า สปอร์ต คลับ พัทยา จังหวัดชลบุรี เมื่อวันที่ 1 มิ.ย. พ.ค.67 ซาเละฟรีรัส อัลมุฟาฎี นักตบดีกรีทีมชาติจากชลบุรี และ ณิชกานต์ ธรรมดา อาศัยชั้นเชิงที่เฉียบขาด ควงพาร์ทเนอร์คว้าดับเบิ้ลแชมป์มาครองได้สำเร็จ ซาเละฟรีรัส อัลมุฟาฎี ลงแข่งรุ่นอายุไม่เกิน 16 ปีชาย รอบพบกันหมด นัดสุดท้าย โดยจับคู่กับ อาชวิฐ อิทธิวรกุล จากชลบุรี เอาชนะ อัครบุรุษ คงคาเพชรวรรณ กับ สุทธิพงศ์ แก่งศิริ จากชลบุรีเช่นกัน 2 เซตรวด ด้วยสกอร์ 6-0 และ 6-0 จากนั้น ซาเละฟรีรัส อัลมุฟาฎี ก็มาคว้าแชมป์รุ่นอายุไม่เกิน 18 ปีชายมาครองได้อีกรายการ ด้วยการจับคู่ ปิยะภูมิ อินขาว หวดชนะ สหวัสส์ ศิริสินวัฒนา กับ สิรวิชญ์ แครงกระโทก จากชลบุรี ในรอบพบกันหมดนัดสุดท้าย ด้วยสกอร์ 7-5 และ 6-4</p>
<!-- /wp:paragraph -->

<!-- wp:paragraph -->
<p>ด้านรุ่นอายุไม่เกิน 16 ปีหญิง ณิชกานต์ ธรรมดา จับคู่ นันทพร ป้องปิด ลงแข่งรอบพบกันหมดนัดสุดท้าย เอาชนะ ไอริน ศรีไตรเฮือง กับ ธนัชชา พันธ์ศักดิ์ จากชลบุรี 6-1 และ 6-4 ทำให้ครองแชมป์ร่วมกันทันที นอกจากนี้ ณิชกานต์ ยังมาคว้าแชมป์รุ่นอายุไม่เกิน 14 ปีหญิงได้อีกรายการ เมื่อจับคู่กับ สุพัตรา สืบยุบล นักตบดาวรุ่งจากชลบุรี ลงแข่งนัดชิงชนะเลิศในฐานะ คู่มือวาง 1 ของรายการ เอาชนะ กนกนันท์ ช่างหนอง กับ ธนัชชา พันธ์ศักดิ์ คู่นักตบชลบุรี ไปได้สำเร็จ 2 เซตรวด ด้วยสกอร์ 6-3 และ 6-4 ส่วนรุ่นอายุไม่เกิน 12 ปีหญิง สุพัตรา พลาดโอกาสคว้าดับเบิ้ลแชมป์ เมื่อจับคู่กับ กนกนันท์ ช่างหนอง ลงแข่งนัดชิงชนะเลิศถูก ณัฏฐ์ณัชชา องค์วัฒนา กับ ศรุดา สุดตา คู่แข่งจากเมืองหลวง กทม. พลิกเอาชนะไปได้ 2 เซตรวด ด้วยสกอร์ 6-4 และ 6-3 ส่งผลให้ ณัฏฐ์ณัชชา กับ ศรุดา คว้าแชมป์รุ่นนี้ได้สำเร็จ หลังการแข่งขันได้รับเกียรติจาก นางสำเรียง เหมาะมาศ ประธานที่ปรึกษาเกรต้า รีสอร์ท แอนด์ สปอร์ต คลับ มอบรางวัลแก่นักกีฬา</p>
<!-- /wp:paragraph -->

<!-- wp:image {"id":43446,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/06/445413444_869193365243647_3601019712373604162_n-2-1024x683.jpg" alt="" class="wp-image-43446"/></figure>
<!-- /wp:image -->