<!-- wp:paragraph {"align":"center","backgroundColor":"luminous-vivid-amber"} -->
<p style="text-align:center" class="has-background has-luminous-vivid-amber-background-color"><br><strong>หวดจูเนียร์เฟดคัพไทยคว้าที่6ศึกชิงแชมป์โลก</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนชิงแชมป์โลก ประเภททีมหญิง รุ่นอายุไม่เกิน 16 ปี รายการ "จูเนียร์ เฟดคัพ บาย บีเอ็นพี พาริบาส์ 2019" (Junior Fed Cup by BNP Paribas Finals) รอบไฟนอลส์ หรือ รอบชิงชนะเลิศ 16 ทีมสุดท้าย ที่ยูเอสทีเอ เนชั่นแนล แคมปัส ในเมืองออร์แลนโด้ รัฐฟลอริด้า สหรัฐอเมริกา เมื่อวันที่ 29 กันยายน ทีมนักเทนนิสเยาวชนไทย ลงสนามชิงอันดับ 5 กับ ฝรั่งเศส ผลปรากฎว่า ทีมไทยพยายามสู้เต็มที่แต่ก็ต้านไม่ไหวพ่าย 1-2 คู่ โดย เดี่ยวมือสอง “รวงข้าว” ลัลนา ธาราฤดี มือ 262 เยาวชนโลก ชนะ ฌูลีน ฟายาร์ด มือ 216 เยาวชนโลก 2-0 เซตด้วยสกอร์ 6-3, 6-3 ขณะที่ เดี่ยวมือหนึ่ง "แพ็ตตี้" พิมพ์รดา จัตวาพรวนิช มือ 186 เยาวชนโลก แพ้ เอลซ่า ฌาคเคอโมต์ มือ 12 เยาวชนโลก 0-2 เซตด้วยสกอร์ 1-6, 2-6 ส่วนประเภทคู่ ลัลนา คู่กับ "เบลล์" ธมนพรรณ จงเลิศตระกูล พ่าย ฌูลีน ฟายาร์ด และ เอลซ่า ฌาคเคอโมต์ 0-2 เซตด้วยสกอร์ 2-6 และ 2-6 ทำให้ ทีมเทนนิสเยาวชนไทยจบผลงานด้วยการคว้าอันดับ 6 มาครอง จากทั้งหมด 16 ทีมสุดท้ายของโลก</p>
<!-- /wp:paragraph -->

<!-- wp:paragraph -->
<p>"โค้ชเอ็กซ์" พชรพล คำสมาน กัปตันทีมจูเนียร์เฟดคัพไทย กล่าวว่า ในแมทช์สุดท้ายนี้นักหวดทุกคนพยายามสู้กันเต็มที่ แต่เพราะคู่แข่งจากฝรั่งเศสหวดสโตรกได้เหนียวแน่นมาก เราเองก็พยายามอดทนสู้แต่ก็ต้านไม่ไหว แต่เด็กๆทุกคนก็ภูมิใจในผลงานการคว้าอันดับ 6ในครั้งนี้มากเพราะเกินเป้าหมายที่วางไว้เยอะเดิมเราแค่หวังเข้ารอบ 8ทีมเท่านั้น ซึ่งผลงานที่ดีนี่ก็มาจากการได้รับโอกาสจากสมาคมกีฬาเทนนิส ลอนเทนนิสสมาคมแห่งประเทศไทย ที่ได้อนุมัติให้เดินทางมาฝึกซ้อมที่สหรัฐฯล่วงหน้า 1 สัปดาห์ทำให้เด็กๆได้ซ้อมที่คอร์ทดิน ได้ปรับตัวเข้ากับอากาศ เวลา และ สนามแข่งขันซึ่งได้ประโยชน์อย่างมาก หลังจากนี้ทุกคนก็จะได้ประสบการณ์ที่ดีไปต่อยอดพัฒนาฝีมือตัวเองให้ดีขึ้น</p>
<!-- /wp:paragraph -->

<!-- wp:paragraph -->
<p>"ผมและทุกคนในทีม ขอขอบคุณ คุณกิตตน์สมบัติ เอื้อมมงคล นายกสมาคมกีฬาเทนนิสฯ คุณไทยทนุ วรรณสุข เลขาธิการสมาคมกีฬาเทนนิสฯ และคณะกรรมการอำนวยการสมาคม รวมถึงผู้ปกครอง ตลอดจนทีมงานผู้ฝึกสอนทุกท่านที่ให้การสนับสนุนและให้กำลังใจ ทีมจูเนียร์ เฟดคัพไทยชุดนี้เป็นอย่างสูง เราทำหน้าที่อย่างเต็มที่และทำดีที่สุดครับ" นายพชรพล กล่าว</p>
<!-- /wp:paragraph -->

<!-- wp:paragraph -->
<p>สำหรับทีมเทนนิสเยาวชนไทยชุด จูเนียร์ เฟดคัพจะเดินทางกลับวันที่ 30 กันยายน เวลา 19.05 น. ตามเวลาท้องถิ่น ถึงเมืองไทย วันที่ 2 ตุลาคม เวลา 11.35 น. ตามเวลาประเทศไทย</p>
<!-- /wp:paragraph -->

<!-- wp:paragraph -->
<p>สรุปผลการแข่งขัน "จูเนียร์ เฟดคัพ บาย บีเอ็นพี พาริบาส์ 2019" รอบชิงชนะเลิศ สหรัฐอเมริกา ชนะ สาธารณรัฐเช็ก 2-1 คู่ คว้าแชมป์ไปครอง ส่วนผลแข่งจัดอันดับ 3-4 รัสเซีย ชนะ เยอรมนี 2-0 คู่, จัดอันดับ 5-6 ฝรั่งเศส ชนะ ไทย 2-1 คู่ และจัดอันดับ 7-8 อิตาลี ชนะ แคนาดา 2-0 คู่</p>
<!-- /wp:paragraph -->

<!-- wp:paragraph -->
<p>  สามารถติดตามภาพการแข่งขันเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":23689} -->
<figure class="wp-block-image"><img src="https://www.bucket.cloudaccess9.com/ltatorg/2019/10/71173032_2604732566216362_6445294994033999872_o-1024x768.jpg" alt="" class="wp-image-23689"/></figure>
<!-- /wp:image -->