<!-- wp:paragraph {"align":"center","backgroundColor":"pale-cyan-blue","fontSize":"medium"} -->
<p style="text-align:center" class="has-background has-medium-font-size has-pale-cyan-blue-background-color"><strong>  มติเอกฉันท์ “สุชัย พรชัยศักดิ์อุดม” เป็นนายกสมาคมกีฬาเทนนิสฯ คนใหม่</strong></p>
<!-- /wp:paragraph -->

<!-- wp:paragraph -->
<p> มติเอกฉันท์ “สุชัย พรชัยศักดิ์อุดม” เป็นนายกสมาคมกีฬาเทนนิสฯ คนใหม่<br>เมื่อวันอาทิตย์ที่ 22 พฤศจิกายน 2563 ที่ผ่านมา ณ ห้องประชุมชั้น 2 สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์  เมืองทองธานี ได้มีการประชุมใหญ่วิสามัญ ครั้งที่ 1/2563 โดยมีวาระสำคัญคือ การเลือกตั้งนายกสมาคมกีฬาเทนนิสฯ คนใหม่ หลังจากนายกิตตน์สมบัติ เอื้อมมงคล และคณะกรรมการบริหารสมาคมชุดปัจจุบัน บริหารงานครบวาระ</p>
<!-- /wp:paragraph -->

<!-- wp:image {"id":26062} -->
<figure class="wp-block-image"><img src="https://www.bucket.cloudaccess9.com/ltatorg/2020/11/126456916_3692045444151730_545835346490521469_o-1024x683.jpg" alt="" class="wp-image-26062"/></figure>
<!-- /wp:image -->

<!-- wp:paragraph -->
<p>สำหรับการเลือกตั้งครั้งนี้มีสโมสรเครือสมาชิกที่มีสิทธิ์ออกเสียง 59 สโมสร เข้าร่วมประชุม 58 สโมสร โดยผู้แทนจากสโมสรสถาบันเทนนิสศรีชาพันธุ์ (ปั้นดิน) ได้เสนอชื่อนายสุชัย พรชัยศักดิ์อุดม เป็นนายกสมาคมกีฬาเทนนิสฯ โดยไม่มีผู้เสนอชื่อท่านอื่น และผู้ร่วมประชุมได้ยกมือสนับสนุน นายสุชัย พรชัยศักดิ์อุดม ด้วยคะแนนเป็นเอกฉันท์ ส่งผลให้นายสุชัย พรชัยศักดิ์อุดม ได้รับเลือกให้ดำรงตำแหน่ง นายกสมาคมกีฬาเทนนิสฯ คนใหม่  และเป็นนายกสมาคมกีฬาเทนนิสฯ คนที่ 18 ของประเทศไทย</p>
<!-- /wp:paragraph -->

<!-- wp:paragraph -->
<p>ส่วนการเลือกตั้งคณะกรรมการอำนวยการจากผู้แทนสโมสรเครือสมาชิกจำนวน 9 สโมสร (สโมสรละ 1 คน) มีผู้แทนสโมสรเครือสมาชิกที่ถูกเสนอชื่อเพียง 9 คน ครบตามจำนวน และผู้ร่วมประชุมได้ยกมือสนับสนุนผู้ถูกเสนอชื่อทั้ง 9 ท่าน ด้วยคะแนนเป็นเอกฉันท์ ดังนี้ ดร.ทวีศักดิ์ ศิลกุล ชมรมเทนนิส ส.ภานุรังษี, นายสร้างบุญ กิตติกรณ์ ชมรมเทนนิสเพื่อนรวมใจ, นายวิเชษฐ์ ทีปกากร สโมสรเทนนิสกรุงเทพมหานคร, นายภูมิสรรค์ เสนีวงศ์ ณ อยุธยา ชมรมเทนนิสสุรวิทย์, นายไทยทนุ วรรณสุข สโมสรเทนนิสธารารินทร์, นางสาวทิรา บุญาณี กิตติกรณ์ ชมรมเทนนิสราชพฤกษ์, พันเอก วัฒนา จันทร์ไพจิตต์ สถาบันเทนนิสศรีชาพันธุ์ (ปั้นดิน), นายธานี แสนยาอุโฆษ ชมรมเทนนิสเบญจรงค์ และนายภุชงค์ เลาหศิริวงศ์ ชมรมเทนนิสพนมรุ้งสัมพันธ์</p>
<!-- /wp:paragraph -->

<!-- wp:paragraph -->
<p>ส่วนคณะกรรมการอำนวยการอีก 9 คน นายสุชัย พรชัยศักดิ์อุดม จะได้พิจารณาแต่งตั้งเพื่อยื่นจดทะเบียนต่อนายทะเบียนสมาคมกีฬา และบริหารงานในวาระปี 2563-2567 ต่อไป </p>
<!-- /wp:paragraph -->

<!-- wp:paragraph -->
<p>สามารถติดตามข้อมูลเพิ่มเติมได้ที่: Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTA</a><br><br></p>
<!-- /wp:paragraph -->