<!-- wp:paragraph {"align":"center","style":{"typography":{"fontSize":20},"color":{"background":"#b2d7e7"}}} -->
<p class="has-text-align-center has-background" style="background-color:#b2d7e7;font-size:20px"><strong>หนุ่มลูกครึ่งโชว์ฟอร์มเฉียบทะลุเมนดรอว์หวดไอทีเอฟ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 เทนนิสหญิง W35 รายการ ITF WORLD TENNIS TOUR PRESENTED BY SAT (4) ชิงเงินรางวัลรวม 25,000 ดอลลาร์สหรัฐ หรือประมาณ 885,500 บาท และเทนนิสชาย M15 รายการ ITF WORLD TOUR (M4) ชิงเงินรางวัลรวม 15,000 ดอลลาร์สหรัฐ หรือประมาณ 531,300 บาท รวม 2 รายการอยู่ที่ 1,416,800 บาท ที่สนามเทนนิส สนามกีฬากลางตุมปัง ม.วลัยลักษณ์ จ.นครศรีธรรมราช เมื่อวันที่ 1 ก.ค. 2567 เป็นการแข่งขันรอบคัดเลือกรอบสุดท้าย ประเภทชายเดี่ยว เจมส์ วันแฮร์เซเลอ นักเทนนิสจากไทย วัย 21 ปี หนุ่มลูกครึ่งไทย-เบลเยียม ได้การหวดที่เฉียบขาด เอาชนะ ปัญณ์ณวัชญ์ สุทธิสมบูรณ์ นักเทนนิสรุ่นน้องวัย 17 ปี ได้ 2 เซตรวด ด้วยสกอร์ 6-1 และ 6-2 ส่งผลให้ เจมส์ ทะยานสู่การแข่งขันรอบเมนดรอว์ทันที ซึ่งจะแข่งขันระหว่างวันที่ 2-7 ก.ค. 2567</p>
<!-- /wp:paragraph -->

<!-- wp:paragraph -->
<p>ด้านประเภทหญิงเดี่ยว ไทรา ลิธิบี นักเทนนิสสาวลูกครึ่งไทย-อังกฤษ วัย 17 ปี มือ 1,238 ไอทีเอฟ แร้งกิ้ง พบกับ อคังชา ดิลีป นิตทูเร่ นักหวดอินเดียวัย 21 ปี มือวางอันดับ 6 ของรอบคัดเลือก และเป็นมืออันดับ 1,261 ของโลก ผลปรากฏว่า ไทรา พยายามสู้อย่างเต็มที่ ก่อนปราชัยไปในที่สุด 0-2 เซต 6-7 ไทเบรก 3-7 และ 3-6 ตกรอบคัดเลือกไปตามระเบียบ ในขณะที่สาวอินเดียผ่านเข้ารอบเมนดรอว์ต่อไป ขณะที่ผลการแข่งขันของนักเทนนิสรายอื่น มีดังนี้ ชายเดี่ยวรอบคัดเลือกรอบสุดท้าย ณัฏฐญุตม์ นิธิธนนนต์ แพ้ วู ฮา มินห์ ดึ๊ก (เวียดนาม) 3-6, 1-6 ปูนทอง โกมลพิสุทธิ์ แพ้ ซิม ซังบีน (เกาหลีใต้) 7-6(5), 4-6 และซูเปอร์ไทเบรก 9-11</p>
<!-- /wp:paragraph -->

<!-- wp:paragraph -->
<p>เจมส์ วัตต์ (นิวซีแลนด์) ชนะ จูเลียน เดอ คุยแปร์ (ฝรั่งเศส) 6-2, 4-6 และซูเปอร์ไทเบรก 10-3 แอนโทนี่ ซูซานโต (อินโดนีเซีย) ชนะ ชาร์ลี ปาเด (ออสเตรเลีย) 6-4, 3-6 และซูเปอร์ไทเบรก 10-4 อิซเซอิ โอคามูระ (ญี่ปุ่น) ชนะ กาบอร์ ฮอร์นุง (ฮังการี) 6-4, 2-6 และซูเปอร์ไทเบรก 10-6 ฟินลีย์ ฮอล (นิวซีแลนด์) ชนะ วลาดิมีร์ บาซิเลฟสกี้ (อิสราเอล) 7-6(5), 1-6 และซูเปอร์ไทเบรก 10-4 หญิงเดี่ยว รอบคัดเลือกรอบสุดท้าย พิมพ์มาดา ลิม แพ้ จาง กาอึล (เกาหลีใต้) 0-6, 0-6 นัตสึโฮะ อาราคาวะ ชนะ ลาลิทยา คัลลูริ (อินเดีย) 6-2, 7-6(5) โซนัล ปาติล (อินเดีย) ชนะ วันชิตา ปาทาเนีย (อินเดีย) 6-2, 6-3 ชิโฮมิ ลี ซวน ลีออง (มาเลเซีย) ชนะ นาโอมิ แมคเคนซี (ออสเตรเลีย) 2-6, 6-2 และซูเปอร์ไทเบรก 10-3 อลาน่า ซูบาซิช (ออสเตรเลีย) ชนะ ปูจา อินกาเล (อินเดีย) 6-3, 7-6(3)</p>
<!-- /wp:paragraph -->

<!-- wp:image {"id":43971,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/07/449389717_888364046659912_4119675798576542936_n-1024x683.jpg" alt="" class="wp-image-43971"/></figure>
<!-- /wp:image -->