<!-- wp:paragraph {"align":"center","style":{"typography":{"fontSize":20},"color":{"background":"#b8e4b9"}}} -->
<p class="has-text-align-center has-background" style="background-color:#b8e4b9;font-size:20px"><strong>หวดหญิงไทยได้เงิน-ชายทองแดงศึกม.อาเซียน</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิส กีฬามหาวิทยาลัยอาเซียน ครั้งที่ 21 ที่เมืองสุราบายา ประเทศอินโดนีเซีย เมื่อวันที่ 27 มิ.ย.67 ประเภททีมแข่งขันวันสุดท้าย ปรากฎว่า ทีมหญิง คว้าเหรียญเงินมาครองได้สำเร็จ หลังจากชนะ สิงคโปร์ 3-0 คู่ โดย เวียร่า ดีเพิ่ม ชนะ ลอรีน ริชาร์ด เอ็มเบอร์ 6-0 6-1, ญาตาวี ฉิมฉ่ำ ชนะแทมมี่ ถัน ชาน 6-0, 6-0 และประเภทคู่ ญาตาวี กับ ธนัชพร ยังโหมด ชนะ แทมมี่ ถัน ชาน กับ ลอรีน ริชาร์ด เอ็มเบอร์ 6-2, 6-0 สรุปทีมหญิง เหรียญทอง อินโดนีเซีย, เหรียญเงิน ไทย และ เหรียญทองแดง สิงคโปร์</p>
<!-- /wp:paragraph -->

<!-- wp:paragraph -->
<p>ด้านทีมชาย นัดสุดท้ายชิงเหรียญทองแดง กับ ฟิลิปปินส์ ปรากฎว่า ทีมไทย ชนะ 2-1 คู่ โดย แทนตะวัน ทัคเดโอ มายอลิ แม็คจิโอลิ ชนะ ซีน มานูเบย์ 6-0, 6-0, นพดล น้อยกอ ชนะ ลอเรนซ์ กุยทาร่า 6-2, 6-0 ส่วนประเภทคู่ไทยขอบาย สรุปทีมชาย เหรียญทอง อินโดนีเซีย, เหรียญเงิน สิงคโปร์ และเหรียญทองแดง ไทย สำหรับทีมนักเทนนิสไทยชุดสู้ศึกม.อาเซียน ครั้งที่ 21 มีทั้งสิ้น 8 คน แบ่งเป็นชาย 4 คน คือ แทนตะวัน ทัคเดโอ มายอลิ แม็คจิโอลิ, อกนิษฐ์ พุ่มจิตร, อนพัช ทิมางกูร, นพดล น้อยกอ และหญิง 4 คน คือ ญาตาวี ฉิมฉ่ำ, วรรษชล สวัสดี, ธนัชพร ยังโหมด, เวียร่า ดีเพิ่ม โดยมี ดร.ธนากร ศรีชาพันธุ์ เป็นผู้ฝึกสอน, จ่าสิบเอกสหทัศน์ ศุภกิจ เป็นผู้ช่วยผู้ฝึกสอน และ นายภราดร จีนชาวนา เป็นผู้จัดการทีม</p>
<!-- /wp:paragraph -->

<!-- wp:image {"id":43903,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/07/449042922_885710243591959_6907694938317144865_n-768x1024.jpg" alt="" class="wp-image-43903"/></figure>
<!-- /wp:image -->