<!-- wp:paragraph {"align":"center","style":{"typography":{"fontSize":20},"color":{"background":"#dadddf"}}} -->
<p class="has-text-align-center has-background" style="background-color:#dadddf;font-size:20px"><strong>"กษิดิศ" ยังฟอร์มดีลิ่วเข้าตัดเชือกศึกอาชีพที่จีน </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพชาย ไอทีเอฟ เมนส์ เวิลด์ เทนนิส ทัวร์ รายการ “M15 หม่าอันชาน” ชิงเงินรางวัลรวม 15,000 ดอลลาร์สหรัฐ หรือประมาณ 489,000 บาท ที่ประเทศจีน เมื่อวันที่ 11 ก.ค.68 ประเภทชายเดี่ยว รอบก่อนรองชนะเลิศ หรือ รอบ 8 คนสุดท้าย "บูม" กษิดิศ สำเร็จ นักเทนนิสไทย วัย 24 ปี มืออันดับ 390 ของโลก มือวาง 2 ของรายการ ลงสนามพบกับนักเทนนิสรุ่นพี่ร่วมชาติ "โอเว่น" ธนเพชร ฉันทะ วัย 25 ปี มือ 688 ของโลก ซึ่งแมทช์นี้เป็น กษิดิศ ที่โชว์ฟอร์มได้แข็งแกร่งกว่า เอาชนะไป 2-0 เซต ด้วยสกอร์ 6-4 และ 7-6 ไทเบรก 7-5 ทำให้ กษิดิศ ทะยานเข้ารอบรองชนะเลิศไปเจอกับ ชิน ชานฮุย นักเทนนิสเกาหลีใต้ มือ 446 ของโลก มือวาง 3 ของรายการทันที ขณะที่ประเภทชายคู่ รอบรองชนะเลิศ "จูเนียร์" วิชยา ตรงเจริญชัยกุล มือคู่อันดับ 632 ของโลก จับคู่กับ เจิ้ง เหยาเจี๋ย นักเทนนิสจีน มือคู่อันดับ 719 ของโลก คู่มือวาง 3 ของรายการ พบกับคู่นักเทนนิสจีน หวัง เอ่อหรัน มือคู่อันดับ 180 ของโลก กับ จาง ชางลี้ มือคู่อันดับ 2064 ของโลก ผลปรากฏว่า คู่นักเทนนิสจีนเฉือนชนะคู่ของ วิชยา ไปหวุดหวิด 2-1 เซต ด้วยสกอร์ 5-7, 6-3 และ ซูเปอร์ไทเบรก 10-7</p>
<!-- /wp:paragraph -->

<!-- wp:image {"id":50650,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/07/518326716_1167651002064547_3090089145855476259_n-769x1024.jpg" alt="" class="wp-image-50650"/></figure>
<!-- /wp:image -->