<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#a33100"}}} -->
<p class="has-text-align-center has-vce-bg-color has-text-color has-background" style="background-color:#a33100;font-size:22px"><strong>ทีมหวดสาวไทยครองเหรียญเงินซีเกมส์ที่กัมพูชา</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิส กีฬาซีเกมส์ ครั้งที่ 32 ที่สนามเทนนิส ภายในสนามกีฬาแห่งชาติมรดกเตโช กรุงพนมเปญ ประเทศกัมพูชา เมื่อวันที่ 9 พ.ค.2566 เป็นรอบชิงชนะเลิศของประเภททีม ซึ่งทีมหญิงไทย ฝ่าด่านเข้ามาป้องกันแชมป์อีกครั้ง
      ประเภททีมหญิง รอบชิงชนะเลิศ ทีมนักหวดสาวไทย ประกอบด้วย "รวงข้าว" ลัลนา ธาราฤดี, "ออมสิน" อัญชิสา ฉันทะ, "เอิร์ธ" เพียงธาร ผลิพืช และ "ลักส์" ลักษิกา คำขำ ซึ่งเป็นทีมวาง 1 พบกับ ทีมนักหวดสาวอินโดนีเซีย โดยนับตั้งแต่ปี ค.ศ.1977 ไทยกับอินโดนีเซียเจอกันในรอบชิงฯ มาแล้ว 12 ครั้ง ไทยชนะเพียง 4 ครั้ง
       ส่วนการพบกันในครั้งนี้ ทีมไทยส่ง อัญชิสา ฉันทะ วัย 20 ปี สาวประจวบคีรีขันธ์ มือ 524 ของโลก ลงหวดในฐานะเดี่ยวมือสอง พบกับ อัลดิลา ซูตเจียดี้ วัย 28 ปี มือ 623 ของโลก ผลปรากฏว่า เซตแรก สู้กันดุเดือดถึงไทเบรก ซึ่ง อัญชิสา ตามในไทเบรกถึง 3-6 ก่อนจะแซงเอาชนะได้อย่างหวุดหวิด และพยายามเล่นให้ได้ตามมาตรฐานของตัวเอง จนเก็บเซตสองได้อีก สรุป อัญชิสา ชนะ 2-0 เซต 7-6 ไทเบรก 8-6 และ 6-3 พาทีมไทยขึ้นนำทีมอินโดนีเซีย 1-0 คู่
       จากนั้นเป็นการหวดของเดี่ยวมือหนึ่ง "รวงข้าว" ลัลนา ธาราฤดี ดาวรุ่งไทยวัย 18 ปี สาวนครศรีธรรมราช มือ 360 ของโลก พบกับ พริสก้า เมเดลีน นูโกรโฮ่ ดาวรุ่งวัย 19 ปีของอินโดนีเซีย มือ 279 ของโลก ผลปรากฏว่า ลัลนา พยายามสู้อย่างเต็มที่ ก่อนพ่ายไปอย่างน่าเสียดาย 1-2 เซต 6-3, 3-6 และ 3-6 เป็นผลให้ ไทยกับอินโดนีเซีย เสมอกัน 1-1
       ประเภทคู่ ที่จะชี้ชะตาทีมชนะ ทีมไทยส่ง "เอิร์ธ" เพียงธาร ผลิพืช กับ "ลักส์" ลักษิกา คำขำ คู่มืออันดับ 142 กับ 226 ของโลก ตามลำดับ พบกับ อัลดิลา ซูตเจียดี้ กับ เจสซี่ พริสกิล่า รอมปีส์ คู่มืออันดับ 30 และ 151 ของโลก ผลปรากฏว่า คู่ไทยสุดต้านพ่าย 2 เซตรวด 3-6, 5-7
       สรุป ทีมไทย แพ้ ทีมอินโดนีเซีย 1-2 คู่ อินโดนีเซีย ได้เหรียญทองไปครอง ส่วนทีมไทยได้เหรียญเงิน สำหรับเหรียญทองแดงเป็นของ เวียดนาม กับ กัมพูชา</code></pre>
<!-- /wp:code -->

<!-- wp:heading {"level":1} -->
<h1></h1>
<!-- /wp:heading -->

<!-- wp:heading {"level":1} -->
<h1></h1>
<!-- /wp:heading -->

<!-- wp:heading {"level":1} -->
<h1></h1>
<!-- /wp:heading -->

<!-- wp:image {"id":37215,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/05/221A0EC8-9F2E-4654-83D0-271C6A9415BF-1024x683.jpeg" alt="" class="wp-image-37215"/></figure>
<!-- /wp:image -->