<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#00a386"}}} -->
<p class="has-text-align-center has-vce-bg-color has-text-color has-background" style="background-color:#00a386;font-size:22px"><strong>"สลักทิพย์" พิชิตโสมขาว 2 เซต<br>ฉลุย 16 คนหวด "ไอทีเอฟ เจ200"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ส รายการ เจ200 นนทบุรี "แอลทีเอที - ไอทีเอฟ จูเนียร์ส แชมเปี้ยนชิพ เจ200" ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 28 ก.พ. 2566 เป็นการแข่งขันเมนดรอว์วันที่สอง
       ประเภทหญิงเดี่ยว รอบ 32 คน "หมิว" สลักทิพย์ อุ่นเมือง นักเทนนิสดาวรุ่งไทย วัย 17 ปี มือ 193 เยาวชนโลก และเป็นมือวาง 16 ของรายการ พบกับ โช นายอง จากเกาหลีใต้ วัย 16 ปี มือ 231 เยาวชนโลก ผลการแข่งขัน ปรากฏว่า สลักทิพย์ โชว์ฟอร์มการเล่นได้ตามมาตรฐานของตัวเอง ทำได้ดีทั้งเกมรุกและเกมรับ ก่อนเอาชนะได้ 2 เซตรวด 6-1, 6-2 สลักทิพย์ ควงแร็กเกตคู่ใจฉลุยสู่รอบ 16 คนสุดท้าย ไปพบกับ ลิลี่ แฟร์เคลาห์ จากออสเตรเลีย วัย 17 ปี มือ 72 เยาวชนโลก และเต็ง 4 ของรายการต่อไป
       ด้าน ลีเดียร์ พอดโกริชานี่ นักหวดดาวรุ่งของไทย ลูกครึ่งไทย-รัสเซีย วัย 15 ปี มือ 162 เยาวชนโลก และเต็ง 10 ของรายการ เก็บเซตแรกจาก คเซเนีย สมีร์โนวา นักหวดวัย 15 ปี มือ 265 เยาวชนโลก มาได้ แต่ก็มาพลาดท่าพ่ายในเซตสอง ต้องเล่นเซตสามเพื่อตัดสิน และเป็น ลีเดียร์ ที่ไม่สามารถผ่านฟอร์มการเล่นที่แข็งแกร่งของคู่แข่งขันได้ ทำให้พ่ายไปอย่างน่าเสียดาย 1-2 เซต 6-2, 4-6 และ 3-6 ตกรอบไปตามระเบียบ ในขณะที่ คเซเนีย สมีร์โนวา เข้ารอบ 16 คนสุดท้าย ไปพบกับ ซูซานนา ปาฟลีคอฟสกา เต็ง 8 ของรายการ จากโปแลนด์
       ในส่วนผลการแข่งขันของนักเทนนิสไทยรายอื่น มีดังนี้ ประเภทหญิงเดี่ยว รอบ 32 คน พิมพ์มาดา ทองคำ แพ้ คริสเตียน่า ซิโดโรวา (มือวาง 13) 4-6, 1-6 กมลวรรณ ยอดเพ็ชร แพ้ ดาเรีย กอร์สก้า (มือวาง 15-โปแลนด์) 7-6(1), 3-6 และ 3-6 ลีเดียร์ พอดโกริชานี่ (มือวาง 10) แพ้ คเซเนีย สมีร์โนวา 6-2, 4-6 และ 3-6
       ขณะที่ประเภทชายเดี่ยว รอบ 32 คน เปน จารุศร แพ้ มิชาล ครายซี (มือวาง 11-สโลวาเกีย) 3-6, 3-6 ศุภวัฒน์ แซ่อุ้ย (มือวาง 15) แพ้ อีกอร์ เพลชชิฟเซฟ 3-6, 3-6 ธนภัทร บุศราวงศ์ (มือวาง 13) พบ โทอะ มาเดอะ (ญี่ปุ่น) 
       สำหรับผลการแข่งขันคู่อื่น ๆ ดูรายละเอียดได้ที่ https://www.itftennis.com/en/tournament/j200-nonthaburi/tha/2023/j-j200-tha-02a-2023/order-of-play/</code></pre>
<!-- /wp:code -->

<!-- wp:image {"id":36143,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/03/9FDC27B9-8A1E-4539-9AE4-0E92F4E4D588-1024x683.jpeg" alt="" class="wp-image-36143"/></figure>
<!-- /wp:image -->