<!-- wp:paragraph {"align":"center","backgroundColor":"light-green-cyan","textColor":"black","fontSize":"medium"} -->
<p class="has-text-align-center has-black-color has-light-green-cyan-background-color has-text-color has-background has-medium-font-size"><strong>คลายล็อก! ลอนเทนนิสเปิดสนาม<br>นักหวดซ้อมเข้มแบบคุม"โควิด-19" </strong></p>
<!-- /wp:paragraph -->

<!-- wp:paragraph -->
<p>สมาคมกีฬาลอนเทนนิสแห่งประเทศไทยฯ เปิดให้นักหวดในโครงการ "แอลทีเอที อะคาเดมี่" ลงสนามฝึกซ้อมแล้ว ภายใต้มาตรการควบคุมและป้องกันการแพร่ระบาดของไวรัสโควิด-19 </p>
<!-- /wp:paragraph -->

<!-- wp:paragraph -->
<p>เมื่อวันที่ 3 กุมภาพันธ์ 2564 สมาคมกีฬาลอนเทนนิสแห่งประเทศไทย ในพระบรมราชูปถัมภ์ ได้เปิดศูนย์ฝึกเทนนิส "แอลทีเอที อะคาเดมี่" ที่อยู่ภายในศูนย์พัฒนากีฬาเทนนิสแห่งชาติ เมืองทองธานี จังหวัดนนทบุรี ให้นักเทนนิสชายและหญิง ที่อยู่ในโครงการ "แอลทีเอที อะคาเดมี่" ได้ลงสนามฝึกซ้อม ซึ่งแยกกันฝึกซ้อมตามสนามต่างๆ ที่มีทั้งหมด 10 สนาม และ 1 เซ็นเตอร์คอร์ต โดยมีโค้ชประจำสมาคมรวมถึงเทรนเนอร์ดูแลการฝึกซ้อมอยู่ตลอด ภายใต้มาตรการควบคุมและป้องกันการแพร่ระบาดของไวรัสโควิด-19 </p>
<!-- /wp:paragraph -->

<!-- wp:paragraph -->
<p>นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า ก่อนหน้านี้ สมาคมกีฬาลอนเทนนิสแห่งประเทศไทยฯ ได้ปฏิบัติตามมาตรการในการเฝ้าระวัง ป้องกันและควบคุมโรคตั้งแต่เริ่มพบการระบาดในจังหวัดนนทบุรีอย่างเคร่งครัด จนกระทั่งได้เปิดให้มีการฝึกซ้อม หลังจากมีราชกิจจานุเบกษา เผยแพร่ประกาศข้อกำหนด ออกตามความในมาตรา 9 แห่งพระราชกำหนด การบริหารราชการในสถานการณ์ฉุกเฉิน พ.ศ.2548 (ฉบับที่18) ให้ผ่อนคลายข้อกำหนด มาตรการโควิด-19 ระบุว่า จังหวัดนนทบุรี เป็นพื้นที่ควบคุมสูงสุด ให้สนามกีฬาหรือสถานที่เพื่อการออกกำลังกาย การเล่นกีฬา การฝึกซ้อม การแข่งขันหรือเพื่อการเรียนการสอนในทุกประเภทกีฬา สามารถเปิดดำเนินการได้ตามปกติ โดยการจัดการแข่งขันกีฬาให้เป็นลักษณะของการถ่ายทอดการแข่งขันโดยไม่มีผู้ชมในสนามแข่งขัน ซึ่งผู้จัดการแข่งขันต้องดำเนินการตามขั้นตอนและวิธีการที่ทางราชการกำหนดด้วย</p>
<!-- /wp:paragraph -->

<!-- wp:paragraph -->
<p> ในส่วนการฝึกซ้อมของนักเทนนิสโครงการ "แอลทีเอที อะคาเดมี่" นั้น จะยังคงดำเนินไปอย่างต่อเนื่อง แต่ต้องอยู่ภายใต้มาตรการควบคุมและป้องกันการแพร่ระบาดของไวรัสโควิด-19 โดยทางสมาคมกีฬาลอนเทนนิสแห่งประเทศไทยฯ ได้จัดให้มีการตรวจวัดอุณหภูมิก่อนเข้าสนาม รวมถึงมีเจลแอลกอฮอล์ล้างมือไว้บริการ ขณะที่ผู้เข้ามาใช้สนามก็ต้องสวมหน้ากากอนามัยอยู่ตลอดเวลา หากต้องถอดหน้ากากอนามัยออก จะต้องมีการเว้นระยะห่างที่เหมาะสม และไม่ให้รวมกลุ่มทำกิจกรรมใดๆ ที่ใกล้ชิดกันทั้งสิ้น.</p>
<!-- /wp:paragraph -->

<!-- wp:image {"id":26410,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/02/94A60131-8D64-4FCA-B33F-D5EA3B423463-1024x683.jpeg" alt="" class="wp-image-26410"/></figure>
<!-- /wp:image -->