<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#3800a3"}}} -->
<p class="has-text-align-center has-vce-bg-color has-text-color has-background" style="background-color:#3800a3;font-size:22px"><strong>"เวียดนาม-เกาหลีใต้" คว้าแชมป์<br>เทนนิส"แอลทีเอที-ไอทีเอฟ เจ60"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ส "เจ60 นนทบุรี" รายการ "แอลทีเอที - ไอทีเอฟ จูเนียร์ส เจ60" ครั้งที่ 1 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 24 มิ.ย. 2566 เป็นรอบชิงชนะเลิศ โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทยฯ และประธานฝ่ายพัฒนาเยาวชน เป็นประธานมอบรางวัลแก่นักกีฬา
       ประเภทชายเดี่ยว รอบชิงชนะเลิศ นักเทนนิสเวียดนามโคจรมาพบกันเอง เหวียน มินห์ ผัท มือวาง 13 และมือ 740 เยาวชนโลก พบกับ ฝ่าม ลา หว่าง อันห์ มือวาง 3 และมือ 424 เยาวชนโลก ผลปรากฏว่า เหวียน มินห์ ผัท โชว์ฟอร์มการเล่นได้ดีกว่า เก็บชัยได้ 2 เซตรวด 6-1 และ 6-4 คว้าแชมป์ชายเดี่ยวไปครอง รับคะแนนสะสมอันดับเยาวชนโลก 60 แต้ม ส่วนรองแชมป์รับ 36 แต้ม
       ด้าน โช นา ยอง นักหวดเกาหลีใต้ มือวาง 2 และมือ 205 เยาวชนโลก คว้าแชมป์ประเภทหญิงเดี่ยวไปครอง หลังจากในรอบชิงชนะเลิศ หวดชนะ ซู ยาน ถัน จากสิงคโปร์ มือวาง 4 และมือ 302 เยาวชนโลก 2-0 เซต 7-6 ไทเบรก 8-6 และ 6-3 โดย โช นา ยอง ได้รับคะแนนสะสมอันดับเยาวชนโลก 60 แต้ม ส่วน ซู ยาน ถัน ในฐานะรองแชมป์รับ 36 แต้ม</code></pre>
<!-- /wp:code -->

<!-- wp:image {"id":37761,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/06/4210CD36-1088-493D-B603-4A810DD49638-1024x683.jpeg" alt="" class="wp-image-37761"/></figure>
<!-- /wp:image -->