<!-- wp:paragraph {"align":"center","backgroundColor":"light-green-cyan"} -->
<p style="text-align:center" class="has-background has-light-green-cyan-background-color"><strong> บอร์ด กกท.อนุมัติงบออกแบบอาคารศูนย์ฝึกกีฬาแห่งชาติ20ชนิด </strong></p>
<!-- /wp:paragraph -->

<!-- wp:paragraph -->
<p>บอร์ด กกท.อนุมัติงบออกแบบอาคารศูนย์ฝึกกีฬาแห่งชาติ20ชนิดพลเอก ประวิตร วงษ์สุวรรณ รองนายกรัฐมนตรี เป็นประธานในการประชุมคณะกรรมการการกีฬาแห่งประเทศไทย (บอร์ด กกท.) ครั้งที่ 7/2563 โดยมี นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา นายโชติ ตราชู ปลัดกระทรวงการท่องเที่ยวและกีฬา ดร.ก้องศักด ยอดมณี ผู้ว่าการ กกท. และกรรมการที่เกี่ยวข้อง ร่วมประชุม ณ ห้องประชุม 301 ชั้น 3 ตึกบัญชาการ 1 ทำเนียบรัฐบาล  เมื่อวันที่ 24 มิถุนายน 2563 สรุปสาระสำคัญได้ดังนี้  การประชุมในครั้งนี้ ที่ประชุมเห็นชอบให้ กกท. จ้างออกแบบอาคารศูนย์ฝึกกีฬาแห่งชาติ (ส่วนกลาง) National Trainnig Center (NTC) วงเงินจำนวน 69,489,420 บาท  ซึ่งภายในอาคารศูนย์ฝึกกีฬาแห่งชาติ (ส่วนกลาง) National Trainnig Center (NTC) จะถูกออกแบบให้เป็นศูนย์ฝึกกีฬาที่มีความพร้อมสำหรับนักกีฬาในการฝึกซ้อม ประกอบด้วย สถานที่ฝึกซ้อม ศูนย์วิทยาศาสตร์การกีฬา ที่พักนักกีฬา และสิ่งอำนวยความสะดวกในบริเวณเดียวกัน ที่สามารถรองรับกีฬา จำนวน 20 ชนิดกีฬา และห้องฝึกซ้อมสำหรับนักกีฬาคนพิการด้วยนอกจากนี้ ที่ประชุมยังให้เห็นชอบในการเปลี่ยนแปลงปรับตัวชี้วัดในยุทธศาสตร์ กกท. และตัวชี้วัดตามเกณฑ์การประเมินผลการดำเนินงานรัฐวิสาหกิจ กกท. ที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (COVID-19) เนื่องจากเกมส์ในระดับชาติและนานาชาติมีการเลื่อนการจัดการแข่งขัน และถูกยกเลิกการแข่งขันหลายรายการ ส่งผลกระทบให้การดำเนินงานไม่เป็นไปตามเป้าหมายที่วางไว้  ตามยุทธศาสตร์ กกท. ประจำปีงบประมาณ พ.ศ.2563 และการดำเนินงานตามบันทึกข้อตกลงประเมินผลการดำเนินงานรัฐวิสาหกิจ ประจำปีบัญชี พ.ศ 2563  จึงปรับลดระดับการวัดผลการประเมินการดำเนินงาน ที่ส่งผลต่อความสำเร็จของตัวชี้วัดเดิม ทั้งนี้ ยุทธศาสตร์การกีฬาแห่งประเทศไทย ประจำปีงบประมาณ พ.ศ. 2563 มีตัวชี้วัดทั้งหมด 28 ตัวชี้วัด ได้รับผลกระทบ จำนวน 4 ตัวชี้วัด และตัวชี้วัดตามบันทึกข้อตกลงการประเมินผลการดำเนินงานรัฐวิสาหกิจ ประจำปีบัญชี พ.ศ. 2563 มีตัวชี้วัดทั้งหมด 18 ตัวชี้วัด ได้รับผลกระทบ จำนวน 5 ตัวชี้วัด ทั้งนี้ เพื่อให้สอดคล้องกับสถานการณ์และความเป็นจริง(ข่าว-ภาพ : กองประชาสัมพันธ์ กกท.) </p>
<!-- /wp:paragraph -->

<!-- wp:paragraph -->
<p>    สามารถติดตามข้อมูลเพิ่มเติมได้ที่: Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":25538} -->
<figure class="wp-block-image"><img src="https://www.bucket.cloudaccess9.com/ltatorg/2020/06/105677829_3242435052446107_3340406321130035436_o-1024x683.jpg" alt="" class="wp-image-25538"/></figure>
<!-- /wp:image -->