<!-- wp:paragraph {"align":"center","style":{"typography":{"fontSize":20},"color":{"background":"#e9cce4"}}} -->
<p class="has-text-align-center has-background" style="background-color:#e9cce4;font-size:20px"><strong>"แม็กซิมัส" เฉือนหนุ่มฝรั่งเศส 2-1ทะลุ 16 คน เอทีพี บางกอก โอเพ่น</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชาย เอทีพี ชาลเลนเจอร์ ทัวร์ สัปดาห์ที่ 2 รายการ Bangkok Open 2 หรือ บางกอก โอเพ่น 2 ระดับ ชาลเลนเจอร์ 75 ชิงเงินรางวัลรวม 100,000 ดอลลาร์สหรัฐ หรือประมาณ 3,444,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 7 ม.ค. 2568 เป็นการแข่งขันรอบเมนดรอว์วันที่สอง ไฮไลท์ประเภทชายเดี่ยว รอบแรก "แม็กซิ" แม็กซิมัส ภราพล โจนส์ นักเทนนิสไทย ลูกครึ่งไทย-ออสเตรเลีย อายุ 20 ปี มือ 775 ของโลก ได้ไวลด์การ์ดลงสนามพบกับ เบอนัวต์ แปร์ นักเทนนิสจากฝรั่งเศส อายุ 35 ปี มือ 429 ของโลก ที่เข้ามาจากรอบคัดเลือก และปรากฏว่า เซตแรก แม็กซิมัส สู้อย่างไม่หวั่นแม้เป็นรอง แต่ก็พ่ายการดวลไทเบรกไปอย่างน่าเสียดาย ตกเป็นฝ่ายตาม 0-1 เซต</p>
<!-- /wp:paragraph -->

<!-- wp:paragraph -->
<p>จากนั้น เซตสอง แม็กซิมัส เริ่มจับทางคู่แข่งขันได้ จึงเป็นฝ่ายเอาชนะได้บ้าง ทำให้เสมอกัน 1-1 เซต และเซตสาม เกมดำเนินไปอย่างเข้มข้น แต่สุดท้ายเป็น แม็กซิมัส ที่เล่นได้ดี ทำให้เป็นฝ่ายเฉือนชนะไปอย่างสุดมัน สรุป แม็กซิมัส ชนะ เบอนัวต์ แปร์ 2-1 เซต ด้วยสกอร์ 6-7 ไทเบรก 3-7, 6-3 และ 6-4 ในเวลาเกือบ 2 ชั่วโมง ผ่านเข้ารอบสองหรือ 16 คนสุดท้าย ไปพบกับ ซู หยู ซิ่ว นักเทนนิสไต้หวัน มือ 255 ของโลก ซึ่งเป็นเต็งหนึ่งของรายการ ที่รอบแรก หวดชนะ โคโคโระ อิโซมูระ จากญี่ปุ่น มือ 460 ของโลก 2-0 เซต 6-2, 6-1 "จูเนียร์" วิชยา ตรงเจริญชัยกุล นักเทนนิสไทย วัย 29 ปี มือ 667 ของโลก ได้ไวลด์การ์ดเข้าร่วมการแข่งขัน สุดต้านความแข็งแกร่งของ จุ้ย เจีย นักเทนนิสจีน วัย 26 ปี มือ 349 ของโลก ก่อนปราชัยไป 0-2 เซต 4-6, 2-6 ในเวลา 1 ชั่วโมง 12 นาที ตกรอบแรก ได้รับเงินรางวัล จำนวน 1,045 ดอลลาร์สหรัฐ หรือประมาณ 35,989 บาท ส่วน จุ้ย เจีย ผ่านเข้ารอบสองไปพบกับ ฟรานเชสโก มาสเตรลลี่ จากอิตาลี มือ 242 ของโลก ซึ่งเป็นมือวางอันดับ 2 ของรายการ</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันคู่อื่น ๆ มีดังนี้ ชายเดี่ยว เมนดรอว์ รอบแรก ฮิโรกิ โมริยะ (ญี่ปุ่น) ชนะ มาเร็ค เกนเกล (วาง 5-เช็ก) 5-1 Ret., โกร็องแต็ง เดนอลลี (ฝรั่งเศส) ชนะ ซุน ฟาจิง (วาง 6-จีน) 7-6(9-7), 4-6 และ 6-4 เอ็นริโก ดัลลา วาลเล (อิตาลี) ชนะ ฮิคารุ ชิราอิชิ (ญี่ปุ่น) 6-0, 6-2 ยาคุบ พอล (สวิตเซอร์แลนด์) ชนะ นีล โอเบอร์ไลต์เนอร์ (ออสเตรีย) 6-4, 7-6(5) ประเภทชายคู่ รอบแรก ฐานทัพ สุขสำราญ และ ภวิชญ์ สอนหลักทรัพย์ สองนักเทนนิสไทย แพ้ จีวาน เนดันเชชิยาน และ วีเจย์ ซุนดาร์ ปราชานต์ จากอินเดีย 6-7(3-7) และ 4-6</p>
<!-- /wp:paragraph -->

<!-- wp:image {"id":47273,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/01/472716234_1025215126308136_8731620883305456763_n-1024x683.jpg" alt="" class="wp-image-47273"/></figure>
<!-- /wp:image -->