<!-- wp:paragraph {"align":"center","textColor":"vce-bg","style":{"color":{"background":"#a200a3"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#a200a3;font-size:22px"><strong>"กมลวรรณ" แซงชนะนักหวดลูกครึ่ง<br>คงทรัพย์ฉลุยตัดเชือกศึกไทยแลนด์ฯ</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2567 สนามที่ 1 ชิงเงินรางวัลรวม 600,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 15 มี.ค. 2567 ไฮไลท์อยู่ที่การแข่งขันประเภทเดี่ยว ซึ่งเข้าสู่ช่วงสำคัญของการชิงชัย
  ประเภทหญิงเดี่ยว รอบก่อนรองชนะเลิศ ระหว่างนักเทนนิสที่แข่งขันอยู่ในระดับไอทีเอฟ จูเนียร์ "น้องบัว" กมลวรรณ ยอดเพ็ชร นักเทนนิสดาวรุ่งจากพระนครศรีอยุธยา วัย 16 ปี มือ 99 เยาวชนโลก และเป็นมือ 12 ของไทย พบกับ "น้องทีที" ไทรา ลิธิบี นักหวดลูกครึ่งไทย-อังกฤษ วัย 17 ปี จากกรุงเทพฯ มือ 467 เยาวชนโลก และเป็นมือ17 ของไทย
  ผลการแข่งขัน ปรากฏว่า ดวลกันสนุกตั้งแต่เซตแรก ซึ่งวัดฝีมือกันด้วยไทเบรกและเป็น ไทรา เต็ง 5 ของรายการ ที่คว้าชัยไปครอง ทว่า ในการแข่งขัน 2 เซตถัดมาเป็น กมลวรรณ เต็ง 4 ของรายการ ที่เรียกฟอร์มเก่งออกมาได้ทันเวลา เก็บชัยแซงเอาชนะไปในที่สุด สรุป กมลวรรษ ชนะ 2-1 เซต 6-7 ไทเบรก 4-7, 6-4 และ 6-4 ผ่านเข้ารอบรองชนะเลิศ ไปพบกับ "ออม" วรรษชล สวัสดี มือ 10 ของไทย และมือวาง 2 จากพิษณุโลก ที่ชนะ มาหยา บุญญาอรุณเนตร จากกรุงเทพฯ มือ 47 ของไทย 2-0 เซต 6-2, 6-2
  ด้านประเภทชายเดี่ยว รอบก่อนรองชนะเลิศ "ซีเจ" คงทรัพย์ คงคา นักเทนนิสหนุ่มเมืองหลวง กรุงเทพฯ เต็ง 2 ของรายการ พลาดท่าพ่ายเซตแรกให้แก่ "นอร์ธ" อนพัช ทิมางกูร จากกรุงเทพฯ เช่นกัน ก่อนจะตั้งหลักสู้ใหม่ในเซตที่สองและ พยายามเล่นให้ได้ตามมาตรฐานของตัวเอง จน คงทรัพย์ ตีเสมอเป็น 1-1 เซตได้สำเร็จ จากนั้นเซตสาม ขณะที่ คงทรัพย์ นำอยู่ 5-1 เกม ทาง อนพัช ได้แจ้งขอถอนตัวออกจากการแข่งขัน เนื่องจากเจ็บต้นขา ส่งผลให้ คงทรัพย์ ชนะไปด้วยสกอร์ 4-6, 6-2 และ 5-1 Retd. (รีไทร์) และผ่านเข้ารอบรองชนะเลิศไปพบกับ "วิน" ณัฐสิทธิ์ กุลสุวรรณ์ จากกาญจนบุรี มือ 12 ของไทย และเต็ง 4 ของรายการ ที่ชนะ "ไทเกอร์" อกนิษฐ์ พุ่มจิตร จากเพชรบุรี มือ 177 ของไทย ด้วยสกอร์ 6-2, 3-0 Retd. (รีไทร์) เนื่องจาก อกนิษฐ์ หายใจไม่ทัน
  ในส่วนผลการแข่งขันคู่อื่น ๆ มีดังนี้ ชายเดี่ยว รอบก่อนรองชนะเลิศ ฐานทัพ สุขสำราญ (ลพบุรี) ชนะ ชญานนท์ แก้วสุทอ (สระบุรี) 6-0, 6-0 จิรัฏฐ์ นวสิริสมบูรณ์ (กทม.) ชนะ กฤติน โกยกุล (พังงา) 3-6, 6-1 และ 5-2 Retd. (ปวดท้อง) ด้านหญิงเดี่ยว รอบก่อนรองชนะเลิศ พัชรินทร์ ชีพชาญเดช (ขอนแก่น) ชนะ ธนัชพร ยังโหมด (ชลบุรี) 6-4, 6-2 นาตาชา แสงพระจันทร์ (ชัยภูมิ) ชนะผ่าน เวียร่า ดีเพิ่ม (ชลบุรี)
  ประเภทชายคู่ รอบรองชนะเลิศ แทนตะวัน แมคจิโอริ (กทม.)-ทรงฤทธิ์ เดวิด จั่นบุบผา (กทม.) ชนะผ่าน จิรัฏฐ์ นวสิริสมบูรณ์ (กทม.)-กฤติน โกยกุล (พังงา), ศุภวัฒน์ แซ่อุ้ย (ภูเก็ต)-ฐานทัพ สุขสำราญ (ลพบุรี) ชนะ พัชรพล กาวิน (ปทุมธานี)-ณัฐสิทธิ์ กุลสุวรรณ์ (กาญจนบุรี) 6-3, 6-4
  สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTQ3MQ==.html</code></pre>
<!-- /wp:code -->

<!-- wp:image {"id":41938,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/03/IMG_4181-1024x683.jpeg" alt="" class="wp-image-41938"/></figure>
<!-- /wp:image -->