<!-- wp:paragraph {"align":"center","style":{"typography":{"fontSize":20},"color":{"background":"#e4d7c7"}}} -->
<p class="has-text-align-center has-background" style="background-color:#e4d7c7;font-size:20px"><strong>ยุทธนา ชนะหนุ่มสวิสลิ่วชิง ภวิชญ์ด้านหญิงเดี่ยว "อัญชิสาพบลัลนา"เทนนิสไทยแลนด์ฯ 2 ได้แชมป์คู่แล้ว</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิส รายการ ไทยแลนด์ แชมป์เปี้ยนชิพ สนาม 2 ประจำปี 2568 ชิงเงินรางวัลรวม 600,000 บาท ที่ศูนย์พัฒนากีฬาเทนนิสแห่งชาติ สมาคมกีฬาลอนเทนนิสแห่งประเทศไทยฯ เมืองทองธานี จ.นนทบุรี เมื่อวันที่ 22 ก.พ. 2568 เข้าโค้งสุดท้ายของการชิงชัย ประเภทชายเดี่ยว รอบรองชนะเลิศ "สอง" ยุทธนา เจริญผล นักเทนนิสหนุ่มอ่างทอง วัย 24 ปี มือวางอันดับ 7 ของรายการ เจ้าของเหรียญทองแดง กีฬาซีเกมส์ ครั้งที่ 31 ที่ประเทศเวียดนาม พบกับ ลูก้า คาสเทลนูโอโว นักเทนนิสจากสวิตเซอร์แลนด์ วัย 28 ปี ที่มีอันดับโลกอยู่ที่ 769 ของโลก</p>
<!-- /wp:paragraph -->

<!-- wp:paragraph -->
<p>เซตแรก ทั้งคู่ต่างนำความสามารถออกมาสู้กันจนถึงไทเบรก และเป็นหนุ่มไทยที่เล่นได้ตามมาตรฐานของตัวเอง เอาชนะไปด้วยสกอร์ 7-6 ไทเบรก 7-5 จากนั้น เซตสอง หลังจาก ยุทธนา นำอยู่ 2-1 หนุ่มสวิสได้ขอยอมแพ้ เนื่องจากเจ็บข้อมือซ้าย ส่งผลให้ ยุทธนา ชนะไปด้วยสกอร์ 7-6 ไทเบรก 7-5 และ 2-1 Ret. (รีไทร์) ยุทธนา ผ่านเข้ารอบชิงชนะเลิศ ไปชิงแชมป์กับ "แมงปอ" ภวิชญ์ สอนหลักทรัพย์ มือวางอันดับ 1 จากระยอง ที่ตัดเชือกชนะ "ไทเกอร์" อกนิษฐ์ พุ่มจิตร จากเพชรบุรี 2-0 เซต 6-0, 6-1 โดย ภวิชญ์ นั้น เคยได้แชมป์ไทยแลนด์ แชมป์เปี้ยนชิพ สนาม 2 เมื่อปี 2565 สำหรับ ลูก้า และ อกนิษฐ์ ผู้แพ้ในรอบรองฯ ได้รับเงินรางวัลปลอบใจ คนละ 16,000 บาท</p>
<!-- /wp:paragraph -->

<!-- wp:paragraph -->
<p>ด้านหญิงเดี่ยว รอบรองชนะเลิศ "ออมสิน" อัญชิสา ฉันทะ นักเทนนิสสาวประจวบคีรีขันธ์ เหรียญเงินซีเกมส์ ครั้งที่ 31 ที่เวียดนาม เล่นได้ดี เอาชนะ "อีฟ" ณิชาต์ เลิศพิทักษ์สินชัย อดีตทีมชาติหลายสมัย จาก กทม. 2-0 เซต 6-4, 6-1 อัญชิสา เข้าไปชิงชนะเลิศกับ "รวงข้าว" ลัลนา ธาราฤดี มือวางอันดับ 1 จากนครศรีธรรมราช ที่ตัดเชือกชนะ "เอิร์ธ" เพียงธาร ผลิพืช จากนนทบุรี 2-0 เซต 6-2, 6-1 สำหรับ ณิชาต์ และ เพียงธาร ผู้แพ้ในรอบรองฯ ได้รับเงินรางวัลปลอบใจ คนละ 16,000 บาท</p>
<!-- /wp:paragraph -->

<!-- wp:paragraph -->
<p>จากนั้นเป็นการแข่งขันประเภทชายคู่ และหญิงคู่ รอบชิงชนะเลิศ โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายพัฒนาเยาวชน เป็นประธานมอบรางวัลแก่นักกีฬา ประเภทหญิงคู่ รอบชิงชนะเลิศ เพียงธาร ผลิพืช จากนนทบุรี และ ณิชาต์ เลิศพิทักษ์สินชัย จาก กทม. โชว์ฟอร์มการเล่นที่เข้าขา ช่วยกันหวดเอาชนะคู่พี่น้องลูกครึ่งไทย-สิงคโปร์ พิมพ์มาดา ลิม และ พิมพ์ลภัส ลิม จาก กทม. 2-0 เซต 6-2, 6-2 ส่งผลให้ เพียงธาร กับ ณิชาต์ ได้แชมป์หญิงคู่ ได้รับเงินรางวัลไปแบ่งกัน จำนวน 14,000 บาท ส่วนคู่พี่น้อง รองแชมป์ ได้รับร่วมกัน จำนวน 8,000 บาท</p>
<!-- /wp:paragraph -->

<!-- wp:paragraph -->
<p>ขณะที่ประเภทชายคู่ รอบชิงชนะเลิศ ยุทธนา เจริญผล จากอ่างทอง และ จิรัฏฐ์ นวสิริสมบูรณ์ จาก กทม. ผนึกกำลังช่วยกันพลิกสถานการณ์จากที่แพ้เซตแรก กลับมาเป็นฝ่ายเฉือนชนะ คงทรัพย์ คงคา จาก กทม. และ ฐานทัพ สุขสำราญ จากลพบุรี ไปอย่างสุดมัน 2-1 เซต ด้วยสกอร์ 4-6, 7-5 และซูเปอร์ไทเบรก 12-10 ยุทธนา กับ จิรัฏฐ์ คว้าแชมป์ชายคู่ไปครองร่วมกัน นอกจากนี้ยังได้รับเงินรางวัลไปแบ่งกันอีกด้วย จำนวน 20,000 บาท ส่วนคู่รองแชมป์ ได้รับร่วมกัน จำนวน 10,000 บาท ส่วนประเภทคู่ผสม รอบรองชนะเลิศ ไทร่า ลิธิบี (กทม.) /นวกานต์ ขุนจันทร์ (กทม.) ชนะ วรรษชล สวัสดี (พิษณุโลก) /สุทธิภัทร ยุนกระโทก (นนทบุรี) 6-3, 6-3 ลัลนา ธาราฤดี (นครศรีธรรมราช) /ณัฐนนท์ กัจฉปานันท์ (ยะลา) ชนะ พัชรินทร์ ชีพชาญเดช (ขอนแก่น) /ธนกร ศรีรัตน์ (กทม.) 7-5, 6-4</p>
<!-- /wp:paragraph -->

<!-- wp:image {"id":47949,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/02/481102317_1059030606259921_7876352263340760925_n-1024x683.jpg" alt="" class="wp-image-47949"/></figure>
<!-- /wp:image -->