<p style="text-align: center;"><strong><span style="font-size: 14pt;">"สนฉัตร-สรรค์ชัย"ทะลุชิงดำเทนนิสที่ฮ่องกง</span></strong></p>
"ต้น-ต้อง" สนฉัตร กับ สรรค์ชัย รติวัฒน์ คู่นักหวดมือ 1 ของไทย โชว์ฟอร์มสุดเก๋าเก็บชัยวันเดียว 2 นัดทะยานเข้าชิงชนะเลิศศึกเทนนิสอาชีพชาย ไอทีเอฟ เมนส์ ฟิวเจอร์ รายการ "คิดส์แลนด์ เมนส์ แอนด์ วีเมนส์ 25K ทัวร์นาเมนท์" ที่ฮ่องกง ชิงเงินรางวัลรวม 25,000 ดอลลาร์สหรัฐ เมื่อวันที่ 4 ม.ค. โดยช่วงเช้าทั้งคู่ลงหวดรอบก่อนรองชนะเลิศ ชนะ ทาคาชิ ซาอิโตะ กับ ซูอิชิ เซกิกูชิ คู่นักเทนนิสญี่ปุ่น 7-6(7) และ 6-2
จากนั้นในช่วงบ่ายได้จับคู่กับลงแข่งขันรอบรองชนะเลิศและเป็นฝ่ายเฉือนชนะ เบนจามิน ฮาซซัน กับ จูเลี่ยน เลนซ์ จากเยอรมนี 2-1 เซตด้วยสกอร์ 3-6, 6-1 และซูเปอร์ไทเบรก 12-10
ขณะที่ชายเดี่ยว รอบสอง "จูเนียร์" วิชยา ตรงเจริญชัยกุล นักหวดมือ 1 ของไทย มือ 419 ของโลก พลาดท่าพ่ายให้กับ ลี กวน ยี่ นักเทนนิสไต้หวัน มือ 282 ของโลกไปอย่างหวุดหวิด 1-2 เซตด้วยสกอร์ 7-6(9), 6-7(5) และ 5-7

*สามารถเข้าชมภาพเพิ่มเติมได้ที่ https://www.ltat.org/photos/