<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#00a348"}}} -->
<p class="has-text-align-center has-vce-bg-color has-text-color has-background" style="background-color:#00a348;font-size:22px"><strong>"รวงข้าว"เฉียบหวดปราบเวียดนาม<br>ทะลุชิงเหรียญทองหญิงเดี่ยวซีเกมส์</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิส กีฬาซีเกมส์ ครั้งที่ 32 ที่สนามเทนนิส ภายในสนามกีฬาแห่งชาติมรดกเตโช กรุงพนมเปญ ประเทศกัมพูชา เมื่อวันที่ 12 พ.ค.2566 ในประเภทหญิงเดี่ยว รอบรองชนะเลิศ มีนักเทนนิสไทยผ่านเข้ามาถึงรอบนี้ 2 คน และปรากฏว่า ฝนตกตั้งแต่เช้า ทำให้การแข่งขันเริ่มล่าช้ากว่า 3 ชั่วโมง โดยระหว่างที่รอฝนหยุด ฝ่ายจัดการแข่งขันได้เปิดเพลงให้ผู้เข้าร่วมการแข่งขันได้ร่วมสนุกกันด้วย สร้างรอยยิ้มเป็นอย่างมาก
       "รวงข้าว" ลัลนา ธาราฤดี นักเทนนิสดาวรุ่งไทย วัย 18 ปี ชาวทุ่งสง นครศรีธรรมราช ซึ่งลงแข่งขันในประเภทหญิงเดี่ยวซีเกมส์เป็นครั้งแรก และในครั้งนี้ ถูกจัดให้เป็นเต็ง 2 ของการแข่งขัน ปัจจุบันเป็นมือ 360 ของโลก ลงสนามตัดเชือกด้วยความมั่นใจ หวดเก็บชัยชนะจาก เหวียน สาวันนา หลี่ นักหวดสาวเวียดนาม วัย 22 ปี เต็ง 4 และมือ 859 ของโลก ได้ 2 เซตรวด ด้วยสกอร์ 6-2, 6-2 ควงแร็กเกตคู่ใจทะยานสู่รอบชิงชนะเลิศได้เป็นคนแรก
       ด้าน "ออมสิน" อัญชิสา ฉันทะ นักเทนนิสสาวไทยวัย 20 ปี ชาวประจวบคีรีขันธ์ เต็ง 3 และเป็นมือ 524 ของโลก พบกับ พริสก้า เมเดลีน นูโกรโฮ นักหวดดาวรุ่งวัย 19 ปี ของอินโดนีเซีย ซึ่งเป็นเต็ง 1 และเป็นมือ 279 ของโลก โดยเซตแรก อัญชิสา แพ้ขาด 1-6 ก่อนรวบรวมสมาธิสู้ใหม่ในเซตสอง ซึ่งดวลกันสูสี อัญชิสา ทำได้ดีกว่า เอาชนะได้บ้าง 6-4 เป็นผลให้เสมอกัน 1-1 เซต และในเซตสาม เกมยังคงสูสีถูกใจกองเชียร์ ทว่าเป็น อัญชิสา ที่พ่ายไปอย่างน่าเสียดาย 1-2 เซต 1-6, 6-4 และ 4-6
       จากผลการแข่งขันดังกล่าว ส่งให้ประเภทหญิงเดี่ยว รอบชิงชนะเลิศ จะเป็นการพบกันระหว่าง "รวงข้าว" ลัลนา ธาราฤดี กับ พริสก้า เมเดลีน นูโกรโฮ จากอินโดนีเซีย</code></pre>
<!-- /wp:code -->

<!-- wp:code -->
<pre class="wp-block-code"><code></code></pre>
<!-- /wp:code -->

<!-- wp:image {"id":37263,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/05/93D03D07-A625-4015-8723-06558EEC5D7D-1024x683.jpeg" alt="" class="wp-image-37263"/></figure>
<!-- /wp:image -->