<!-- wp:paragraph {"align":"center","style":{"typography":{"fontSize":22},"color":{"background":"#aea2d7"}}} -->
<p class="has-text-align-center has-background" style="background-color:#aea2d7;font-size:22px"><strong>"ปูนทอง-วิจิตราภรณ์"<br>ผงาดแชมป์หวดเยาวชน<br>ครองถ้วยพระราชทานฯ </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 60 ประจำปี 2565 ชิงถ้วยพระราชทาน พระบาทสมเด็จพระเจ้าอยู่หัว และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ ศูนย์พัฒนากีฬาเทนนิสแห่งชาติ เมืองทองธานี ภายใต้มาตรการป้องกันการแพร่ระบาดของโรคโควิด-19 เมื่อวันที่ 27 ก.พ. เป็นวันสุดท้าย นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ และนายประชุม บุญเทียม รองผู้ว่าการการกีฬาแห่งประเทศไทย ฝ่ายกีฬาเป็นเลิศและวิทยาศาสตร์การกีฬา เป็นผู้อัญเชิญถ้วยพระราชทานฯ และมี พลโท อุชุกร สาครนาวิน อุปนายกสมาคมกีฬาลอนเทนนิสแห่งประเทศไทยฯ ร่วมในพิธีด้วย </p>
<!-- /wp:paragraph -->

<!-- wp:paragraph -->
<p>รุ่นอายุไม่เกิน 18 ปี ประเภทชายเดี่ยว รอบชิงชนะเลิศ สองนักเทนนิสเยาวชนทีมชาติไทย ปี 2564 จากกรุงเทพฯ โคจรมาพบกัน ระหว่าง "ปูน" ปูนทอง โกมลพิสุทธิ์ มือวาง 1 ของรายการ กับ "ปังปอนด์" รชตะ ธรรมเจริญสถิต มือวาง 2 ผลปรากฏว่า ในแมทช์นี้ ปูนทอง โชว์ฟอร์มหวดได้อย่างเฉียบขาด คุมได้ดีทั้งเกมเสิร์ฟและการยิงสโตรกที่ดุดัน เป็นฝ่ายชนะ 2-0 เซต 6-2, 6-3 ได้แชมป์ชายเดี่ยว พร้อมครองถ้วยพระราชทาน พระบาทสมเด็จพระเจ้าอยู่หัว</p>
<!-- /wp:paragraph -->

<!-- wp:paragraph -->
<p> ประเภทชายคู่ รอบชิงชนะเลิศ อภิวิชญ์ โรจน์พิบูลย์พันธ์ จาก กทม. ผนึกกำลังกับ ศุภวัฒน์ แซ่อุ้ย จากภูเก็ต ช่วยกันหวดเอาชนะ พชร สุขเลี่ยน จากภูเก็ต และ รชตะ ธรรมเจริญสถิต จาก กทม. 2-1 เซต 4-6, 6-3 และซูเปอร์ไทเบรก 10-4 อภิวิชญ์ และ ศุภวัฒน์ ได้แชมป์ชายคู่ พร้อมครองถ้วยพระราชทาน พระบาทสมเด็จพระเจ้าอยู่หัว </p>
<!-- /wp:paragraph -->

<!-- wp:paragraph -->
<p>ด้านประเภทหญิงเดี่ยว รุ่นอายุไม่เกิน 18 ปี รอบชิงชนะเลิศ "ปาล์มมี่" วิจิตราภรณ์ วิมุกตานนท์ มือวาง 1 จากพิษณุโลก แข่งขันกับ แพรวา จงจิตร จากสงขลา ถึง 3 เซต ก่อนเฉือนเอาชนะ 2-1 เซต 7-6(7), 2-6 และ 6-3 วิจิตราภรณ์ ได้แชมป์หญิงเดี่ยว พร้อมครองถ้วยพระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี </p>
<!-- /wp:paragraph -->

<!-- wp:paragraph -->
<p>ประเภทหญิงคู่ รอบชิงชนะเลิศ วิจิตราภรณ์ วิมุกตานนท์ จากพิษณุโลก และ ตปณีย์ บุญวัฒน์ จากนนทบุรี ได้การประสานงานที่ดี ช่วยกันหวดเอาชนะ กมลวรรณ ยอดเพ็ชร จากพระนครศรีอยุธยา และ ไทร่า ลิธิบี จาก กทม. 2-0 เซต 6-3, 6-2 วิจิตราภรณ์ และ ตปณีย์ ได้แชมป์หญิงคู่ พร้อมครองถ้วยพระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี จากผลดังกล่าว ทำให้ วิจิตราภรณ์ ได้แชมป์ถึง 2 ประเภท (หญิงเดี่ยวและหญิงคู่) ด้วยกัน </p>
<!-- /wp:paragraph -->

<!-- wp:paragraph -->
<p>ส่วนผลการแข่งขันรอบชิงชนะเลิศคู่อื่น รุ่นอายุไม่เกิน 12 ปี ชายเดี่ยว พศิน สินฉลอง (กทม.) ชนะ ตรัย ศรีเสน (ประจวบคีรีขันธ์) 7-5, 6-2 หญิงเดี่ยว จิณห์นิภา ตราชูวณิช (เพชบุรี) ชนะ โชติรินทร์ แก้วก่า (ชลบุรี) 7-5, 6-4 ชายคู่ ธรรม์ พันธราธร (ปทุมธานี)-ตรัย ศรีเสน (ประจวบคีรีขันธ์) ชนะ พศิน สินฉลอง (กทม.)-อิงพล อินนุพัฒน์ (ยะลา) 4-2, 4-1 และหญิงคู่ จิณห์นิภา ตราชูวณิช (เพชรบุรี)-ริโอะ ฮิกาชิ (กทม.) ชนะ ปวีณอร นวลศรี (ปทุมธานี)-โชติรินทร์ แก้วก่า (ชลบุรี) 4-2, 4-2 จากผลดังกล่าว ทำให้ จิณห์นิภา ได้แชมป์ถึง 2 ประเภท (หญิงเดี่ยวและหญิงคู่) ด้วยกัน</p>
<!-- /wp:paragraph -->

<!-- wp:image {"id":31149,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/03/274876968_5110835502272710_3361619751095920516_n-1024x683.jpg" alt="" class="wp-image-31149"/></figure>
<!-- /wp:image -->