<p style="text-align: center;"><strong><span style="font-size: 14pt;">"ธมนพรรณ" ชน"ธมจันทร์" คัดเลือกรอบสุดท้ายหวดโปรเซอร์กิต</span></strong></p>
การแข่งขันเทนนิสอาชีพชายและหญิง ไอทีเอฟ โปร เซอร์กิต 2018 รายการ "ไอทีเอฟ เมนส์ เซอร์กิต" ชิงเงินรางวัลรวม 25,000 ดอลลาร์สหรัฐ (ประมาณ 825,000 บาท) และ "ไอทีเอฟ วีเมนส์ เซอร์กิต" ชิงเงินรางวัลรวม 15,000 ดอลลาร์สหรัฐ (ประมาณ 495,000 บาท) ที่ศูนย์พัฒนากีฬาเทนนิสแห่งชาติ สมาคมกีฬาเทนนิส ลอนเทนนิสสมาคมแห่งประเทศไทยฯ เมืองทองธานี เมื่อวันที่ 27 ต.ค. เป็นการแข่งขันรอบคัดเลือก โดยหญิงเดี่ยว คัดเลือกรอบสอง “น้องเบลล์” ธ<span class="text_exposed_show">มนพรรณ จงเลิศตระกูล เยาวชน วัย 15 ปีของไทย ซึ่งได้บายในรอบคัดเลือกรอบแรก โชว์ฟอร์มแกร่งเกินวัย สามารถหวดชนะ เวเนซ่า ปับปา นักหวดวัย 19 ปี จากกรีซ 2-0 เซต ด้วยสกอร์ 6-2 และ 6-3
ธมนพรรณ ผ่านเข้ารอบคัดเลือก รอบสุดท้าย โดยจะเข้าไปพบกับนักหวดรุ่นพี่ "มะนาว" ธมจันทร์ มอมขุนทด วัย 21 ปี มือ 1000 ของโลก ที่ในรอบคัดเลือก รอบสอง เอาชนะ วริศรา ลี 2-0 เซตด้วยสกอร์ 6-2 และ 6-2
ขณะที่ผลแข่งขันของนักหวดสาวไทยคนอื่นๆ รอบคัดเลือก หญิงเดี่ยว รอบแรก วริศรา ลี ชนะ ภัณฑิลา นามวงศ์ 6-3, 6-2, ญาตาวี ฉิมฉ่ำ ชนะ อริศรา จงหม่า 6-4, 6-4
รอบคัดเลือก หญิงเดี่ยว รอบสอง สิริณัฏฐ์ นิยมทรัพย์ ชนะ กัญญ์ฐิสา บุญเลี้ยง 6-1, 6-1,พสชนันท์ วรากุลนุเคราะห์ แพ้ แมกกี้ หนี่ หม่าน ยิง (ฮ่องกง) 2-6, 0-6,ญาตาวี ฉิมฉ่ำ แพ้ เจือง ยอง วอน(เกาหลีใต้) 5-7, 3-6, ปริษา รัชฎานนท์ แพ้ เอลล์ คริสทินเซ่น(สหรัฐฯ) 2-6, 2-6, กัญญาณัฐ สุดสะอาด แพ้ ลิ่ว หมิน(จีน) 0-6, 1-6, ญาณิน วิศิษฎ์วรพร แพ้ อิซาเบลล่า โคล(ออสเตรเลีย) 2-6, 2-6, ใจเพชร อานนท์ทวีศิลป์ แพ้ ไคร่า จิระสุข(สหรัฐฯ) 6-4, 5-7, 3-6, ร่มเกล้า ยืนยาว แพ้ เอมิเลีย สตรั๊ท(สหราชอาณาจักร) 5-7, 0-6, ฐิติรัตน์ คณะพืช แพ้ อเล็กซานดร้า แคนนิซซาโร่(ออสเตรเลีย) 2-6, 2-6
ด้าน ชายเดี่ยว รอบคัดเลือก รอบแรก วรชน รักษ์ปวงชน นักหวดไทย วัย 19 ปี สามารถเอาชนะนักเทนนิสจากอินเดีย เอมิต เบนิวัล 2-1 เซต หลังจากในเซตแรก วรชน แพ้ไปก่อน 4-6 จากนั้นก็กลับมาคว้าชัยในเซตสอง 6-1 และเซตสามเกมสูสีสู้กันจนถึงไทเบรกก่อนที่นักหวดไทยจะเฉือนชนะไปหวุดหวิด 7-6 ไทเบรก 7-5 สรุป วรชน ชนะ 2-1 เซต 4-6, 6-1, 7-6(7-5) ผ่านเข้ารอบคัดเลือก รอบสอง ทันที
ส่วนผลชายเดี่ยวของนักเทนนิสไทยคนอื่นๆมีดังนี้ ต้นกล้า มุละดา ชนะ สุธินันท์ ตัณฑเศรณีวัฒน์ 6-3, 6-2, นวกานต์ ขุนจันทร์ ชนะ เกรทกลอรี่ นิตยเมฆินทร์ 6-2, 5-0 ret.(เจ็บเข่าขวา), นพดล น้อยกอ ชนะ นิธิวัต จิตต์แย้ม 6-0, 6-0, สิรธีร์ ฉิมอ้อย ชนะ พัฒนะพงศ์ บริสุทธิพงศ์ 6-4, 4-6, 6-2, ยุทธนา เจริญผล ชนะ ตวัณ รัตตเสรี 6-2, 6-2, พล วัฒนกูล ชนะ มารุต เกล้ากลาง 6-0, 6-0, ชาญชัย สุขตนเอง ชนะ ณัฐดนัย สินเจริญวัฒนา 6-3, 6-1, กฤติน โกยกุล ชนะ ไมเคิล มัธยมจันทร์ 6-3, 7-5, วัฒนชัย หลวงแก้ว แพ้ อึ้ง ห่าว หยวน(สิงคโปร์) 5-7, 2-6, ธรรมรัตน์ คำไชย แพ้ ไบบิท ชูคาเยฟ(คาซัคสถาน) 1-6, 2-6, ฉัตริน วารีศรี แพ้ แซม ไรอัน ไซเกนน์(ออสเตรเลีย) 3-6, 2-6 และ พงศภัค เกิดลาภี แพ้ โชนิกเมเทียน โซเฟซิเยฟ (อุซเบกิสถาน) 6-7(5-7), 6-7(5-7)</span>

<img class="alignnone size-full wp-image-18388" src="https://www.bucket.cloudaccess9.com/ltatorg/2018/10/43722097_2054455721244052_3685049242381975552_n-1.jpg" alt="" width="960" height="639" />

<img class="alignnone size-full wp-image-18389" src="https://www.bucket.cloudaccess9.com/ltatorg/2018/10/43765048_2054456324577325_869910226684346368_n-1.jpg" alt="" width="960" height="639" />

<img class="alignnone size-full wp-image-18394" src="https://www.bucket.cloudaccess9.com/ltatorg/2018/10/44856227_2054456857910605_2445579435181604864_n-1.jpg" alt="" width="960" height="639" />