<!-- wp:paragraph {"align":"center","style":{"typography":{"fontSize":20},"color":{"background":"#c4d9ee"}}} -->
<p class="has-text-align-center has-background" style="background-color:#c4d9ee;font-size:20px"><strong>"ปวีณอร-ธรรม์" ทะลุรอบชิงฯลุ้นแชมป์หวดเอเชียสัปดาห์ที่ 2</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชน รุ่นอายุไม่เกิน 14 ปี เก็บคะแนนสะสมเอเชีย ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์ 2023" ครั้งที่ 4 ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 3 ส.ค.2566 เป็นการแข่งขันรอบรองชนะเลิศ</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว "น้องไอซ์" ปวีณอร นวลศรี นักเทนนิสดาวรุ่ง เยาวชนทีมชาติไทย รุ่นอายุไม่เกิน 12 ปี ที่ถูกจัดให้เป็นมือวางอันดับ 8 ของรายการ ปัจจุบันเป็นมือ 103 ของเอเชีย พบงานใหญ่อย่าง วิคทอเรีย อเล็กเซกิน่า จากสิงคโปร์ มือวาง 1 และมือ 19 ของเอเชีย โดยผลการแข่งขัน ปรากฏว่า ปวีณอร เล่นได้อย่างยอดเยี่ยม เรียกฟอร์มเก่งออกมาปราบเต็งหนึ่งได้อย่างราบคาบ เอาชนะได้ 2 เซตรวด 6-0 และ 6-2 ส่งผลให้ ปวีณอร ผ่านเข้าไปชิงชนะเลิศกับ อารัดหะยา เวอร์มา จากอินเดีย มือวาง 2 และมือ 20 เอเชีย ที่ตัดเชือกชนะ จิณห์นิภา ตราชูวณิช ของไทย 2-1 เซต 6-4, 5-7 และ 7-6 ไทเบรก 7-1</p>
<!-- /wp:paragraph -->

<!-- wp:paragraph -->
<p>ทั้งนี้ จากผลการแข่งขันตั้งแต่รอบแรกจนถึงรอบรองชนะเลิศในประเภทหญิงเดี่ยว รวม 4 แมทช์ ปวีณอร เสียเกมให้คู่แข่งขันไปเพียง 3 เกมเท่านั้น และยังเป็นการผ่านเข้าชิงชนะเลิศ นับเป็นสัปดาห์ที่ 2 ติดต่อกัน โดยสัปดาห์ที่ผ่านมา ปวีณอร ได้ครองแชมป์ประเภทหญิงเดี่ยวด้วย ด้าน "น้องไพน์" ธรรม์ พันธราธร นักเทนนิสดาวรุ่ง เยาวชนทีมชาติไทย ในรุ่นอายุไม่เกิน 14 ปี มือวาง 2 และมือ 13 เอเชีย ตัดเชือกชนะ "น้องนโม" ธรรมะ โคศิริ มือ 204 เอเชีย จากไทยเช่นกัน ได้ 2-0 เซต 6-2, 6-3 ธรรม์ ทะยานสู่รอบชิงชนะเลิศ ไปพบกับ อันเดร แลม จุน บาร์ท มือวาง 1 และมือ 12 เอเชีย จากฮ่องกง ที่ตัดเชือกชนะ อริยพล หลีกุล จากไทย มือ 444 เอเชีย 2-0 เซต 6-1, 6-2 ทั้งนี้ นับเป็นการผ่านเข้าชิงชนะเลิศ สัปดาห์ที่ 2 ติดต่อกันของ ธรรม์ โดยสัปดาห์ที่ผ่านมา ธรรม์ คว้าแชมป์ชายเดี่ยวมาครองได้สำเร็จ</p>
<!-- /wp:paragraph -->

<!-- wp:paragraph -->
<p>ขณะที่ประเภทหญิงคู่ รอบรองชนะเลิศ ปวีณอร นวลศรี-กฤษณา รอดประเสริฐ คู่นักหวดไทย ตัดเชือกชนะ "คู่เต็ง 3" ณัฐธิดา แท่นวัฒนกุล (ไทย)-ฮอย เฮย ฮุย (ฮ่องกง) 7-5, 6-2 ผ่านเข้าไปชิงชนะเลิศกับ "คู่เต็ง 1" วิคทอเรีย อเล็กเซกิน่า (สิงคโปร์)-หง็อก ธุย คานห์ เหวียน (เวียดนาม) ที่ตัดเชือกชนะ "คู่เต็ง 4" แอนนา ซาโต้-กนกอินทร์ วงศ์ภูวรักษ์ (ไทย) 6-4, 7-5 โดยในส่วนของ ปวีณอร นั้นนับเป็นการผ่านเข้าชิงชนะเลิศได้อีกประเภทหนึ่งด้วย</p>
<!-- /wp:paragraph -->

<!-- wp:paragraph -->
<p>ประเภทชายคู่ รอบรองชนะเลิศ "คู่เต็ง 1" อันเดร แลม จุน บาร์ท (ฮ่องกง)-วู ฮุย ฮวง (เวียดนาม) ตัดเชือกชนะ อริยพล หลีกุล-ธรรม์ พันธราธร (ไทย) 6-3, 6-2 </p>
<!-- /wp:paragraph -->

<!-- wp:paragraph -->
<p>สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://atf.tournamentsoftware.com/tournament/71284669-4BC1-4389-B1F7-0BA828451C64/matches?fbclid=IwAR33Pw3BVf0ZqZh6H5UIvge48HlimXBNgMgzeKVcWtISIEGhAyfl5PCv0MI" target="_blank">https://atf.tournamentsoftware.com/.../71284669.../matches</a></p>
<!-- /wp:paragraph -->

<!-- wp:image {"id":38398,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/08/365412626_679393347556984_5217856730162824778_n-1024x683.jpg" alt="" class="wp-image-38398"/></figure>
<!-- /wp:image -->