<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":20}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:20px"><strong>"สุชัย" ปลื้มผลงาน "เดวิสคัพ- ยู 12"<br>ชี้เทนนิสไทยเดินหน้าพัฒนาทิศทางดี</strong></p>
<!-- /wp:paragraph -->

<!-- wp:code -->
<pre class="wp-block-code"><code>       นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า เมื่อสัปดาห์ที่ผ่านมา วงการเทนนิสไทยมีข่าวดีมากถึง 2 เรื่องด้วยกัน โดยเรื่องแรกคือการที่ทีมไทยสามารถเอาชนะทีมโบลิเวียได้ 3-1 คู่ ในการแข่งขันเทนนิสชิงแชมป์โลก ประเภททีมชาย รายการ "เดวิสคัพ บาย ราคูเท็น 2022" เวิลด์กรุ๊ป 2 ส่งผลให้ ทีมไทยผ่านเข้าสู่ เวิลด์กรุ๊ป 1 เพลย์ออฟ ถือเป็นผลงานที่ยอดเยี่ยมมาก และสร้างความสุขให้แฟนเทนนิสไทยอย่างมากเช่นกัน เพราะไม่ได้สัมผัสบรรยากาศแบบนี้มานาน
       นายกสมาคมกีฬาลอนเทนนิสฯ กล่าวต่อว่า สำหรับข่าวดีอีกเรื่องคือความสำเร็จที่เกินเป้าหมายของทีมนักหวดเยาวชนทีมชาติไทย รุ่นอายุไม่เกิน 12 ปี เพราะต้องแข่งขันต่อเนื่องและเจอกับคู่แข่งขันที่เอาชนะได้ไม่ง่ายเลย แต่ทีมหญิงก็สามารถคว้าแชมป์มาครองได้ ในขณะที่ทีมชายก็ทำได้ดี ได้รองแชมป์ จากการแข่งขันเทนนิสชิงชนะเลิศแห่งเอเชีย ประเภททีม รุ่นอายุไม่เกิน 12 ปี รายการ "ไอทีเอฟ เอเชีย ทเวลฟ์ แอนด์ อันเดอร์ ทีม คอมเพทติชั่น ไฟนอลส์ 2022" ที่กรุงนูร์-ซุลตัน ประเทศคาซัคสถาน โดยเป็นครั้งแรกที่ทีมหญิงและทีมชายทำผลงานได้ถึงระดับนี้
       "ผมขอแสดงความยินดีและชื่นชมนักกีฬา ตลอดจนทีมงานทุกคน ทั้งทีมเดวิสคัพ ซึ่งเป็นทีมชาติชุดใหญ่ และทีมเทนนิส รุ่นอายุไม่เกิน 12 ปี ที่ร่วมกันสร้างความสุข สร้างรอยยิ้มให้แฟนเทนนิสไทย จากความสำเร็จดังกล่าว ยังสะท้อนได้ว่า แผนการพัฒนานักกีฬาในทุกระดับของสมาคมฯ กำลังเดินหน้าไปในทิศทางที่ดี ในอนาคตเชื่อว่าเราจะได้เห็นความสำเร็จเช่นนี้อีก ทั้งนี้ ต้องขอบคุณ PTT หรือ ปตท. ที่ให้การสนับสนุนแผนการพัฒนาต่าง ๆ ของสมาคมฯ" นายกวงการกีฬาลูกสักหลาดไทย กล่าว
       นายสุชัย กล่าวว่า ในการเดินทางไปแข่งขันที่กรุงนูร์-ซุลตัน ประเทศคาซัคสถาน ครั้งนี้ คณะนักกีฬาและเจ้าหน้าที่ ยังได้รับเกียรติจาก เรือเอก ชัชวรรณ สาครสินธุ์ เอกอัครราชทูต ณ กรุงนูร์-ซุลตัน ได้ให้เจ้าหน้าที่คอยดูแลคณะนักกีฬาและเจ้าหน้าที่เป็นอย่างดี ต้อนรับและดูแลด้วยความอบอุ่น ทำให้คณะนักกีฬาและเจ้าหน้าที่มีขวัญและกำลังใจที่ดีมาก ในนามนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ และคณะกรรมการอำนวยการสมาคมฯ ขอขอบคุณ เรือเอก ชัชวรรณ สาครสินธุ์ เอกอัครราชทูต ณ กรุงนูร์-ซุลตัน และคณะเจ้าหน้าที่ มา ณ โอกาสนี้ด้วย.</code></pre>
<!-- /wp:code -->

<!-- wp:image {"id":33801,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/09/95104711-0125-4DAB-AEEC-1BFB88A23974.jpeg" alt="" class="wp-image-33801"/></figure>
<!-- /wp:image -->