<!-- wp:paragraph {"align":"center","style":{"typography":{"fontSize":20},"color":{"background":"#cad4d8"}}} -->
<p class="has-text-align-center has-background" style="background-color:#cad4d8;font-size:20px"><strong>มเด็กไทยปราบคู่แข่งสำเร็จ!ลิ่วตัดเชือกชาย-หญิงศึกเอเชีย </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนชิงชนะเลิศแห่งเอเชีย 2025 ประเภททีมชายและทีมหญิง รุ่นอายุไม่เกิน 12 ปี รอบไฟนัลส์ (ATF 12U TEAM COMPETITION - SUPPORTED BY KTF, FINALS) ที่ประเทศสิงคโปร์ เมื่อวันที่ 28 ส.ค. 2568 เป็นรอบก่อนรองชนะเลิศ (น็อกเอาท์) ประเภททีมชาย ทีมชาติไทย นักกีฬา ได้แก่ นวธรณ์ ผลากรกุล, ลีโอ โกวิทวัฒนชัย และ ก้องภพ แซ่ลิ้ม แข่งขันรอบก่อนรองชนะเลิศกับ ทีมชาติมาเลเซีย ผลการแข่งขัน ปรากฏว่า ในประเภทเดี่ยวทั้ง 2 คู่ เด็กไทยเอาชนะได้ทั้งหมด โดยเดี่ยวมือสอง นวธรณ์ ชนะ ดีแคลน คอลิน 2-0 เซต 6-4, 6-1 ต่อด้วยเดี่ยวมือหนึ่ง ลีโอ ชนะ เอ็ม หมาก ซู 2-0 เซต 6-3, 6-3 และไม่มีการแข่งขันประเภทคู่ จึงส่งให้ ทีมไทยชนะทีมมาเลเซีย 2-0 คู่ ผ่านเข้ารอบรองชนะเลิศ พบกับ ไต้หวัน ที่ชนะ คาซัคสถาน 2-0 คู่ ประเภททีมหญิง รอบก่อนรองชนะเลิศ ทีมชาติไทย พบกับ ทีมชาติเติร์กเมนิสถาน โดยคู่แรก เดี่ยวมือสอง ณิชวรัชญ์ พลอยเกษมสุข ชนะ นาซลี ฮูดายคูลิเอวา 2-0 เซต 6-4, 6-3 จากนั้น เดี่ยวมือหนึ่ง อาร์ภรนันท์ โซเฟีย แสงสุชาติ แพ้ ซาห์รา การาฮาโนวา 1-2 เซต 2-6, 7-5 และ 2-6 ทำให้เสมอกัน 1-1 คู่</p>
<!-- /wp:paragraph -->

<!-- wp:paragraph -->
<p>ประเภทคู่ ณิชวรัชญ์ จับคู่กับ ศิริกร พูลผล ช่วยกันหวดสู้ ซาห์รา การาฮาโนวา กับ นาซลี ฮูเดย์คูลิเอวา โดยคู่เด็กไทยพ่ายไปก่อนในเซตแรก ก่อนจะช่วยกันพลิกสถานการณ์ในสองเซตถัดมา และแซงเอาชนะไป 2-1 เซต 4-6, 6-3 และซูเปอร์ไทเบรก 10-4 พาทีมไทย ชนะ ทีมเติร์กเมนิสถาน 2-1 คู่ ผ่านเข้ารอบรองชนะเลิศ พบกับเกาหลีใต้ ขณะเดียวกัน คณะเทนนิสไทยยังได้รับกำลังใจที่ยอดเยี่ยมจากผู้ใหญ่ใจดีที่เดินทางมาชมการแข่งขันและให้กำลังใจอย่างต่อเนื่อง จาก นางสาวปิยธิดา กาญจนาภรณ์ ที่ปรึกษา (กงสุล) พร้อมด้วย นายฐิติรัฐ ว่องแก้ว ที่ปรึกษา (หัวหน้าฝ่ายการทูตสาธารณะ) สถานเอกอัครราชทูต ณ สิงคโปร์ และ นายกิตตน์สมบัติ เอื้อมมงคล รองประธานกิตติมศักดิ์ตลอดชีพของสหพันธ์เทนนิสแห่งเอเชีย อนึ่ง นักกีฬาชุดนี้มี "โค้ชจิม" จ่าสิบเอก สหทัศน์ ศุภกิจ ผู้ฝึกสอนทีมชาย "โค้ชโอ" นายสุขุม กิจวิจารณ์ ผู้ฝึกสอนทีมหญิง และนายบุญมี โพธิ์ไพจิตร เป็นเจ้าหน้าที่นวดทีมชาติไทย.</p>
<!-- /wp:paragraph -->

<!-- wp:image {"id":51634,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/539979667_1207054698124177_2109247648579867154_n.jpg" alt="" class="wp-image-51634"/></figure>
<!-- /wp:image -->