<!-- wp:paragraph {"align":"center","style":{"typography":{"fontSize":20},"color":{"background":"#c0d6ab"}}} -->
<p class="has-text-align-center has-background" style="background-color:#c0d6ab;font-size:20px"><strong>มือวาง 1-2 ตบเท้าเข้าก่อนรองฯหวด"ไอทีเอฟจูเนียร์สเวิลด์ทัวร์"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ส เจ60 นนทบุรี รายการ ITF Juniors World Tennis Tour J60 (4) หรือ ไอทีเอฟ จูเนียร์ส เวิลด์ เทนนิส ทัวร์ เจ60 (4) ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 30 ต.ค. 2567 เป็นการแข่งขันรอบเมนดรอว์วันที่สาม ประเภทหญิงเดี่ยว รอบสอง (16 คน) นักหวดลูกสักหลาดไทย ซึ่งถูกจัดให้เป็นมือวางอันดับ 1 และ 2 ของรายการ ยังอยู่ในเส้นทางการแข่งขัน โดย "บัว" กมลวรรณ ยอดเพ็ชร ดาวรุ่งวัย 17 ปี จากพระนครศรีอยุธยา หวดได้สมกับที่เป็นมือวางอันดับ 1 ของรายการ เอาชนะ ซันนี่ คยองมิน ยอน นักเทนนิสวัย 16 ปี จากออสเตรเลีย ได้อย่างขาดลอยทั้งสองเซต 6-1 และ 6-2 กมลวรรณ ผ่านเข้ารอบก่อนรองชนะเลิศ ไปพบกับ เกอ หลิงโหยว จากจีน ที่ชนะ มาลัยลักษณ์ เดลิล่าห์ ปทุมมา คุโรเนน มือวางอันดับ 5 จากลาว 2-0 เซต 7-5, 6-3</p>
<!-- /wp:paragraph -->

<!-- wp:paragraph -->
<p>ทางด้าน "ลีเดียร์" ลีเดียร์ พอดโกริชานี่ ดาวรุ่งวัย 17 ปี จากสุราษฎร์ธานี ลูกครึ่งไทย-รัสเซีย มือวางอันดับ 2 ของรายการ คว้าชัยด้วยการเอาชนะ "ออมสิน" พิชญาภัค ศรีมุกข์ นักเทนนิสไทยวัย 15 ปี ด้วยสกอร์ 6-2 ทั้งสองเซต ส่งให้ ลีเดียร์ ผ่านเข้ารอบก่อนรองชนะเลิศ ไปพบกับ ไซโลวา ซูเลยกา ฮุคมาซาบียา จากอินโดนีเซีย ที่เฉือนชนะ หวาง หยูชิง จากไต้หวัน 2-1 เซต 2-6, 6-2 และ 6-4 ประเภทชายเดี่ยว รอบสอง (16 คน) "เปนเน่" เปน จารุศร นักเทนนิสไทยวัย 16 ปี มือวางอันดับ 1 ของรายการ ใช้ชั้นเชิงการหวดที่เฉียบขาด เอาชนะ เควิน มานูเอล จอร์เกรา วัย 17 ปี จากอิตาลี ได้ 2-0 เซต ด้วยสกอร์ 6-3 และ 6-2 ส่งให้ เปน ผ่านเข้าไปพบกับ ฮวาง จูชาน จากเกาหลีใต้ ที่ชนะ "กล้อง" กานต์ธัช สุรฤทธิ์โยธิน นักเทนนิสไทย 2-0 เซต 6-0, 7-5</p>
<!-- /wp:paragraph -->

<!-- wp:paragraph -->
<p>ขณะที่ "พุฒิ" คุณานันท์ พันธราธร นักเทนนิสไทย วัย 16 ปี มือวางอันดับ 2 ของรายการ ก็เข้ารอบได้เช่นกัน หลังจากหวดชนะ มิเกล อิกลูปาส วัย 18 ปี จากฟิลิปปินส์ 2-0 เซต 6-2, 6-0 ในส่วนผลการแข่งขันคู่อื่น ๆ มีดังนี้ หญิงเดี่ยว รอบสอง สเตฟี่ มาริเธ่ อลูโด (ฟิลิปปินส์) ชนะ ดาเนียลลา คลารา สุริยะปราณา (อินโดนีเซีย) 6-2, 6-3 เทนเนียล เมดิส (วาง 8-ฟิลิปปินส์) ชนะ ริโอะ วาคายามะ (ญี่ปุ่น) 6-3, 6-0 โคลิสา สิติ ไมซาโรห์ (อินโดนีเซีย) ชนะ เฉิน หยูฮัน (วาง 4-จีน) 2-6, 7-6(3) และ 6-1 ชายเดี่ยว รอบสอง ธีรภัทร ขันติวีรวัฒน์ แพ้ กัณฐเวล มหาลิงกัม อกิลันเทชวารี (วาง 8-อินเดีย) 6-4, 4-6 และ 0-6 ตรัย ศรีเสน แพ้ คิม ดองมิน (วาง 3-เกาหลีใต้) 4-6, 2-6 ธรรม์ พันธราธร แพ้ แม็กซิมัส ซาเวียร์ หว่อง (วาง 4-สิงคโปร์) 4-6, 5-7</p>
<!-- /wp:paragraph -->

<!-- wp:paragraph -->
<p>เจค็อบ ไคเหลียง เซิน (วาง 6-ฮ่องกง) ชนะ เอไลจาห์ ดิกเกนเบิร์ก (ออสเตรเลีย) 7-6(3), 6-2 ทานุสช์ กิลดีอัล (อินเดีย) ชนะ นิกิต้า นิโคเลนโก (วาง 5-คาซัคสถาน) 7-5, 6-4 ยาชวิธา เรดดี้ (นิวซีแลนด์) ชนะ ซ่ง เหวินคอง (จีน) 7-6(5), 6-2 สำหรับผลการแข่งขันคู่อื่น ๆ ดูรายละเอียดได้ที่ <a href="https://www.itftennis.com/en/tournament/j60-nonthaburi/tha/2024/j-j60-tha-2024-003/draws-and-results/?fbclid=IwZXh0bgNhZW0CMTAAAR0_YguN8Fy20Ic4IL7xLBYWk7B4x-yzNz5PTuS9S5ZuY3hw-u7eUZ1983E_aem__GcyF4YWcrdRPUmlTogE-A" rel="noreferrer noopener" target="_blank">https://www.itftennis.com/.../j-j60.../draws-and-results/</a></p>
<!-- /wp:paragraph -->

<!-- wp:image {"id":46450,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/10/465052381_975127851316864_5217228320391856768_n-1024x683.jpg" alt="" class="wp-image-46450"/></figure>
<!-- /wp:image -->