<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#0075a3"}}} -->
<p class="has-text-align-center has-vce-bg-color has-text-color has-background" style="background-color:#0075a3;font-size:22px"><strong>"ธมจันทร์" ชิงเดี่ยว-ซิวแชมป์คู่<br>ศึกลูกสักหลาด"ไทยแลนด์"หน6</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพ "ไทยแลนด์ แชมป์เปี้ยนชิพ" ประจำปี 2566 สนาม 6 ชิงเงินรางวัลรวม 600,000 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 29 เม.ย.ที่ผ่านมา ในประเภทเดี่ยว เข้าสู่แมทช์ตัดเชือก รอบรองชนะเลิศ
       ประเภทหญิงเดี่ยว "มะนาว" ธมจันทร์ มอมขุนทด นักหวดจากนครราชสีมา วัย 26 ปี เต็ง 2 และมือ 12 ของไทย เจ้าของเหรียญทองหญิงคู่ ศึกเอเชียนอินดอร์และมาร์เชียลอาร์ตเกมส์ 2017 ที่เติร์กเมนิสถาน ตัดเชือกกับ "หมิว" สลักทิพย์ อุ่นเมือง ดาวรุ่งวัย 17 ปี จากนนทบุรี เต็ง 5 และมือ 18 ของไทย ผลปรากฏว่า เซตแรก สลักทิพย์ เล่นได้เฉียบขาด เก็บชัยได้ก่อน 6-1 ทว่าเซตสองเป็น ธมจันทร์ ที่ใช้ประสบการณ์ไล่เก็บแต้ม นำ 4-1 แต่หลังจากนั้น สลักทิพย์ ได้ขอถอนตัวออกจากการแข่งขัน เนื่องจากเจ็บเท้า ส่งผลให้ ธมจันทร์ คว้าชัยไปด้วยสกอร์ 1-6, 4-1Retd. (รีไทร์) ทะยานสู่รอบชิงชนะเลิศ ไปพบกับ "แอ๊ตต้า" พิมพ์มาดา ทองคำ ดาวรุ่งวัย 17 ปี จากสุราษฎร์ธานี เต็ง 4 และมือ 17 ของไทย ที่ตัดเชือกชนะ ศุภนิด นพฤทธิ์ วัย 17 ปี จากพังงา มือ 45 ของไทย 2-0 เซต 6-3, 6-1
       ด้านประเภทชายเดี่ยว "คุง" ศรัญพงศ์ บริสุทธิ์พงศ์ นักเทนนิสหนุ่มนนทบุรี วัย 25 ปี เต็ง 7 และมือ 28 ของไทย ผ่านเข้าชิงชนะเลิศได้สำเร็จ หลังจากในรอบตัดเชือก เอาชนะ "ก็อต" กฤติน โกยกุล หนุ่มพังงา วัย 28 ปี เต็ง 2 และมือ 11 ของไทย ด้วยสกอร์ 6-4 และ 5-4 Retd. (รีไทร์) เนื่องจาก กฤติน ได้ขอถอนตัวออกจากการแข่งขัน เพราะฝีนอาการเจ็บไหล่ซ้ายไม่ไหว ส่งผลให้ ศรัญพงศ์ ไปชิงแชมป์กับ "ปันปัน" ศิวณัฎฐ์ อุ้ยตยะกุล หนุ่มพัทลุง วัย 18 ปี มือ 89 ของไทย ที่หวดชนะ อนพัช ทิมางกูร หนุ่มกรุงเทพฯ วัย 20 ปี เต็ง 5 และมือ 26 ของไทย ด้วยสกอร์ 6-2, 2-0 Retd. (ปวดท้อง)
       ขณะที่ประเภทคู่เข้าสู่รอบชิงชนะเลิศ โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายพัฒนาเยาวชน เป็นประธานมอบรางวัลให้นักกีฬา โดยผลรอบชิงชนะเลิศ มีดังนี้
       ประเภทหญิงคู่ รอบชิงชนะเลิศ ธมจันทร์ มอมขุนทด (นครราชสีมา) ที่ผ่านเข้าชิงฯ ในประเภทหญิงเดี่ยวไปแล้ว จับคู่กับ ชมภู่ทิพย์ จันดาเขต (นนทบุรี) ผนึกกำลังเอาชนะ วรรษชล สวัสดี (พิษณุโลก)-นิการัตน์ วาทีนุกิจ (นครปฐม) 2-0 เซต 6-4, 6-1 โดยคู่แชมป์ ธมจันทร์ กับ ชมภู่ทิพย์ ได้รับเงินรางวัลร่วมกัน 15,700 บาท ด้านคู่รองแชมป์รับ 7,800 บาท
       ประเภทชายคู่ รอบชิงชนะเลิศ ศิวณัฎฐ์ อุ้ยตยะกุล (พัทลุง)-ศุภวัฒน์ แซ่อุ้ย (ภูเก็ต) ชนะ วีรภัทร สิริจริยาพร (ปทุมธานี)-ณัฏฐญุตม์ นิธิธนนนต์ (อุดรธานี) 6-4, 7-5 โดย ศิวณัฎฐ์ กับ ศุภวัฒน์ ในฐานะแชมป์ ได้รับเงินรางวัลร่วมกัน 22,000 บาท ส่วนคู่รองแชมป์รับร่วมกัน 10,000 บาท
       และประเภทคู่ผสม รอบชิงชนะเลิศ ณัฐนนท์ กัจฉปานันท์ (ยะลา)-สลักทิพย์ อุ่นเมือง (นนทบุรี) ชนะ ณัฐพัชร์ ผิวบางรักษ์ (กทม.)-วรัตถ์ ณ นคร (กทม.) 6-1, 6-1 โดยคู่แชมป์ ณัฐนนท์ กับ สลักทิพย์ ได้รับเงินรางวัลร่วมกัน 15,700 บาท ส่วนคู่รองแชมป์รับร่วมกัน 7,800 บาท</code></pre>
<!-- /wp:code -->

<!-- wp:image {"id":37089,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/05/7EC2867F-B469-473A-8910-478871BF565F-1024x683.jpeg" alt="" class="wp-image-37089"/></figure>
<!-- /wp:image -->