<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>ธีร์ธวัช-ภาธรรม" ประเดิมคว้าชัยศึกไอทีเอฟ เจ30 ที่บังคลาเทศ</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส "เจ 30 ดักกา" ที่เมืองดักกา ประเทศบังคลาเทศ เมื่อวันที่ 6 พ.ย.66 เมนดรอว์ ชายเดี่ยว รอบแรก "ฟุ" ธีร์ธวัช ธวัชผ่องศรี วัย 16 ปี มือ 1526 เยาวชนโลก พกดีกรีมือวาง 3 ของรายการ ลงดวลแร็คเกตกับ อชินเตีย อนุรัก วรมา นักหวดอินเดีย วัย 18 ปี โดยแมทช์นี้ ธีร์ธวัช สามารถเอาชนะได้ 2-0 เซต ด้วยสกอร์ 6-2 และ 7-5 ผ่านเข้ารอบสองต่อไป
   ขณะที่ "กล้า" ภาธรรม เหล่าสกุลพร วัย 16 ปี มือ 3612 เยาวชนโลก หวดชนะ คาเบียร์ โชทานี จากอินเดีย 2-0 เซต ด้วยสกอร์ 7-6(6) และ 7-6(4) ผ่านเข้ารอบสองได้เช่นกัน 
   ส่วน "เติ้ล" ภูดิถ ปภัสร์สิริกุล ดาวรุ่งวัย 15 ปีจากจ.นครราชสีมา ซึ่งผ่านการชนะจากรอบคัดเลือกมาถึง 3 แมทช์ และในรอบเมนดรอว์ ต้องเจอกับ ปรนาฟ โกราดี้ นักหวดอินเดีย วัย 18 ปี มือ 2633 เยาวชนโลก โดย ภูดิศ ได้เซตแรกก่อน จากนั้นมาแพ้เจ้าถิ่นในอีก 2 เซตต่อมาส่งผลให้พ่าย 1-2 เซต ด้วยสกอร์ 6-4, 3-6 และ 4-6 ตกรอบไปอย่างน่าเสียดาย
   เช่นเดียวกับ "ไป๋อิง" อริยพล หลีกุล วัย 14 ปี ที่ชนะ 3 แมทช์รวดในรอบคัดเลือก แต่เมนดรอว์ รอบแรก ต้องมาแพ้ให้กับ อามิต มูน์ด 0-2 เซต ด้วยสกอร์ 5-7 และ 3-6</code></pre>
<!-- /wp:code -->

<!-- wp:image {"id":40164,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/11/IMG_1426-768x1024.jpeg" alt="" class="wp-image-40164"/></figure>
<!-- /wp:image -->