<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":20}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:20px"><strong>หนุ่มโสมขึ้นแท่นแชมป์ชายคู่<br>หวด"ไทยแลนด์ เทนนิส ทัวร์"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพชายนานาชาติ เก็บคะแนนโลก เอทีพี ชาลเลนเจอร์ 50 รายการ "ไทยแลนด์ เทนนิส ทัวร์" ชิงเงินรางวัลรวม 40,000 ดอลลาร์สหรัฐ หรือประมาณ 1,320,000 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 21 ม.ค. 2566 มีพิธีมอบรางวัลในประเภทคู่ โดย ดร.ทวีศักดิ์ ศิลกุล อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธาน
       ประเภทชายคู่ รอบชิงชนะเลิศ ซอง มินคยู และ นัม จีซุง สองนักหวดหนุ่มจาก "แดนโสมขาว" เกาหลีใต้ คู่มืออันดับ 147 และ 153 ของโลกตามลำดับ โชว์ฟอร์มสมราคาเต็ง 1 ของรายการ ใช้การเล่นที่เข้าขา ช่วยกันหวดเก็บชัยในเวลาเพียง 68 นาที เอาชนะ สจ๊วร์ต ปาร์กเกอร์ และ แจน โชอินสกี้ คู่นักหวดจากสหราชอาณาจักร คู่มืออันดับ 716 และ 1273 ของโลกตามลำดับ ได้ 2-0 เซต 6-4 และ 6-4 ส่งผลให้ ซอง มินคยู และ นัม จีซุง ได้แชมป์ชายคู่พร้อมรับเงินรางวัลร่วมกัน 2,130 ดอลลาร์สหรัฐ หรือประมาณ 68,160 บาท และคะแนน คนละ 50 แต้ม ส่วนคู่รองแชมป์ รับร่วมกัน 1,250 ดอลลาร์สหรัฐ หรือประมาณ 40,000 บาท และคะแนน คนละ 30 แต้ม
       ด้านประเภทชายเดี่ยว รอบรองชนะเลิศ อาเธอร์ คาโซซ์ นักหวดหนุ่มฝรั่งเศส มือ 265 ของโลก ดีกรีแชมป์ "บางกอก โอเพ่น 2023" สนามที่ 2 เมื่อสัปดาห์ที่แล้ว ผ่านเข้ารอบชิงชนะเลิศได้อีกสัปดาห์ หลังจากตัดเชือกชนะ โจวานนี่ โฟนิโอ นักหวดจากอิตาลี มือ 366 ของโลก 2-0 เซต 7-5 และ 6-3 โดย อาเธอร์ คาโซซ์ จะแย่งแชมป์กับ โช ชิมาบุคุโระ นักหวดชาวญี่ปุ่น มือ 261 ของโลก ที่คว้าชัยชนะจาก ฮง ซอง ชาน จากเกาหลีใต้ มือ 257 ของโลก 2-0 เซต 6-2 และ 7-5 สำหรับรอบชิงชนะเลิศ มีขึ้นในวันอาทิตย์ที่ 22 ม.ค. 2566 เวลา 10.30 น.</code></pre>
<!-- /wp:code -->

<!-- wp:image {"id":35709,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/01/D8E09075-1A93-42FF-9B4D-4AC6C30E6B0C-1024x683.jpeg" alt="" class="wp-image-35709"/></figure>
<!-- /wp:image -->