<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#4aa300"}}} -->
<p class="has-text-align-center has-vce-bg-color has-text-color has-background" style="background-color:#4aa300;font-size:20px"><strong>หนุ่มโสมควงกีวี่ผงาดแชมป์คู่<br>หวด "ไทยแลนด์ เทนนิส ทัวร์"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพชายระดับนานาชาติ เอทีพี ชาเลนเจอร์ ทัวร์ 2022 เก็บคะแนนสะสมอันดับโลก รายการ "ไทยแลนด์ เทนนิส ทัวร์" (ชาเลนเจอร์ 50) ชิงเงินรางวัลรวม 37,520 ดอลลาร์สหรัฐ หรือประมาณ 1,350,700 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 10 ก.ย. 2565 มีพิธีมอบรางวัลในประเภทคู่ โดย น.ส.ขนิษฐา ศรีตะวัน กรรมการอำนวยการสมาคมกีฬาลอนเทนนิสแห่งประเทศไทยฯ เป็นประธาน
       ประเภทชายคู่ รอบชิงชนะเลิศ ชุง ยุนซอง จากเกาหลีใต้ และ อาจีต ไร จากนิวซีแลนด์ มือ 311 และ 629 ของโลกในประเภทคู่ตามลำดับ ใช้การประสานงานที่ดี เอาชนะ คริสโตเฟอร์ รุงกัท จากอินโดนีเซีย และ ฟรานซิส เคซีย์ อัลแคนทาร่า จากฟิลิปปินส์ มือ 253 และ 445 ของโลกในประเภทคู่ตามลำดับ ได้ 2 เซตรวด 6-1 และ 7-6 ไทเบรก 8-6 ชุง ยุนซอง และ อาจีต ไร ได้แชมป์ไปครอง ในขณะที่ 2 หนุ่มชาวอาเซียนได้รองแชมป์เป็นสัปดาห์ที่ 2 ติดต่อกัน หลังจากเข้าชิงฯ เมื่อสัปดาห์ที่ผ่านมาและได้รองแชมป์
       หลังการแข่งขัน น.ส.ขนิษฐา ศรีตะวัน กรรมการอำนวยการสมาคมกีฬาลอนเทนนิสแห่งประเทศไทยฯ ได้มอบโล่และป้ายเงินรางวัลให้นักกีฬา โดยคู่แชมป์ ชุง ยุนซอง และ อาจีต ไร ได้รับเงินรางวัลร่วมกัน 2,000 ดอลลาร์สหรัฐ หรือประมาณ 72,000 บาท และคะแนนสะสมอันดับโลก คนละ 50 คะแนน ส่วนคู่รองแชมป์ ได้รับเงินรางวัลร่วมกัน 1,160 ดอลลาร์สหรัฐ หรือประมาณ 41,760 บาท และคะแนน คนละ 30 แต้ม
       ขณะที่ประเภทชายเดี่ยว อาร์เธอร์ คาโซซ์ นักหวดหนุ่มฝรั่งเศส วัย 20 ปี มือ 432 ของโลก เจ้าของแชมป์ บางกอก โอเพ่น ชาเลนเจอร์ สนาม 2 ผ่านเข้ารอบชิงชนะเลิศได้เป็นสัปดาห์ที่ 2 ติดต่อกัน หลังจากในรอบรองชนะเลิศ เอาชนะ โอมาร์ เจสิก้า มือ 367 ของโลก จากออสเตรเลีย ด้วยสกอร์ 6-0 และ 3-0Ret. (กล้ามเนื้อคออักเสบ) โดย อาร์เธอร์ คาโซซ์ จะแย่งแชมป์กับ สจ๊วร์ต ปาร์กเกอร์ มือ 464 ของโลก จากสหราชอาณาจักร ที่เข้ามาจากรอบคัดเลือก และในรอบรองชนะเลิศ คว้าชัยจาก ชิมะบุกุโระ โช มือ 384 ของโลก จากญี่ปุ่น 7-6 ไทเบรก 7-5 และ 6-4</code></pre>
<!-- /wp:code -->

<!-- wp:image {"id":33693,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/09/22910A2B-DC90-4489-8E77-C7C06C15C358-1024x683.jpeg" alt="" class="wp-image-33693"/></figure>
<!-- /wp:image -->