<!-- wp:paragraph {"align":"center","style":{"typography":{"fontSize":20},"color":{"background":"#bcbcbc"}}} -->
<p class="has-text-align-center has-background" style="background-color:#bcbcbc;font-size:20px"><strong>"ดานี่" แกร่งเกินต้านผงาดคว้าดับเบิ้ลแชมป์ศึกบีช เทนนิสปทท.</strong></p>
<!-- /wp:paragraph -->

<!-- wp:paragraph -->
<p>การแข่งขันบีชเทนนิสเพื่อความชนะเลิศแห่งประเทศไทย ประจำปี 2566 ชิงเงินรางวัลรวม 200,000 บาท ที่ศูนย์พัฒนากีฬาเทนนิสแห่งชาติ เมืองทองธานี เข้าสู่วันสุดท้าย เมื่อวันที่ 8 กันยายน โดยได้รับเกียรติจาก นางสาวขนิษฐา ศรีตะวัน กรรมการอำนวยการสมาคมกีฬาลอนเทนนิสแห่งประเทศไทยฯ และ นายฐิติเทพ เทพหัสดิน ณ อยุธยา ผู้ช่วยเลขาธิการสมาคมกีฬาลอนเทนนิสแห่งประเทศไทยฯ มาให้กำลังใจและมอบรางวัลแก่นักกีฬา</p>
<!-- /wp:paragraph -->

<!-- wp:paragraph -->
<p>สำหรับการชิงชัยรอบชิงชนะเลิศมีทั้งสิ้น 3 รายการ คือ ชายคู่ หญิงคู่ และ คู่ผสม ผลปรากฎว่า "ดานี่ บาราทท์" นักตบหนุ่มลูกครึ่งไทย-ฝรั่งเศส จากชลบุรี เป็นคนเดียวที่สามารถคว้าดับเบิ้ลแชมป์มาครองได้อย่างเยี่ยมยอด จากประเภทชายคู่ และ คู่ผสม ในประเภทชายคู่ ดานี่ จับคู่กับ ซาเละฟรีรัส อัลมุฟาฎี ลงชิงดำกับคู่ดาวรุ่ง เล็กลามัตย์ แฮริสัน กับ เสกศักดิ์ ช่างหนอง จากชลบุรี ซึ่งเกมการต่อสู้ของคู่นี้ค่อนข้างสนุก ทั้ง 2 คู่ต่างงัดฟอร์มแกร่งออกมาโต้ใส่กันอย่างสุดมันส์ เซตแรก ดานี่ กับ ซาเละฟรีรัส ได้ไปก่อน 6-2 แต่เซตสอง เล็กลามัตย์ กับ เสกศักดิ์ กลับมาฮึดสู้อาศัยลูกตื้อและการปิดเกมที่ดีพลิกชนะ 6-4 ทำให้ต้องมาดวลซูเปอร์ไทเบรกตัดสิน ปรากฎว่า ดานี่ กับ ซาเละฟรีรัส อาศัยความเก๋ากลับมาชนะอีก 10-6 ส่วผลให้ ดานี่ กับ ซาเละฟรีรัส ชนะไป 6-2, 4-6 และ ซูเปอร์ไทเบรก 10-6</p>
<!-- /wp:paragraph -->

<!-- wp:paragraph -->
<p>นอกจากนี้ ดานี่ มาคว้าแชมป์อีกรายการจากคู่ผสม ซึ่งจับคู่กับ มะยุรี หาญมนตรี นักตบเทนนิสชายหาดมือ 1 ของไทย หลังทั้งคู่ช่วยกันเอาชนะ ซาเละฟรีรัส อัลมุฟาฎี กับ อรปรีย์ญา อินทร์เพ็ง จากพะเยา 2 เซตรวด ด้วยสกอร์ 6-3 และ 6-1 ด้านประเภทหญิงคู่ แข่งขันรอบพบกันหมดนัดสุดท้าย ซึ่งคู่ที่ทำผลงานดีที่สุดก็จะคว้าแชมป์ทันที โดยผลปรากฎว่า แชมป์ประจำปีนี้ตกเป็นของ ประกายกานต์ สาวิสิทธิ์ จากชลบุรี กับ นิการัตน์ วาทีนุกิจ จากนครปฐม จากการทำผลงานลงแข่ง 3 นัดชนะรวด โดยชนะ อมารี เสตติวงศ์ กับ หทัยชนก แสนยาอุโฆษ จากทม. 6-0, 6-0, ชนะ ฤทัยรัตน์ อุบลชัย จากประจวบคีรีขันธ์ กับ ภัทราพร ทองพิทักษ์ จากปทุมธานี 6-0, 6-1 และ ชนะ อรปรีย์ญา อินทร์เพ็ง จากพะเยา กับ มะยุรี หาญมนตรี จากชลบุรี 6-0, 6-4</p>
<!-- /wp:paragraph -->

<!-- wp:image {"id":39112,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/376676948_700855008744151_4678034619901199264_n-1024x683.jpg" alt="" class="wp-image-39112"/></figure>
<!-- /wp:image -->