<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#00a306"}}} -->
<p class="has-text-align-center has-vce-bg-color has-text-color has-background" style="background-color:#00a306;font-size:20px"><strong>ไม่ธรรมดา"ปรัชญา-ฐานทัพ"หวด2เซต<br>ควงคู่ทะลุก่อนรองฯ "บางกอก โอเพ่นฯ"<br>ลิ่วดวล"สอง-บูม"การันตีไทยเข้าตัดเชือก</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพชายระดับนานาชาติ เอทีพี ชาเลนเจอร์ ทัวร์ 2022 เก็บคะแนนสะสมอันดับโลก รายการ "บางกอก โอเพ่น ชาเลนเจอร์" สนามที่ 1 (ชาเลนเจอร์ 50) ชิงเงินรางวัลรวม 37,520 ดอลลาร์สหรัฐ หรือประมาณ 1,313,200 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 24 ส.ค. 2565 ในประเภทคู่ เป็นการแข่งขันรอบแรก (สาย 16 คู่)
       สองนักเทนนิสไทย "ณัฐ" ปรัชญา อิสโร วัย 26 ปี และ "แซค" ฐานทัพ สุขสำราญ วัย 21 ปี ที่ได้ไวลด์การ์ดหรือสิทธิพิเศษเข้าร่วมการแข่งขัน คู่มืออันดับ 727 และ 729 ของโลกตามลำดับ พบกับ เซอร์เกย์ โฟมิน วัย 21 ปี และ เดนิส อิสโตมิน จอมเก๋าวัย 35 ปี คู่นักหวดจากอุซเบกิสถาน คู่มืออันดับ 572 และ 513 ของโลกตามลำดับ ปรากฏว่า ดวลกันได้อย่างสูสี แต่คู่นักหวดไทยมีโอกาสเบรกได้ในช่วงท้ายเกม จึงเป็นฝ่ายเอาชนะไป 2 เซตรวด 6-4 และ 7-5
       ปรัชญา และ ฐานทัพ ฉลุยสู่รอบก่อนรองชนะเลิศ หรือ 8 คู่สุดท้ายไปพบกับ "สอง" ยุทธนา เจริญผล และ "บูม" กษิดิศ สำเร็จ ที่ได้ไวลด์การ์ดเช่นกัน และสามารถเอาชนะ อาคิระ ซานติลลัน จากออสเตรเลีย และ ไบบิท ซูคาเยฟ จากคาซัคสถาน คู่มืออันดับ 285 และ 355 ของโลกตามลำดับ ได้ 2-1 เซต ด้วยสกอร์ 2-6, 6-2 และซูเปอร์ไทเบรก 10-8 ทั้งนี้ จากการพบกันเองของนักหวดไทยในรอบก่อนรองชนะเลิศ เป็นการการันตีว่าจะมีนักหวดไทยผ่านเข้ารอบรองชนะเลิศในประเภทคู่ได้แน่นอน
       ในส่วนผลการแข่งขันคู่อื่น ประเภทเดี่ยว รอบสอง อลาสแตร์ เกรย์ (มือวาง 1-สหราชอาณาจักร) ชนะ เยฟเกนี่ ดอนสคอย 6-3, 4-6 และ 6-3 ลี นัม ฮวง (เวียดนาม) ชนะ อิลย่า มาร์เชนโก้ (มือวาง 8-ยูเครน) 4-6, 6-1 และ 7-5 อลิเบ็ก คัชมาซอฟ ชนะ อาคิระ ซานติลลัน (ออสเตรเลีย) 6-2, 6-4 เดน สวีนีย์ (ออสเตรเลีย) ชนะ กาเบรียล เดคัมป์ส (มือวาง 5-บราซิล) 6-3, 6-4
       ประเภทคู่ รอบแรก มัตสึอิ โทชิฮิเดะ-อุเอะสึกิ ไคโตะ (ญี่ปุ่น) ชนะ อนิรุธ จันทราเสการ-วิชนุ วาร์ธัน (อินเดีย) 6-7(8), 7-6(2) และซูเปอร์ไทเบรก 10-4 คีเรียง ฌาคเก้ต์ (ฝรั่งเศส)-วาเลนติน วาเชรอต (โมนาโก) ชนะ เรย์ โฮ (ไต้หวัน)-กริกอรี่ โลมากิ้น (คาซัคสถาน) 6-4, 6-3</code></pre>
<!-- /wp:code -->

<!-- wp:image {"id":33481,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/08/1A4474BB-40C8-4BDD-9D56-1441A3D2D55B-1024x683.jpeg" alt="" class="wp-image-33481"/></figure>
<!-- /wp:image -->