<!-- wp:paragraph {"align":"center","backgroundColor":"luminous-vivid-amber"} -->
<p style="text-align:center" class="has-background has-luminous-vivid-amber-background-color"><br><strong>"วรรษชล" ลิ่วตัดเชือก, คู่"แทมมี่"ชิงดำ"อีฟ-แนต"ที่หัวหิน</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพหญิง สะสมคะแนนอันดับโลก ไอทีเอฟ เวิลด์ เทนนิส ทัวร์ รายการ "แคล-คอมพ์ แอนด์ เอ็กซ์วายแซดพริ้นติ้ง ไอทีเอฟ เวิลด์ เทนนิส ทัวร์ 2019&nbsp;<a href="https://www.facebook.com/hashtag/15%E0%B9%80%E0%B8%84?source=feed_text&amp;epa=HASHTAG&amp;__xts__%5B0%5D=68.ARBC3nXulgjEKAITy2PLyqGGUdWUbaX7x0REYjJFNAubmapTH70k5BRfbNq-G3EN_oEy8BOaWo2OOyDn04eRws-zxiDVs1z8HQg0R6QQrsUVmbgbj3bLzlLhq2XWmgofSvMD5uvN5qagFxPDwUSUIzLFp216ALNewk9wwIxwBbDmhRvoo0j4jVUnftmRP9Gbp0KHYvO7anfU1JMrhcySOlmqpsP52eFRZtpxCiPK7Os3hwJNMyd1P8RrpUBTId5Q6pGl89vfz_LvN_tgT21o9e3HemB2FtIxYRtKnvOuCeoMZMxKzDprW5C3QmfyAT1aM6NGdFMjvu9A1SdEtE7L4Pqxwhyt&amp;__tn__=%2ANK-R">#15เค</a>&nbsp;ดับเบิลยู3" ชิงเงินรางวัลรวม 15,000 ดอลลาร์สหรัฐ หรือประมาณ 450,000 บาท ที่เอสซีบี เซ็นเตอร์ คอร์ต ทรู อารีน่า หัวหิน จ.ประจวบคีรีขันธ์ เมื่อวันที่ 11 ตุลาคม 2562 ประเภทหญิงเดี่ยว รอบก่อนรองชนะเลิศ (8คน) “ออม” วรรษชล สวัสดี นักเทนนิสดาวรุ่งวัย 19 ปี มือ 716 ของโลก ลงหวดกับรุ่นพี่ร่วมชาติ "มะนาว” ธมจันทร์ มอมขุนทด วัย 22 ปี มือ 921 ของโลก</p>
<!-- /wp:paragraph -->

<!-- wp:paragraph -->
<p>แมทช์นี้ วรรษชล โชว์ฟอร์มเสิร์ฟได้ดี โดยเฉพาะในเซตแรกเสิร์ฟไป 5 เอซก่อนที่จะเฉือนชนะไปอย่างสนุก 7-5 เซตสอง วรรษชล ยังคงคุมเกมได้ดีชิงเบรกเกมได้ตั้งแต่ต้นเซตแม้จะถูกเบรกกลับแต่พยายามใช้ลูกหนักในการหวดสโตรกโจมตีใส่ ธมจันทร์ อย่างต่อเนื่องก่อนคว้าชัยไปอีก 6-2 ทำให้ วรรษชล ชนะทันที 2-0 เซตด้วยสกอร์ 7-5 และ 6-2 ใช้เวลาหวดทั้งสิ้น 1 ชั่วโมง 23 พร้อมทำสถิติเสิร์ฟเอซไป 8 ครั้ง วรรษชล ผ่านเข้ารอบรองชนะเลิศ พบกับ หาน เจียง ซื่อ นักเทนนิสจีน วัย 17 ปี มือ 1274 ของโลกที่มาจากรอบคัดเลือกและในรอบก่อนรองฯ เอาชนะ พัณณิน โควาพิทักษ์เทศ ดาวรุ่งวัย 16 ปีของไทย มือ 1026 ของโลก 2-0 เซต 6-4, 6-4</p>
<!-- /wp:paragraph -->

<!-- wp:paragraph -->
<p>ขณะที่ “อีฟ” พัชรินทร์ ชีพชาญเดช นักหวดสาวไทยวัย 24 ปี มือ 1037 ของโลก ไม่สามารถต้านความแกร่งของมือวาง 1 ของรายการ หม่า เย่ซิน นักเทนนิสจีนวัย 20 ปี มือ 490 ของโลกได้ พ่ายไป 4-6 และ 4-6 โดยเต็ง 1 จะเข้าไปตัดเชือกกับ โคดี้ หว่อง หง ยี่ นักหวดวัย 17 ปีจากฮ่องกง มือ 1427 ของโลกที่ผ่านเข้ารอบได้หลังเอาชนะ คัง เจีย-ฉี นักหวดมือ 684 ของโลกจากจีน 6-2 และ 6-2</p>
<!-- /wp:paragraph -->

<!-- wp:paragraph -->
<p>ด้าน หญิงคู่ รอบรองชนะเลิศ คู่มือวาง 1 ของรายการ “แทมมี่” แทมมารีน ธนสุกาญจน์ นักเทนนิสขวัญใจชาวไทย วัย 42 ปี อดีตมือ 19 ของโลก กับ คัง เจีย-ฉี จากจีน เกือบต้องพ่ายให้กับคู่นักเทนนิสไทย กมลวรรณ บัวแย้ม กับ ศุภาพิชญ์ เกือรัมย์ หลังจากที่เป็นฝ่ายแพ้ในเซตแรก 5-7 แต่ก็ยังกลับมาช่วยกันต้อนชนะคู่หวดไทยในเซตสอง 6-1 ทำให้ต้องมาตัดสินด้วยซูเปอร์ไทเบรก ซึ่งคู่ กมลวรรณ กับ ศุภาพิชญ์ มีโอกาสได้แมตช์พ้อยท์หลังทำคะแนนนำ 10-9 แต่คู่มือวาง 1 ก็ยังเซฟแต้มไว้ได้ก่อนจะพลิกตีเสมอ 10-10 และเก็บ 2 แต้มรวดได้ ทำให้กลับมาเป็นฝ่ายปิดแมตช์และชนะทันที 2-1 เซตด้วยสกอร์ 5-7, 6-1 และซูเปอร์ไทเบรก 12-10 ใช้เวลาไปทั้งสิ้น 1 ชั่วโมง 34 นาที</p>
<!-- /wp:paragraph -->

<!-- wp:paragraph -->
<p>"แทมมี่" กับ คัง เจีย-ฉี จะเข้าไปชิงชนะเลิศ กับ "แนต" พัณณิน โควาพิทักษ์เทศ และ "อีฟ" พัชรินทร์ ชีพชาญเดช คู่นักเทนนิสไทยที่พลิกล็อคเฉือนชนะคู่มือวาง 2 ซิเบ็ค กูลัมบาเยว่า จากคาซัคสถาน และ หม่า เย่ซิน จากจีน ได้สำเร็จ 2-1 เซต ด้วยสกอร์ 7-6(2), 3-6 และซูเปอร์ไทเบรก 10-4 ใช้เวลาไปทั้งสิ้น 1 ชั่วโมง 36 นาที</p>
<!-- /wp:paragraph -->

<!-- wp:paragraph -->
<p>                  สามารถติดตามภาพการแข่งขันเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":23795} -->
<figure class="wp-block-image"><img src="https://www.bucket.cloudaccess9.com/ltatorg/2019/10/72201872_2627590113930607_1393743177046818816_o-1024x683.jpg" alt="" class="wp-image-23795"/></figure>
<!-- /wp:image -->