<!-- wp:paragraph {"align":"center","style":{"typography":{"fontSize":20},"color":{"background":"#b1c7d0"}}} -->
<p class="has-text-align-center has-background" style="background-color:#b1c7d0;font-size:20px"><strong>หวดยู 14 หญิงแพ้ไต้หวันหล่นชิงอันดับ 9-16 ศึกเวิลด์จูเนียร์ฯ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชิงแชมป์โลก ประเภททีมหญิง รุ่นอายุไม่เกิน 14 ปี รายการ "2025 ไอทีเอฟ เวิลด์ จูเนียร์ เทนนิส" รอบคัดเลือกตัวแทนโซนเอเชีย/โอเชียเนีย ที่เมืองกูชิง รัฐซาราวัก ประเทศมาเลเซีย เมื่อวันที่ 4 เม.ย.68 ทีมนักหวดเยาวชนหญิงของไทย ประกอบด้วย "น้องไอซ์" ปวีณอร นวลศรี, "น้องบีบี" ปัฐน์ธินันต์ เผือกคำ, "น้องมุกดา" พิมพ์พิศา วงษ์วานิชขจร ซึ่งมี นายศรายุธ ทีปกากร เป็นผู้ฝึกสอน และนายภาณุพงศ์ จุลพันธ์ นักวิทยาศาสตร์การกีฬาประจำทีม ลงแข่งรอบแบ่งกลุ่ม กลุ่ม ซี นัดที่สุดท้าย พบ ทีมวาง 3 ของรายการ ไต้หวัน หลังจากผ่านไป 2 นัดทำผลงานทชนะ 1 แพ้ 1 ซึ่งปรากฎว่า ทีมไทย พ่ายไป 0-3 คู่ คู่แรก เดี่ยวมือ 2 "มุกดา" พิมพ์พิศา วงษ์วานิชขจร ลงหวดปราชัยให้กับ ซู เค่อ เชี๊ยะ 2-6 และ 3-6 จากนั้นเดี่ยวมือ 1 "ไอซ์" ปวีณอร นวลศรี แพ้ เจียง เซี๊ยะ จุง 6-7(3), 1-6 ขณะที่ประเภทคู่ ปวีณอร คู่กับ "บีบี" ปัฐน์ธินันต์ เผือกคำ แพ้ เจียง เซี๊ยะ จุง กับ ซู เค่อ เชี๊ยะ 2-6 และ 2-6</p>
<!-- /wp:paragraph -->

<!-- wp:paragraph -->
<p>จากการปราช้ยในแมทช์นี้ ทำให้ทีมไทย อยู่อันดับ 3 ของ กลุ่ม ซี แข่ง 3 นัด ชนะ 1 แพ้ 2 หมดโอกาสลุ้นเป็นตัวแทนโซนไปแข่งรอบไฟนัลแน่นอนแล้ว อย่างไรก็ตาม ทีมไทย ยังมีโปรแกรมต้องลงแข่งต่อในรอบตัดอันดับ 9-16 โดยวันที่ 5 เม.ย.68 ทีมไทยทจะพบกับ มาเลเซีย ขณะที่ 2 ทีมตัวแทนกลุ่ม ซี ที่จะเข้ารอบ 8 ทีมสุดท้าย คือ ไต้หวัน แข่ง 3 นัดชนะรวด และ ฮ่องกง แข่ง 3 นัด ชนะ 2 แพ้ 1</p>
<!-- /wp:paragraph -->

<!-- wp:image {"id":48629,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/488163067_1092378202925161_628605376079610974_n-769x1024.jpg" alt="" class="wp-image-48629"/></figure>
<!-- /wp:image -->