<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#10668c"}}} -->
<p class="has-text-align-center has-vce-bg-color has-text-color has-background" style="background-color:#10668c;font-size:22px"><strong>"สุชัย" ประกาศอัดฉีด "เงินล้าน"<br>ปลุกขวัญเทนนิสไทยซิวทองซีเกมส์</strong></p>
<!-- /wp:paragraph -->

<!-- wp:code -->
<pre class="wp-block-code"><code>       นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า ในการประชุมคณะกรรมการอำนวยการสมาคมฯ ประจำเดือน ก.พ. 2566 ได้มีการหารือเรื่องแผนการเตรียมความพร้อมสำหรับการแข่งขันกีฬาซีเกมส์ ครั้งที่ 32 ที่จะแข่งขันระหว่างวันที่ 5-17 พ.ค. 2566 ณ กรุงพนมเปญ ประเทศกัมพูชา
       นายกเทนนิสไทย กล่าวว่า ที่ประชุมได้มีมติเห็นชอบและแต่งตั้งให้ นายวิเชษฐ์ ทีปกากร อุปนายกสมาคมกีฬาลอนเทนนิสแห่งประเทศไทยฯ เป็นผู้จัดการทีมชุดซีเกมส์ ครั้งที่ 32 และจะมีการแต่งตั้งคณะทำงานในภายหลังขึ้นมาร่วมเตรียมงานด้วย สำหรับนักกีฬาเทนนิสชายและหญิงที่จะทำหน้าที่ในมหกรรมซีเกมส์ครั้งนี้ จะมีการพิจารณาในโอกาสต่อไป
       ในส่วนกีฬาเทนนิส มหกรรมกีฬาซีเกมส์ ครั้งที่ 32 ทางประเทศเจ้าภาพจะจัดการชิงชัยครบทั้ง 7 ประเภท (7 เหรียญทอง) ได้แก่ ประเภทชายเดี่ยว, หญิงเดี่ยว, ชายคู่, หญิงคู่, คู่ผสม, ทีมชาย และทีมหญิง ส่วนเรื่องเป้าหมายของสมาคมฯ จะพิจารณาจากความพร้อมของนักกีฬาทั้งหมด ก่อนจะประกาศให้ทราบโดยทั่วกัน
       "ผมได้รับรายงานว่า ซีเกมส์ที่กรุงพนมเปญ จะมีการชิงเหรียญทอง ครบทั้ง 7 ประเภท และเพื่อเป็นการสร้างขวัญและกำลังใจที่ดีให้กับนักกีฬาเทนนิสที่จะทำหน้าที่เพื่อประเทศไทย ผมขอประกาศอัดฉีด หากสามารถคว้าเหรียญทองซีเกมส์มาได้ จะนำเงินส่วนตัวของผม มอบให้ประเภทละ 1,000,000 บาท" นายสุชัย กล่าว
       อนึ่ง สำหรับเหรียญรางวัลที่ทีมเทนนิสไทยได้จากซีเกมส์ ครั้งที่ 31 ประกอบด้วย 4 เหรียญทอง (ทีมชาย, ทีมหญิง, หญิงเดี่ยว และหญิงคู่) 3 เหรียญเงิน (หญิงเดี่ยว, หญิงคู่ และคู่ผสม) และ 2 เหรียญทองแดง (ชายเดี่ยว และคู่ผสม) จากที่มีชิงรวม 7 เหรียญทอง ส่งให้ทีมเทนนิสไทยได้ครองเจ้าคอร์ตหรือเจ้าเหรียญทองสมัยที่ 8 หลังจากเคยได้มาแล้ว 7 สมัย และในซีเกมส์ ครั้งที่ 31 นั้น นายสุชัย ยังได้นำเงินส่วนตัวมอบเป็นรางวัลตอบแทนความสำเร็จให้นักกีฬาด้วย รวมเป็นเงินทั้งสิ้น 4,500,000 บาท.</code></pre>
<!-- /wp:code -->

<!-- wp:image {"id":36067,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/02/C2B61C13-D63B-4BB3-8AF3-BAE723937525-1024x683.jpeg" alt="" class="wp-image-36067"/></figure>
<!-- /wp:image -->