<!-- wp:paragraph {"align":"center","textColor":"vce-bg","style":{"color":{"background":"#00a320"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#00a320;font-size:22px"><strong>"เล็กลามัตย์-นิการัตน์"คว้าดับเบิลแชมป์<br>ศึก "บีชเทนนิส แชมเปี้ยนชิพ" สนาม 1</strong></p>
<!-- /wp:paragraph -->

<!-- wp:code -->
<pre class="wp-block-code"><code>   การแข่งขันเทนนิสชายหาด รายการ "บีช เทนนิส แชมเปี้ยนชิพ" สนามที่ 1 ประจำปี 2567 ที่สนามเทนนิสชายหาด ศูนย์พัฒนากีฬาเทนนิสแห่งชาติ เมืองทองธานี จัดโดยสมาคมกีฬาลอนเทนนิสแห่งประเทศไทย เริ่มวันแรก เมื่อวันที่ 26 พ.ค.67 เป็นวันสุดท้ายซึ่งได้แชมป์ครบทั้ง 3 รายการ คือ ชายคู่, หญิงคู่ และ คู่ผสม โดยได้รับเกียรติจาก นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายพัฒนาเยาวชน เป็นประธานมอบรางวัลแก่นักกีฬา
   สำหรับประเภทหญิงคู่ เป็นการชิงดำกันระหว่างคู่มือวาง 1 เล็กลามัตย์ แฮริสัน จากชลบุรี กับ นิการัตน์ วาทีนุกิจ จากนครปฐม ซึ่งพบกับคู่มือวาง 2  ปรมะ ศัสตุระ จากกทม. กับ ประกายกานต์ สาวิสิทธิ์ จากชลบุรี โดยแมทช์นี้ เล็กลามัตย์ กับ นิการัตน์ อาศัยความเด็ดขาดในการทำแต้ม เก็บชัยชนะได้สำเร็จ 2 เซตรวด ด้วยสกอร์ 6-3 และ 6-4 คว้าแชมป์ไปครองร่วมกันทันที
   นอกจากนี้ นิการัตน์ ก็ยังไปคว้าได้อีกแชมป์จากประเภทหญิงคู่ โดยคู่กับ ประกายกานต์ สาวิสิทธิ์ ลงแข่งรอบพบกันหมดนัดสุดท้าย เอาชนะ อารีพร วณิชยาพณิชย์ กับ ชนิกานต์ ศิลกุล จากกทม.ได้อย่างง่ายดาย 2 เซตรวด ด้วยสกอร์ 6-2 และ 6-0 
   ส่วน เล็กลามัตย์ ทำผลงานได้เยี่ยมยอดไม่แพ้กัน ด้วยการคว้าแชมป์ชายคู่ได้อีก หลังจับคู่ ภูวไนย นนท์อ่อน จากร้อยเอ็ด ลงแข่งรอบพบกันหมดนัดสุดท้าย พบกับ โอฬาร ตั้งวงศ์กิจ กับ ปรมะ ศัสตุระ จากกทม.
   สำหรับแมทช์นี้กว่า เล็กลามัตย์ กับ ภูวไนย จะคว้าแชมป์มาครองได้ก็ต้องออกแรงสู้แบบหืดขึ้นคอ เมื่อต้องสู้กับ โอฬาร และ ปรมะ อยู่ถึง 3 เซต ก่อนจะเฉือนชนะไปได้ด้วยสกอร์ 6-7(6), 6-4 และ ซูเปอร์ไทเบรก 10-7</code></pre>
<!-- /wp:code -->

<!-- wp:image {"id":43282,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/05/IMG_4478-1024x683.jpeg" alt="" class="wp-image-43282"/></figure>
<!-- /wp:image -->