<!-- wp:paragraph {"align":"center","textColor":"vce-bg","style":{"color":{"background":"#00a348"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#00a348;font-size:22px"><strong>"กษิดิศ" ควงแร็กเกตเข้ารอบสอง<br>หวดไอทีเอฟเวิลด์ทัวร์ที่วลัยลักษณ์<br>นักเทนนิสไทยคว้าชัยประเภทชายคู่</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสนานาชาติ เก็บคะแนนโลก ไอทีเอฟ เวิลด์ เทนนิส ทัวร์ 2024 สัปดาห์ที่ 2 เทนนิสชาย รายการ "ไอทีเอฟ เวิลด์ ทัวร์ (เอ็ม 2) และเทนนิสหญิง รายการ "ไอทีเอฟ เวิลด์ ทัวร์ (ดับเบิลยู1) ชิงเงินรางวัลรวมรายการละ 15,000 ดอลลาร์สหรัฐ หรือประมาณ 540,000 บาท รวม 2 รายการอยู่ที่ 1,080,000 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 21 ก.พ. 2567 เป็นการแข่งขันรอบแรกวันที่สอง
  ประเภทชายเดี่ยว รอบแรก (32 คน) "บูม" กษิดิศ สำเร็จ นักเทนนิสทีมชาติไทย วัย 23 ปี ชุดสู้ศึกเดวิสคัพ 2024 มืออันดับ 662 โลก พบกับ ลูก้า คาสเตลนูโอโว จากสวิตเซอร์แลนด์ วัย 27 ปี มืออันดับ 623 โลก ผลการแข่งขัน ปรากฏว่า เซตแรก กษิดิศ พ่ายไปก่อน แต่มาแก้ตัวสำเร็จในเซตที่สอง ซึ่งพยายามใช้ลูกเสิร์ฟเป็นอาวุธและทำได้ดี ไล่มาเสมอกันที่ 1-1 เซต จากนั้นเซตสาม แข่งขันได้เพียง 6 เกม กษิดิศ นำ 4-2 ทางหนุ่มสวิสได้แจ้งขอถอนตัวออกจากการแข่งขัน เนื่องจากเจ็บขาซ้าย ส่งผลให้ กษิดิศ เป็นฝ่ายชนะไปด้วยสกอร์ 2-6, 6-2 และ 4-2 Ret. (รีไทร์)
  กษิดิศ ผ่านเข้ารอบสอง หรือ 16 คนสุดท้าย ไปพบกับ สเตฟาโนส ซาเกลลาริดิส จากกรีซ วัย 19 ปี มืออันดับ 486 โลก ที่เข้ารอบด้วยการหวดชนะ อี ดักฮี จากเกาหลีใต้ วัย 25 ปี มืออันดับ 647 โลก 2-1 เซต 3-6, 6-1 และ 6-4
  ประเภทหญิงเดี่ยว รอบแรก "น้องหมิว" สลักทิพย์ อุ่นเมือง นักเทนนิสดาวรุ่งไทยวัย 18 ปี มืออันดับ 850 โลก พบกับ เจิ้ง ซีซวน นักเทนนิสจีน วัย 19 ปี มืออันดับ 1,050 โลก โดยเซตแรก ชัยชนะเป็นของ สลักทิพย์ ทว่า เซตสอง เป็นนักเทนนิสจีนที่เล่นได้ดี ส่งผลให้เสมอกัน 1-1 เซต จากนั้นเซตสาม ขณะที่ สลักทิพย์ ตามอยู่ 0-1 เกม ได้แจ้งขอถอนตัวออกจากการแข่งขัน เนื่องจากมีอาการเจ็บหลัง ส่งผลให้ สลักทิพย์ พ่ายไปด้วยสกอร์ 7-5, 4-6 และ 0-1 Ret. ตกรอบแรกไปตามระเบียบ ในขณะที่ เจิ้ง ซีซวน ผ่านเข้ารอบสอง ไปพบกับ อันโทเนีย ชมิดต์ จากเยอรมนี เต็ง 8 และมือ 567 โลก ที่ชนะ พิมพ์มาดา ทองคำ ของไทย มือ 1,362 โลก 2-0 เซต 6-2, 6-4
  ขณะที่ผลการแข่งขันของนักเทนนิสไทยรายอื่น มีดังนี้ ชายเดี่ยว รอบแรก วิชยา ตรงเจริญชัยกุล แพ้ ไมก์ สไตเนอร์ (เยอรมนี) 1-6, 4-6
  ชายคู่ รอบแรก ปรัชญา อิสโร-คริสโตเฟอร์ รุงกัท (วาง 1 ไทย-อินโดนีเซีย) ชนะ ไมค์ สไตเนอร์-พอล เวอร์เนอร์ (เยอรมนี) 6-2, 6-4 แม็กซิมัส ภราพล โจนส์-มิตสึกิ เหว่ย คัง ลีออง (ไทย-มาเลเซีย) ชนะ นิกิต้า ไออานิน-บอริส โปโคติลอฟ 6-2, 7-6(2)
  ศิวณัฎฐ์ อุ้ยตยะกุล-ธนเพชร ฉันทะ ชนะ วิชยา ตรงเจริญชัยกุล-ลี ฮวง นัม (ไทย-เวียดนาม) 6-2, 6-7(6-8) และซูเปอร์ไทเบรก 10-7 เครดิต ไชยรินทร์-ณัฏฐญุตม์ นิธิธนนนต์ แพ้ ไป๋ หยาน-จ้าว จ้าว (จีน) 4-6, 4-6 
  หญิงคู่ รอบแรก สลักทิพย์ อุ่นเมือง-หมาน หยิง แม็กกี้ อึ้ง (ไทย-ฮ่องกง) แพ้ กัว เหม่ยฉี-เซียว เจิ้งหัว (จีน) 6-4, 5-7 และซูเปอร์ไทเบรก 8-10</code></pre>
<!-- /wp:code -->

<!-- wp:image {"id":41647,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/02/IMG_4048-1024x683.jpeg" alt="" class="wp-image-41647"/></figure>
<!-- /wp:image -->