<!-- wp:paragraph {"align":"center","backgroundColor":"light-green-cyan"} -->
<p style="text-align:center" class="has-background has-light-green-cyan-background-color"><strong> เดวิสคัพไทยเร่งปรับตัวพื้น ‘กรีนเคลย์คอร์ท’ ก่อนหวดเลบานอน</strong></p>
<!-- /wp:paragraph -->

<!-- wp:paragraph -->
<p><br>ความเคลื่อนไหวของทีมนักเทนนิสชายทีมชาติไทย ชุดเข้าร่วมการแข่งขันเทนนิสชิงแชมป์โลก ประเภททีมชาย รายการ“เดวิสคัพ บาย บีเอ็นพี พาริบาส์ 2020” เวิลด์ กรุ๊ป วัน เพลย์-ออฟ ระหว่าง ทีมชาติไทย พบกับ ทีมชาติเลบานอน ช่วงวันที่ 6-7 มีนาคม 2563 ที่สนามออโตโมบาย ทัวร์ริ่ง แอนสปอร์ต ประเทศเลบานอน นำโดย นายสมศักดิ์ รินทรานุรักษ์ ผู้ควบคุมทีม, นายเกศวิน ณ ระนอง ผู้ช่วยผู้ควบคุมทีม, วิชยา ตรงเจริญชัยกุล, จิรัฏฐ์ นวสิริสมบูรณ์, ธนเพชร ฉันทะ, กิติรัตน์ เกิดลาภี, พงศภัค เกิดลาภี และ นายรุ่งฤทธิ์ ตาก้อง กัปตันทีม ใช้เวลาราว 12 ชั่วโมงเดินทางถึงกรุงเบรุต ประเทศเลบานอน เป็นที่เรียบร้อยเมื่อวันที่ 3 มี.ค.63 เวลา 17.45 น. ตามเวลาท้องถิ่นซึ่งช้ากว่าประเทศไทย 5 ชั่วโมง<br>ล่าสุดเมื่อวันที่ 4 มี.ค.63 เวลา 10.00 น. (ตามเวลาท้องถิ่น) นักกีฬาทั้งหมดลงฝึกซ้อมครั้งแรกทันที่สนามออโตโมบาย ทัวร์ริ่ง แอนสปอร์ต ซึ่งเป็นสนามแข่งขันจริง โดยเน้นการสร้างความคุ้นเคยกับพื้นสนามกรีนเคลย์คอร์ท (คอร์ทดินสีเขียว) ซึ่งมีความแตกต่างจากเคลย์คอร์ท (คอร์ทดิน) ที่เคยซ้อมจากประเทศไทย<br>หลังการซ้อม นายสมศักดิ์ กล่าวว่า หลังจากเดินทาง 12 ชั่วโมง มาถึงกรุงเบรุตเมื่อคืนนี้ ก็ให้นักกีฬาพักผ่อน เช้าวันนี้ได้ให้นักกีฬาลงซ้อมทันทีที่สนามแข่งขันจริง เพื่อให้คุ้นเคยกับสนาม ซึ่งเป็นกรีนเคลย์คอร์ท (สนามดินสีเขียว) โดยจะมีความแตกต่างจากสนามดินที่เราซ้อมจากประเทศไทยอยู่บ้าง<br>“ที่ผ่านมานักกีฬาไม่เคยลงเล่นคอร์ทดินแบบนี้มาก่อน เนื่องจากสนามลักษณะนี้จะมีมากในทวีปอเมริกา อย่างไรก็ตามนักกีฬายังมีเวลาปรับตัวอีก 2 วันก่อนแข่งขันจริง คิดว่าสามามรถปรับตัวได้ไม่มีปัญหา”<br>ขณะที่ กิติรัตน์ ซึ่งติดทีมเข้ามาเป็นคนสุดท้าย เผยว่า ดีใจที่ได้เข้ามาเป็นส่วนหนึ่งของทีมในครั้งนี้ ถือเป็นการติดทีมชาติครั้งแรก อย่างไรก็ตามก่อนมา ได้มีโอกาสซ้อมกับทีมบ้าง ซึ่งได้ปรับการเล่นจาก ฮาร์ทคอร์ท(คอร์ทปูน) เป็น เคลย์คอร์ท (คอร์ทดิน) คิดว่ามีผลต่อการแข่งขันนิดหน่อย แต่ก็ดีขึ้นตามลำดับหลังจากได้ซ้อมครั้งแรก<br>“ส่วนการพบกับเลบานอน ทุกคนต่างมุ่งมั่นทำอย่างเต็มที่ ส่วนตัวก็จะทำให้เต็มที่เช่นกัน และหวังว่าจะเอาชนะเลบานอนได้” กิติรัตน์ กล่าว </p>
<!-- /wp:paragraph -->

<!-- wp:paragraph -->
<p>                   สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a><br></p>
<!-- /wp:paragraph -->

<!-- wp:image {"id":25310} -->
<figure class="wp-block-image"><img src="https://www.bucket.cloudaccess9.com/ltatorg/2020/03/88103082_2968321173190831_8198044140777242624_o.jpg" alt="" class="wp-image-25310"/></figure>
<!-- /wp:image -->