<!-- wp:paragraph {"align":"center","style":{"typography":{"fontSize":20},"color":{"background":"#ccd7db"}}} -->
<p class="has-text-align-center has-background" style="background-color:#ccd7db;font-size:20px"><strong>"พัณณิน-ธนเพชร-จิรัฏฐ์" ฟอร์มกระหึ่มทะลุตัดเชือก"ไอทีเอฟเวิลด์ทัวร์"ปักษ์ใต้นักหวดไทยเข้าชิงประเภทชายคู่-หญิงคู่</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 สัปดาห์ที่ 6 เทนนิสชาย M15 รายการ ITF WORLD TOUR (M6) และเทนนิสหญิง W15 รายการ ITF WORLD TOUR (W4) ชิงเงินรางวัลรวม รายการละ 15,000 ดอลลาร์สหรัฐ หรือประมาณ 531,000 บาท รวม 2 รายการอยู่ที่ 1,062,000 บาท ที่สนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช เมื่อวันที่ 19 ก.ค. 2567 มีนักเทนนิสไทยตีตั๋วสู่รอบสำคัญได้สำเร็จ</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว รอบก่อนรองชนะเลิศ "แนต" พัณณิน โควาพิทักษ์เทศ นักเทนนิสสาวไทยวัย 21 ปี มือ 609 ของโลก และมือวางอันดับ 2 ของรายการ ใช้ความแข็งแกร่งเข้าสู้กับ จอง โบยอง นักเทนนิสเกาหลีใต้ มือ 872 ของโลก และมือวางอันดับ 7 ของรายการ ก่อนเอาชนะได้ 2-0 เซต 7-5 และ 6-1 ในเวลา 1 ชั่วโมง 39 นาที พัณณิน ทะยานสู่รอบรองชนะเลิศ ไปพบกับ อายูมิ โคชิอิชิ สาวญี่ปุ่น มือ 620 ของโลก และมือวางอันดับ 3 ของรายการ</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว รอบก่อนรองชนะเลิศ มีนักเทนนิสไทยคว้าชัยได้ 2 คน โดย "โอเว่น" ธนเพชร ฉันทะ อายุ 24 ปี มือ 850 ของโลก และมือวางอันดับ 6 ของรายการ ปราบหนุ่มไทยด้วยกัน "แมงปอ" ภวิชญ์ สอนหลักทรัพย์ อายุ 24 ปี มือ 1,237 ของโลก ได้ 2 เซตรวด 6-3, 6-1 ในเวลา 1 ชั่วโมง 29 นาที ส่งให้ ธนเพชร ผ่านเข้ารอบรองชนะเลิศ ไปพบกับ สเตฟาโนส ซาเกลลาริดิส นักเทนนิสจากกรีซ วัย 19 ปี มือ 469 ของโลก และมือวางอันดับ 1 ของรายการ</p>
<!-- /wp:paragraph -->

<!-- wp:paragraph -->
<p>ด้าน "เมฆ" จิรัฏฐ์ นวสิริสมบูรณ์ นักเทนนิสหนุ่มไทยวัย 27 ปี อดีตทีมชาติไทย ก็ผ่านเข้ารอบตัดเชือกได้เช่นกัน หลังจากเอาชนะ โอเฟค ชิมานอฟ จากอิสราเอล มือ 857 ของโลก และมือวางอันดับ 8 ของรายการ ด้วยสกอร์ 6-7 ไทเบรก 4-7 และ 4-2 Ret. (รีไทร์) จิรัฏฐ์ จะหวดรอบรองชนะเลิศกับ วิษณุ วาร์ธาน จากอินเดีย มือ 1,603 ของโลก</p>
<!-- /wp:paragraph -->

<!-- wp:paragraph -->
<p>ขณะที่ผลการแข่งขันของนักเทนนิสไทยรายอื่น มีดังนี้ หญิงเดี่ยว รอบก่อนรองชนะเลิศ สลักทิพย์ อุ่นเมือง แพ้ โมนิค แบร์รี่ (นิวซีแลนด์) 1-6, 0-6 ชายคู่ รอบก่อนรองชนะเลิศ แม็กซิมัส ภราพล โจนส์-ฟรานซิส เคซีย์ อัลแคนทารา (คู่วาง 1 ไทย-ฟิลิปปินส์) ชนะ กษิดิศ สำเร็จ-ภวิชญ์ สอนหลักทรัพย์ 6-4, 5-7 และซูเปอร์ไทเบรก 10-6 ศิวณัฎฐ์ อุ้ยตยะกุล-มิตสึกิ เหว่ย คัง ลีออง (มาเลเซีย) แพ้ อาจีต ไร-เจมส์ วัตต์ (คู่วาง 2 นิวซีแลนด์) 4-6, 3-6</p>
<!-- /wp:paragraph -->

<!-- wp:paragraph -->
<p>หญิงคู่ รอบก่อนรองชนะเลิศ สลักทิพย์ อุ่นเมือง-ยูกะ โฮโซกิ (คู่วาง 4 ไทย-ญี่ปุ่น) ชนะ พรนภัส หงส์จำรัสศิลป์-วิจิตราภรณ์ วิมุกตานนท์ 4-6, 6-4 และซูเปอร์ไทเบรก 10-6 ภาวินี ร่วมรักษ์-อันจา นายาร์ (ไทย-ออสเตรเลีย) แพ้ โมนิค แบร์รี่-อลิเซีย สมิธ (คู่วาง 2 นิวซีแลนด์-ออสเตรเลีย) 2-6, 1-6 จากนั้น วันเดียวกัน ยังมีการแข่งขันประเภทคู่ รอบรองชนะเลิศ โดยในประเภทชายคู่ มีผลดังนี้ แม็กซิมัส ภราพล โจนส์-ฟรานซิส เคซีย์ อัลแคนทารา (คู่วาง 1 ไทย-ฟิลิปปินส์) ชนะ คริสโตเฟอร์ รุงกัท-นาธาน แอนโทนี่ บาร์กี (คู่วาง 3 อินโดนีเซีย) 6-4, 6-3</p>
<!-- /wp:paragraph -->

<!-- wp:paragraph -->
<p>หญิงคู่ รอบรองชนะเลิศ พัณณิน โควาพิทักษ์เทศ-จอง โบยอง (คู่วาง 3 ไทย-เกาหลีใต้) ชนะ อันริ นากาตะ-ฮิคารุ ซาโตะ (ญี่ปุ่น) 6-3, 7-6(2) สลักทิพย์ อุ่นเมือง-ยูกะ โฮโซกิ (คู่วาง 4 ไทย-ญี่ปุ่น) แพ้ โมนิค แบร์รี่-อลิเซีย สมิธ (คู่วาง 2 นิวซีแลนด์-ออสเตรเลีย) 6-3, 2-6 และ 0-0 Ret. (สลักทิพย์ขอถอนตัว เนื่องจากมีอาการตะคริว)</p>
<!-- /wp:paragraph -->

<!-- wp:image {"id":44361,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/07/452205138_900499935446323_8607787151922212499_n-1024x683.jpg" alt="" class="wp-image-44361"/></figure>
<!-- /wp:image -->