<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>"แม็กซิมัส" สู้เต็มที่ก่อนพ่ายหนุ่มสเปนหวุดหวิด<br>ได้รองแชมป์บางกอก โอเพ่น ชาเลนเจอร์ ในบ้าน</strong></p>
<!-- /wp:paragraph -->

<!-- wp:paragraph -->
<p><a></a> การแข่งขันเทนนิสอาชีพชาย เอทีพี ชาลเลนเจอร์ ทัวร์ รายการ บางกอก โอเพ่น ชาเลนเจอร์ สนาม 2 ระดับชาลเลนเจอร์ 75 ชิงเงินรางวัลรวม 107,000 ดอลลาร์สหรัฐ หรือประมาณ 3,395,110 บาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 17 ม.ค. 2569 เป็นวันสุดท้าย</p>
<!-- /wp:paragraph -->

<!-- wp:paragraph -->
<p>ประเภทชายเดี่ยว แม็กซิมัส ภราพล โจนส์ หนุ่มลูกครึ่งไทย-ออสเตรเลีย วัย 21 ปี มือ 378 ของโลก ที่ได้ไวลด์การ์ดหรือสิทธิพิเศษเข้าร่วมการแข่งขัน เดินทางมาไกลถึงรอบชิงชนะเลิศ พบ พอล มาร์ติน ทิฟฟอน นักหวดหนุ่มสเปนวัย 26 ปี มือ 373 ของโลก ที่ได้สิทธิ์แข่งด้วยอันดับโลกของตัวเอง และเคยขึ้นไปอยู่อันดับ 197 ของโลก เมื่อเดือน มิ.ย. ปีที่แล้ว</p>
<!-- /wp:paragraph -->

<!-- wp:paragraph -->
<p>ตลอดการแข่งขัน ทั้งคู่สู้กันอย่างเต็มที่สมศักดิ์ศรีคู่ชิงชนะเลิศ ชนิดที่ยื้อกันไปถึงเซตสาม เล่นได้ถูกใจกองเชียร์ของทั้งสองฝ่าย และสุดท้ายเป็นหนุ่มสเปนที่เป็นฝ่ายเฉือนชนะไปในที่สุด ส่งผลให้ แม็กซิมัส ของไทย แพ้ไปอย่างน่าเสียดาย 1-2 เซตด้วยสกอร์ 4-6, 6-3 และ 4-6 ในเวลาแข่งขันกว่า 2 ชั่วโมง ได้รองแชมป์ ส่วนหนุ่มสเปนได้แชมป์ ซึ่งเป็นแชมป์เอทีพี ชาลเลนเจอร์ รายการแรกของตัวเอง หลังจากเคยได้แต่แชมป์ไอทีเอฟ เวิลด์ ทัวร์ มาแล้ว 12 รายการ</p>
<!-- /wp:paragraph -->

<!-- wp:paragraph -->
<p>ทั้งนี้ หลังจบการแข่งขัน นายคชาชาญ มงคลเจริญ กรรมการอำนวยการสมาคมกีฬาลอนเทนนิสแห่งประเทศไทยฯ เป็นประธานในพิธีมอบรางวัลให้แก่นักกีฬา โดย พอล มาร์ติน ทิฟฟอน ในฐานะแชมป์ ได้รับเงินรางวัล 17,000 ดอลลาร์สหรัฐ หรือประมาณ 539,410 บาท และคะแนนสะสมอันดับโลก 75 คะแนน ส่วน แม็กซิมัส รองแชมป์ ได้รับ 9,600 ดอลลาร์สหรัฐ หรือประมาณ 304,608 บาท และ 44 คะแนน</p>
<!-- /wp:paragraph -->

<!-- wp:paragraph -->
<p>ส่วนผลชายคู่ รอบชิงชนะเลิศ เอ็น ศรีราม บาลาจี จากอินเดีย และ นีล โอเบอร์ไลท์เนอร์ จากออสเตรีย คู่มือวาง 1 ของรายการ คว้าแชมป์ตามคาด หลังเอาชนะ อนิรุธ จันดราเสการ จากอินเดีย และ ทาเครุ ยูซึกิ จากญี่ปุ่น คู่มือวาง 2 ของรายการ 2-0 เซต 6-3 และ 7-6 ไทเบรก 8-6 โดยคู่แชมป์ ได้รับเงินรางวัลไปแบ่งกัน 4,980 ดอลลาร์สหรัฐ หรือประมาณ 158,015 บาท และคะแนน คนละ 75 คะแนน ส่วนคู่รองแชมป์ รับเงินรางวัลไปแบ่งกัน 2,880 ดอลลาร์สหรัฐ หรือประมาณ 91,382 บาท และคะแนน คนละ 50 คะแนน</p>
<!-- /wp:paragraph -->

<!-- wp:paragraph -->
<p>ด้านผลเทนนิสอาชีพหญิง ดับเบิลยู75 รายการ ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (2) ชิงเงินรางวัลรวม 60,000 ดอลลาร์สหรัฐ หรือประมาณ 1,903,800 บาท ที่สนามเดียวกัน มีผลดังนี้</p>
<!-- /wp:paragraph -->

<!-- wp:paragraph -->
<p>ประเภทหญิงเดี่ยว รอบรองชนะเลิศ ลิซ่า ปิกาโต้ (3-อิตาลี) ชนะ เทียน ฟางหราน (จีน) 6-1, 3-6 และ 6-4 ฮิโรมิ อาเบะ (ญี่ปุ่น) ชนะ เอคาเทรินา มาคลาโควา 6-4, 6-4</p>
<!-- /wp:paragraph -->

<!-- wp:paragraph -->
<p>จากนั้นเป็นรอบชิงชนะเลิศ ประเภทหญิงคู่ ยูดิซ ชอง-เหลียง เอิน ซัว (คู่วาง 1 ฮ่องกง-ไต้หวัน) ชนะ โช อี้ซวน-โช ยี่ เซ็น (คู่วาง 2 ไต้หวัน) 5-7, 6-1 และซูเปอร์ไทเบรก 10-8 โดยคู่วาง 1 ได้แชมป์ ได้รับเงินรางวัลไปแบ่งกัน 3,344 ดอลลาร์สหรัฐ หรือประมาณ 106,105 บาท และคะแนน คนละ 75 คะแนน ส่วนคู่รองแชมป์ ได้รับร่วมกัน 1,672 ดอลลาร์สหรัฐ หรือประมาณ 53,052 บาท และคะแนน คนละ 49 คะแนน</p>
<!-- /wp:paragraph -->

<!-- wp:image {"id":54087,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/01/618159598_1321133550049624_4561716893952882358_n-1024x683.jpg" alt="" class="wp-image-54087"/></figure>
<!-- /wp:image -->