<div id="js_1qu" class="_5pbx userContent _3576" data-ft="{&quot;tn&quot;:&quot;K&quot;}" data-ad-preview="message">
<div id="id_5bd1fda180eac6824460274" class="text_exposed_root text_exposed">
<p style="text-align: center;"><strong><span style="font-size: 14pt;">"มนัญชญา-พัณณิน-ไหม ณภัทร" กำชัยศึกยช.ไอทีเอฟ บี1 ที่อินเดีย</span></strong></p>
การแข่งขันเทนนิสเยาวชนนานาชาติ รายการ "เอชซีแอล เอเชี่ยน จูเนียร์ เทนนิส แชมเปี้ยนชิพ 2018" ไอทีเอฟ จูเนียร์ เกรด บี1 ที่อินเดีย เมื่อวันที่ 25 ต.ค.61 หญิงเดี่ยว รอบก่อนรองชนะเลิศ(8คนสุดท้าย) "ไหม" มนัญชญา สว่างแก้ว วัย 16 ปี มือ 68 เยาวชนโลก มือวาง 3 ของรายการ ลงสนามพบ ฟูนะ โคซากิ นักเทนนิสญี่ปุ่นดีกรี มือวาง 6 ของรายการ มืออันดับ 95 เยาวชนโลก ซึ่งผลปรากฎว่า เป็น มนัญชญา เล่นได้แน่นอนครบเครื่องกว่าทำให้คว้าช<span class="text_exposed_show">ัยชนะ 2-0 เซตด้วยสกอร์ 6-4 และ 7-5 ผ่านเข้ารอบรองชนะเลิศไปพบกับ โคดี้ หว่อง หง ยี่ นักหวดฮ่องกง มือวาง 1 ของรายการ มือ 47 เยาวชนโลกต่อไป
ขณะที่ประเภทคู่ รอบรองชนะเลิศ มนัญชญา จับคู่กับ ฮิมาริ ซาโตะ จากญี่ปุ่น พกดีกรีคู่มือวาง 1 ของรายการ ทะลุเข้ารอบชิงชนะเลิศได้แล้ว หลังช่วยกันหวดเอาชนะ พริสก้า เมเดลีน นูกรูโฮ จากอินโดนีเซีย กับ หวัง เจีย ยี่ จากจีน คู่มือวาง 4 ของรายการ 3-6, 6-3 และ ซูเปอร์ไทเบรก 10-4
มนัญชญา กับ ฮิาริ ซาโตะ ควงคู่เข้าไปชิงชนะเลิศซึ่งจะพบกับคู่ของ "แน็ต" พัณณิน โควาพิทักษ์เทศ นักหวดดาวรุ่งวัย 15 ปีของไทยที่คู่กับ ซากิ อิมามูระ จากญี่ปุ่น ซึ่งผ่านรอบรองชนะเลิศมาได้ หลังตัดเชือกชนะ มานะ คาวามูระ กับ ฟูนะ โคซากิ คู่นักหวดญี่ปุ่น คู่มือวาง 3 ของรายการ 6-4 และ 7-5
ด้านนักหวดดาวรุ่งไทยอีกคน ไหม ณภัทร นิรันดร วัย 16 ปี มือ 142 เยาวชนโลก มือวาง 8 ของรายการลงสนามในประเภทหญิงเดี่ยว รอบก่อนรองชนะเลิศ(8คนสุดท้าย) พบ ยาสมิน่า การิม์ยาโนว่า จากอุซเบกิสถาน มือ 183 เยาวชนโลก โดยผลปรากฎว่า ไหม ณภัทร เป็นฝ่ายเล่นได้เฉียบขาดกว่าชนะไป 2 เซตรวดด้วยสกอร์ 6-4 และ 7-6(4) ผ่านเข้ารอบรองชนะเลิศไปพบกับ พริสก้า เมเดลีน นูกรูโฮ นักหวดวัย 15 ปีมือ 110 เยาวชนโลก มือวาง 4 ของรายการจากอินโดนีเซียต่อไป
ส่วนประเภทชายคู่ ซึ่งมีนักหวดไทยเหลืออยู่ในรายการ 1 คน คือ "แซค" ฐานทัพ สุขสำราญ มือ 87 เยาวชนโลก ที่จับคู่กับ ฮาน ซอน ยอง จากเกาหลีใต้ คู่มือวาง 2 ของรายการ ลงตัดเชือกกับคู่นักเทนนิสเจ้าถิ่น เดฟ จาเวีย กับ มานน์ ชาห์ ซึ่งแมตช์นี้คู่นักเทนนิสเจ้าถิ่นเป็นฝ่ายเล่นคุมเกมได้ดีกว่าทำให้ชนะไป 6-1 และ 6-2 ส่งผลให้ ฐานทัพ กับคู่หูชาวเกาหลีใต้ ต้องตกรอบไปอย่างน่าเสียดาย</span>

<img class="alignnone size-full wp-image-18246" src="https://www.bucket.cloudaccess9.com/ltatorg/2018/10/44812338_2051649031524721_4455433398801924096_n.jpg" alt="" width="720" height="960" />

<img class="alignnone size-full wp-image-18249" src="https://www.bucket.cloudaccess9.com/ltatorg/2018/10/44823539_2051649124858045_4727676227345711104_n.jpg" alt="" width="720" height="960" />

</div>
</div>