<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":20}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:20px"><strong>3 นักเทนนิสไทยฟอร์มฮอต<br>ลิ่วตัดเชือกศึกไอทีเอฟบาย"เอสเอที"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพหญิงนานาชาติ เก็บคะแนนโลก ไอทีเอฟ วีเมนส์ เวิลด์ เทนนิส ทัวร์ W40 รายการ "ไอทีเอฟ โปร เซอร์กิต พรีเซนเต็ด บาย เอสเอที" ชิงเงินรางวัลรวม 40,000 ดอลลาร์สหรัฐ หรือประมาณ 1,400,000 บาท ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 13 ม.ค. 2566 ในประเภทหญิงเดี่ยว เข้าสู่รอบก่อนรองชนะเลิศ
       "รวงข้าว" ลัลนา ธาราฤดี นักหวดไวลด์การ์ด ดาวรุ่งไทยวัย 18 ปี มือ 527 ของโลก เดินหน้าทำผลงานได้ดีต่อเนื่อง ทั้งที่เป็นรองคู่แข่งขัน "เต็ง 2" ดาลิล่า ยาคูโปวิช จากสโลวีเนีย อายุ 31 ปี มือ 242 ของโลก อดีตมือ 69 ของโลก แต่ ลัลนา สามารถต่อกรได้อย่างสนุกและเก็บชัยได้ 2 เซตรวด 6-3, 6-4 โดยใช้เวลาไป 1 ชั่วโมง 10 นาที ลัลนา ผ่านเข้ารอบรองชนะเลิศ นับเป็นสัปดาห์ที่ 2 ติดต่อกัน
       ด้าน 2 นักเทนนิสไทยที่ต่างก็ได้ไวลด์การ์ดและโคจรมาพบกันในรอบก่อนรองชนะเลิศ "ออมสิน" อัญชิสา ฉันทะ วัย 20 ปี มือ 679 ของโลก พบกับ "อีฟ" พัชรินทร์ ชีพชาญเดช อายุ 28 ปี มือ 608 ของโลก ปรากฏว่า ต้องเล่นเซตสามเพื่อตัดสิน และเป็น อัญชิสา ที่เฉือนชนะ 2-1 เซต 2-6, 6-2 และ 6-1 โดยใช้เวลาแข่งขันไป 1 ชั่วโมง 55 นาที อัญชิสา ควงแร็กเกตคู่ใจฉลุยเข้าไปตัดเชือกกับ ลัลนา ในวันที่ 14 ม.ค. 2566
       "ไหม" มนัญชญา สว่างแก้ว เป็นอีกหนึ่งนักเทนนิสไทยที่ทำผลงานได้ยอดเยี่ยม โดย มนัญชญา วัย 20 ปี มือ 568 ของโลก โชว์ล้ม "เต็ง 5" คากลา บูยูกักเซย์ จากตุรกี วัย 33 ปี มือ 255 ของโลก อดีตมือ 60 ของโลก ได้อย่างขาดลอย 2-0 เซต 6-1, 6-1 ฉลุยสู่รอบรองชนะเลิศได้เช่นกัน</code></pre>
<!-- /wp:code -->

<!-- wp:image {"id":35633,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/01/0AB3ECFF-0315-4974-B222-364B16CD70BD-732x1024.jpeg" alt="" class="wp-image-35633"/></figure>
<!-- /wp:image -->