<!-- wp:paragraph {"align":"center","backgroundColor":"light-green-cyan"} -->
<p style="text-align:center" class="has-background has-light-green-cyan-background-color"><br><strong>เฟดคัพมั่นใจปรับตัวทันบู๊<br>สถานทูตไทยเลี้ยงต้อนรับ</strong></p>
<!-- /wp:paragraph -->

<!-- wp:paragraph -->
<p>ทีมนักหวดลูกสักหลาดเฟดคัพไทยประเดิมลงสังเวียนฝึกซ้อมฟิตร่างกายสู้ศึกเทนนิสชิงแชมป์โลก ประเภททีมหญิง รายการ “เฟดคัพ บาย บีเอ็นพี พาริบาส์ 2020” โซนเอเชีย/โอเชียเนีย กลุ่ม 2 เป็นวันแรกเจอทั้งสภาพอากาศเย็นและลมพัดแรงตลอดเวลาทำให้เล่นค่อนข้างยากคุมทิศทางลูกลำบาก “แทมมี่” เผย จากสภาพลมแรงกำชับน้องๆ เน้นตีให้แน่นอนเข้าไว้ และยังมีเวลาอีกวันครึ่งให้ซ้อมเชื่อมั่นทุกคนจะปรับตัวได้ดีขึ้นพร้อมทำศึก ขณะเดียวกัน นายดนัย เมนะโพธิ เอกอัครราชทูตไทย ประจำกรุงเวลลิ่งตัน ได้จัดเลี้ยงต้อนรับให้กำลังใจทัพเฟดคัพไทย</p>
<!-- /wp:paragraph -->

<!-- wp:paragraph -->
<p>ทีมเทนนิสสาวทีมชาติไทยชุดสู้ศึกเฟดคัพ 2020 โซนเอเชีย/โอเชียเนีย กลุ่ม 2 ลงสนามฝึกซ้อมเตรียมพร้อมเป็นวันแรกนับตั้งแต่เดินทางถึงเมืองเวลลิงตัน ประเทศนิวซีแลนด์ เจ้าภาพจัดการแข่งขัน โดยเมื่อวันที่ 2 ก.พ.ที่ผ่านมา ทีมหวดเฟดคัพไทยนำโดย ”แทมมี่” ร.ต.อ.หญิง แทมมารีน ธนสุกาญจน์ นักเทนนิสหญิงขวัญใจชาวไทย อดีตมืออันดับ 19 ของโลก ร่วมด้วย 4 นักหวดดาวรุ่งสายเลือดใหม่ "พราว" ชมภู่ทิพย์ จันดาเขต, "ออมสิน" อัญชิสา ฉันทะ, "ออม" วรรษชล สวัสดี และ "มะนาว" ธมจันทร์ มอมขุนทด และมีนายสมศักดิ์ รินทรานุรักษ์ ผู้ควบคุมทีม, นายเกศวิน ณ ระนอง ผู้ช่วยผู้ควบคุมทีม, นายพนมกร พลัดเชื้อนิล กัปตันทีม และนายสหทัศน์ ศุภกิจ ผู้ช่วยกัปตันทีม ลงซ้อมในเวลา 08.00 น.ที่สนามเทนนิสเรโนฟ</p>
<!-- /wp:paragraph -->

<!-- wp:paragraph -->
<p>ในส่วนสภาพอากาศช่วงเช้าที่เมืองเวลลิงตันวันนี้ค่อนข้างเย็นอุณภูมิประมาณ 17-19 องศา นอกจากนี้ยังมีลมแรงพัดตลอดเวลาแต่ยังโชคดีที่ไม่มีฝนตกลงมา อย่างไรก็ตามทีมนักหวดลูกสักหลาดสาวทีมชาติไทยไม่หวั่นลงฝึกซ้อมตามโปรแกรมที่วางไว้ เพื่อปรับสภาพร่างกาย สร้างความคุ้นเคยกับพื้นสนาม และเรียกความฟิตสมบูรณ์กลับคืนมา หลังจากที่ห่างสนามไปหลายวัน ขณะที่นักกีฬาแต่ละคนแม้จะต้องปรับเวลานอนใหม่ที่แตกต่างจากไทยถึง 6 ชั่วโมง แต่เช้าวันนี้ทุกคนดูสดชื่นชื่นกว่าวันก่อนหลังจากที่ได้นอนพักผ่อนเต็มอิ่ม โดยใช้เวลา 3 ชั่วโมงก็เสร็จสิ้นการซ้อมในวันแรก</p>
<!-- /wp:paragraph -->

<!-- wp:paragraph -->
<p>จากนั้นในเวลา 11.00 น.ตามเวลาท้องถิ่นทีมเฟดคัพไทยพร้อมด้วยนักกีฬาอีก 7 ชาติ ประกอบด้วย ฟิลิปปินส์, กวม, นิวซีแลนด์, สิงคโปร์,มองโกเลีย,เติร์กเมนิสถาน และ ปากีสถาน ได้ร่วมในพิธีเปิดการแข่งขันอย่างเป็นทางการที่สนามเรโนฟ ซึ่งทำอย่างเรียบง่าย หลังจากนั้นเจ้าภาพสมาคมเทนนิสนิวซีแลนด์ได้จัดมีทติ้งรับประทานอาหารว่างร่วมกัน กระทั่งเวลา 12.30 น.ทีมไทยก็เดินทางกลับโรงแรมเพื่อพักผ่อน ก่อนที่เวลา 14.30 น.จะเดินทางไปทำการฝึกซ้อมอีกครั้งใช้เวลาประมาณชั่วโมง</p>
<!-- /wp:paragraph -->

<!-- wp:paragraph -->
<p>หลังการฝึกซ้อม “แทมมี่” แทมมารีน ธนสุกาญจน์ พร้อมด้วยน้องๆร่วมทีม เปิดเผยว่า แม้อากาศจะเย็นแต่ไม่เป็นปัญหารวมถึงพื้นสนามแข่งขันด้วย แต่ที่หนักใจคือเรื่องของลมที่ค่อนข้างแรงและหมุนวนในคอร์ตทำให้เล่นย่าก ตอนนี้ก็พยายามปรับตัวให้เข้ากับทุกสถานการณ์ให้ได้ที่สุด และยังเหลือการฝึกซ้อมอีกวันครึ่งก่อนแข่งขันซึ่งก็จะช่วยให้แต่ละคนปรับตัวคุ้นเคยกับสนามแข่งและสภาพแวดล้อมได้มากยิ่งขึ้น</p>
<!-- /wp:paragraph -->

<!-- wp:paragraph -->
<p>“วันนี้ซ้อมเป็นวันแรกลมก็ค่อนข้างแรง อย่างไรก็ตามเรายังมีเวลาได้ปรับตัวเข้ากับสภาพลม ที่เป็นปัญหาสำหรับทุกคน เพราะลมแรงอีกทั้งยังเปลี่ยนทิศทางอยู่ตลอดและเล่นไม่ง่ายเลย ดังนั้นเราต้องปรับเกมให้แน่นอนมากยิ่งขึ้นไม่เล็งเส้นแต่เน้นตีให้แน่นอน ก็ฝากถึงแฟนๆ กีฬาชาวไทยช่วยเป็นกำลังใจให้กับพวกเราด้วยที่จะแข่งขันนัดแรกในวันที่ 4 ก.พ.นี้” แทมมี่ กล่าว</p>
<!-- /wp:paragraph -->

<!-- wp:paragraph -->
<p>และในช่วงค่ำวันเดียวกันตามเวลาท้องถิ่น นายดนัย เมนะโพธิ เอกอัครราชทูตไทย ประจำกรุงเวลลิ่งตัน ประเทศนิวซีแลนด์ ได้จัดเลี้ยงต้อนรับทัพนักหวดลูกสักหลาดเฟดคัพทีมชาติไทยที่สถานเอกอัคราชทูตไทย ขณะที่สายการแข่งขันได้เลื่อนออกไปโดยจะมีการจับแบ่งสายในวันที่ 3 ก.พ.2563</p>
<!-- /wp:paragraph -->

<!-- wp:paragraph -->
<p>           สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":25088} -->
<figure class="wp-block-image"><img src="https://www.bucket.cloudaccess9.com/ltatorg/2020/02/84249529_2895742803782002_5991806242111094784_n.jpg" alt="" class="wp-image-25088"/></figure>
<!-- /wp:image -->