<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>แจกแล้ว! "บิ๊กสุชัย" ตบรางวัลซีเกมส์ 3 ล้าน<br>หวังเทนนิสไทยได้เหรียญเอเชี่ยนเกมส์ที่ญี่ปุ่น</strong></p>
<!-- /wp:paragraph -->

<!-- wp:paragraph -->
<p><a></a> เมื่อวันที่ 24 ธ.ค. 2568 "บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานงานเลี้ยงฉลองความสำเร็จของคณะนักกีฬาเทนนิสทีมชาติไทย ที่ทำผลงานได้ 3 เหรียญทอง 7 เหรียญเงิน และ 1 เหรียญทองแดง จากการแข่งขันกีฬาซีเกมส์ ครั้งที่ 33 ระหว่างวันที่ 10-19 ธ.ค. ที่ผ่านมา ณ ห้องประชุมชั้น 2 ศูนย์พัฒนากีฬาเทนนิสแห่งชาติ เมืองทองธานี</p>
<!-- /wp:paragraph -->

<!-- wp:paragraph -->
<p>ในโอกาสนี้ นายสุชัย ยังได้มอบเงินรางวัลให้แก่นักกีฬา ตามที่ได้ประกาศไว้ก่อนหน้านี้ว่า จะมอบให้เหรียญทองซีเกมส์ ประเภทละ 1,000,000 บาท และปรากฏว่า ครั้งนี้ คณะเทนนิสไทยคว้ามาได้ 3 เหรียญทอง จากประเภทชายเดี่ยว ชายคู่ และคู่ผสม ดังนั้น นายสุชัย จึงได้มอบให้รวมแล้ว 3,000,000 บาท ซึ่งเป็นเงินส่วนตัวของนายสุชัยทั้งหมด</p>
<!-- /wp:paragraph -->

<!-- wp:paragraph -->
<p>นายสุชัย กล่าวว่า เทนนิสไทยได้มา 3 เหรียญทอง และเกือบจะได้จากประเภททีมชาย ซึ่งได้เหรียญเงิน อย่างไรก็ตาม นักกีฬาทุกคนได้พยายามอย่างเต็มที่แล้ว สำหรับรายการใหญ่ต่อไปคือ การแข่งขันกีฬาเอเชี่ยนเกมส์ ครั้งที่ 20 ที่ประเทศญี่ปุ่น ในปี 2569 สมาคมคาดหวังจะได้เหรียญรางวัล ดังนั้น ระหว่างทางที่จะไปถึง จะสนับสนุนนักกีฬาทั้งในเรื่องการเตรียมความพร้อมผ่านการส่งนักกีฬาเข้าร่วมการแข่งขันรายการต่าง ๆ ที่ต่างประเทศ รวมทั้งจัดการแข่งขันเทนนิสภายในประเทศขึ้นด้วย</p>
<!-- /wp:paragraph -->

<!-- wp:paragraph -->
<p>นอกจากนี้ นายสุชัย ยังได้กล่าวอวยพรให้แก่คณะกรรมการอำนวยการสมาคมกีฬาลอนเทนนิสแห่งประเทศไทยฯ รวมทั้งพนักงาน-เจ้าหน้าที่สมาคมกีฬาลอนเทนนิสฯ ตลอดจนคณะนักกีฬา ผู้ฝึกสอน และผู้ตัดสิน ที่เข้าขอพรจากท่านนายกสมาคมกีฬาลอนเทนนิสฯ เนื่องในโอกาสปีใหม่ พ.ศ. 2569 ที่กำลังจะมาถึงด้วย.</p>
<!-- /wp:paragraph -->

<!-- wp:image {"id":53908,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/12/605170838_1303572875139025_7018370841930847226_n-1024x683.jpg" alt="" class="wp-image-53908"/></figure>
<!-- /wp:image -->