<!-- wp:paragraph {"align":"center","style":{"typography":{"fontSize":20},"color":{"background":"#d6ffdf"}}} -->
<p class="has-text-align-center has-background" style="background-color:#d6ffdf;font-size:20px"><strong>"ธรรม์-ปวีณอร" หวดคู่ฉลุยบนสนามดินศึกยช.ที่ฝรั่งเศส</strong></p>
<!-- /wp:paragraph -->

<!-- wp:paragraph -->
<p>ความเคลื่อนไหวของนักเทนนิสเยาวชนไทยที่ผ่านการคัดเลือกจากสหพันธ์เทนนิสเอเชีย (เอทีเอฟ) เข้าร่วมโครงการ "แกรนด์สแลม เพลเยอร์ ดิเวล็อปเมนท์ โปรแกรม" ในรุ่นอายุไม่เกิน 14 ปี จำนวน 2 คน คือ "ไพน์" ธรรม์ พันธราธร กับ "ไอซ์" ปวีณอร นวลศรี ล่าสุดเมื่อวันที่ 8 ก.ค.ที่ผ่านมา ได้ลงแข่งเทนนิสเยาวชนนานาชาติ รุ่นอายุไม่เกิน 14 ปีรายการ "โอเพ่น สเตด ฟรองเซ่" บนสนามดิน ที่มาร์เนส-ลา-คอเกตต์ ชานเมืองตะวันตกของกรุงปารีส ประเทศฝรั่งเศส<br>ผลปรากฎว่า "ไพน์" ธรรม์ วัย 13 ปี มือ 1 เยาวชนเอเชีย ลงแข่งประเภทชายคู่ รอบแรก โดยคู่กับ โรเดียน ไตรเกล นักหวดคาซัคสถาน ช่วยกันเอาชนะนักหวดเจ้าถิ่น ฝรั่งเศส ราฟาเอล โกดาร์ท กับ อันตวน ลาคอสเต้ แมตตี้ 2-0 เซต ด้วยสกอร์ 7-5 และ 6-3<br>ขณะที่ "ไอซ์" ปวีณอร มือ 3 เยาวชนเอเชีย ลงแข่งประเภทหญิงคู่ รอบแรก โดยจับคู่กับ พัค เยซอ นักเทนนิสเกาหลีใต้ สามารถเอาชนะ มิรูน่า ริต้า นิคูลาเซส จากโรมาเนีย กับ นาดิย่า โปรดาโนวิช จากเซอร์เบีย คู่มือวาง 7 ของรายการ 2-0 เซต ด้วยสกอร์ 6-3 และ 6-2<br>นอกจากนี้ยังมีนักเทนนิสเยาวชนไทยเข้าร่วมแข่งอีก 1 คน คือ "ลูกคิด" พศิน สินฉลอง นักหวดอดีตเยาวชนทีมชาติรุ่นอายุไม่เกิน 12 ปี ที่ลงแข่งชายเดี่ยว รอบแรก พบ ลูก้า อิเลสคู นักหวดฝรั่งเศส ปรากฎว่า พศิน แพ้ไป 3-6 และ 3-6</p>
<!-- /wp:paragraph -->

<!-- wp:image {"id":44093,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/07/450094931_893617876134529_1022246574700072200_n-1024x603.jpg" alt="" class="wp-image-44093"/></figure>
<!-- /wp:image -->