<!-- wp:paragraph {"align":"center","style":{"typography":{"fontSize":20},"color":{"background":"#e0eec4"}}} -->
<p class="has-text-align-center has-background" style="background-color:#e0eec4;font-size:20px"><strong>"กมลวรรณ" โชว์ฟอร์มดาวรุ่งฉลุยหวด "ไอทีเอฟเวิลด์ทัวร์"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ ไอทีเอฟ เวิลด์ เทนนิส ทัวร์ ประจำปี 2024 ที่สนามกีฬากลางตุมปัง มหาวิทยาลัยวลัยลักษณ์ จ.นครศรีธรรมราช สัปดาห์ที่ 5 เทนนิสชาย M15 รายการ ITF WORLD TOUR (M5) และเทนนิสหญิง รายการ ITF WORLD TOUR (W3) ชิงเงินรางวัลรวม รายการละ 15,000 ดอลลาร์สหรัฐ หรือประมาณ 531,000 บาท รวม 2 รายการอยู่ที่ 1,062,000 บาท เมื่อวันที่ 9 ก.ค. 2567 เป็นการแข่งขันรอบเมนดรอว์วันแรก "น้องบัว" กมลวรรณ ยอดเพ็ชร นักเทนนิสดาวรุ่งจากพระนครศรีอยุธยา วัย 16 ปี ตีตั๋วสู่การแข่งขันรอบสองของประเภทหญิงเดี่ยวได้สำเร็จ โดย กมลวรรณ ใช้โควตาการเป็นมือท็อปร้อยเยาวชนโลก ซึ่งปัจจุบันเป็นมืออันดับ 94 เยาวชนโลก เข้าร่วมการแข่งขัน และลงหวดรอบแรก (32 คน) สามารถเอาชนะ "บอลลูน" ภาวินี ร่วมรักษ์ นักหวดไทยวัย 20 ปี มือ 1,055 ไอทีเอฟ แร้งกิ้ง ได้ 2 เซตรวด ด้วยสกอร์ 6-3 และ 6-4 ในเวลา 1 ชั่วโมง 17 นาที</p>
<!-- /wp:paragraph -->

<!-- wp:paragraph -->
<p>กมลวรรณ ผ่านเข้ารอบสอง หรือ 16 คนสุดท้าย ไปรอพบผู้ชนะระหว่าง "อีฟ" พัชรินทร์ ชีพชาญเดช ดีกรีทีมชาติไทยชุดใหญ่ และเจ้าของแชมป์หญิงเดี่ยวศึกเทนนิสนานาชาติ รายการ "ไอทีเอฟ เวิลด์ เทนนิส ทัวร์ พรีเซนเต็ด บาย เอสเอที (4)" เมื่อสัปดาห์ที่แล้ว กับ "แตงโม" บุณยวีร์ ธรรมไชยวัฒน์ อดีตนักหวดทีมชาติไทย ด้านประเภทชายเดี่ยว รอบแรก ระหว่างนักเทนนิสไทย "ก็อต" กฤติน โกยกุล อายุ 29 ปี มือ 2,068 โลก พบกับ "หมิง" ณัฏฐญุตม์ นิธิธนนนต์ วัย 22 ปี มือ 1,552 โลก และผลการแข่งขัน ปรากฏว่า เป็น กฤติน ที่เล่นได้ดี จบเกมได้ภายใน 2 เซต ด้วยสกอร์ 6-2 และ 6-3 ในเวลา 1 ชั่วโมง 33 นาที ผ่านเข้ารอบสองหรือ 16 คนสุดท้าย ไปรอพบผู้ชนะระหว่าง เจมส์ วัตต์ หนุ่มนิวซีแลนด์ กับ ธนเพชร ฉันทะ ของไทย มือวางอันดับ 8 ของรายการ</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันของนักเทนนิสไทยรายอื่น มีดังนี้ ชายเดี่ยว รอบแรก ภวิชญ์ สอนหลักทรัพย์ ชนะ เจค เดลานีย์ (ออสเตรเลีย) 3-4 Ret. (เจ็บหลัง) อนพัช ทิมางกูร แพ้ รอน เอลล็อค (อิสราเอล) 3-6, 3-6 ส่วนหญิงเดี่ยว รอบแรก วรรษชล สวัสดี แพ้ อายูมิ โคชิอิชิ (ญี่ปุ่น) 4-6, 2-6 เวียร่า ดีเพิ่ม แพ้ แดง ยี่หมิง (จีน) 5-7, 0-6 หญิงคู่ รอบแรก พัชรินทร์ ชีพชาญเดช-พัณณิน โควาพิทักษ์เทศ ชนะ อัศมิธา อศวรมูรธี-พูจา อินกาเล่ (อินเดีย) 6-2, 6-3 อมิตตาลัย ประสูตรนาวิน-โยษิตา ศรีพร ชนะ ลาลิทยา คัลลูรี-โซนัล ปาติล (อินเดีย) 7-5, 6-7(3-7) และซูเปอร์ไทเบรก 10-8 ไทรา ลิธิบี-ลีเดียร์ พอดโกริชานี่ แพ้ คานาโกะ โอซาฟุเนะ-อายากะ โอเซกิ (ญี่ปุ่น) 4-6, 4-6 </p>
<!-- /wp:paragraph -->

<!-- wp:paragraph -->
<p>ชายคู่ รอบแรก แม็กซิมัส ภราพล โจนส์-ฟรานซิส เคซีย์ อัลแคนทาร่า (ฟิลิปปินส์) ชนะ ภวิชญ์ สอนหลักทรัพย์-ไอแซค เบครอฟต์ (นิวซีแลนด์) 6-2, 6-2</p>
<!-- /wp:paragraph -->

<!-- wp:image {"id":44104,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/07/450103572_893749579454692_365123181148945326_n-1024x683.jpg" alt="" class="wp-image-44104"/></figure>
<!-- /wp:image -->