<!-- wp:paragraph {"align":"center","backgroundColor":"luminous-vivid-amber"} -->
<p style="text-align:center" class="has-background has-luminous-vivid-amber-background-color"><strong>กักตัว 2 นักเทนนิสหลังเทรนเนอร์ติดโควิด<br>มือท็อป 10 หญิงถอน "ยูเอส โอเพ่น" เพียบ</strong></p>
<!-- /wp:paragraph -->

<!-- wp:paragraph -->
<p> กักตัว 2 นักเทนนิสหลังเทรนเนอร์ติดโควิด<br>มือท็อป 10 หญิงถอน "ยูเอส โอเพ่น" เพียบ <br>สมาคมเทนนิสแห่งสหรัฐอเมริกา ในฐานะเจ้าของการแข่งขันแกรนด์สแลม "ยูเอส โอเพ่น" แถลงว่า มีนักเทนนิส 2 รายต้องเข้ารับการกักตัว เนื่องจากฮวน กัลวาน เทรนเนอร์ของทั้งคู่ถูกตรวจพบว่าติดเชื้อไวรัสโคโรนา "โควิด-19" โดยกัลวานเป็นบุคคลเดียวจากที่เก็บตัวอย่างตรวจ 1,400 ราย ที่พบเชื้อโควิด<br>สำหรับนักเทนนิสทั้ง 2 คน ซึ่งภายหลังได้รับการยืนยันว่าเป็นกีโด้ เปญ่า มือ 35 ของโลกชาวอาร์เจนตินา และฮูโก้ เดลเลียน มือ 94 ของโลกชาวโบลิเวีย ต่างต้องถอนตัวจากการแข่งขันรายการ "ซินซินเนติ มาสเตอร์ส" ซึ่งย้ายไปจัดที่ฟลัชชิ่ง มีโดว์ส นิวยอร์ก สหรัฐอเมริกา เพื่อให้นักกีฬาและทีมงานได้เข้าพักในพื้นที่ควบคุมที่จัดไว้<br>ข่าวระบุว่า กัลวานต้องกักตัวเป็นเวลา 10 วัน จากเดิมที่ระบุว่าต้องกักตัว 14 วัน ขณะที่เปญ่ายืนยันผ่านโซเชียลมีเดียว่า ไม่มีอาการผิดปกติแต่อย่างใด และผลตรวจเบื้องต้นไม่พบเชื้อโควิด แต่ยังต้องเข้ารับการตรวจอย่างสม่ำเสมอตามกฎ โดยหวังว่าจะสามารถลงแข่งขันยูเอส โอเพ่น ที่กำหนดเปิดฉากในวันที่ 31 สิงหาคมนี้ได้<br>ทั้งนี้ การแข่งขันยูเอส โอเพ่น ปีนี้ มีนักเทนนิสดังทยอยถอนตัวจำนวนมาก ล่าสุดคือ ซิโมน่า ฮาเล็ป มือ 2 ของโลกชาวโรมาเนีย ซึ่งเป็นมือท็อป 10 หญิงคนที่ 6 ที่ถอนตัวจากแกรนด์สแลมรายการนี้ เนื่องจากยังไม่มั่นใจเรื่องสถานการณ์การแพร่ระบาดของไวรัสโควิด-19<br>ส่วนคนที่ยังยืนยันจะร่วมแข่งขัน อาทิ เซเรน่า วิลเลียมส์ อดีตมือ 1 โลกชาวอเมริกัน, นาโอมิ โอซากะ อดีตแชมป์หญิงเดี่ยวปี 2018 จากญี่ปุ่น, โซเฟีย เคนิน แชมป์ "ออสเตรเลียน โอเพ่น" ชาวอเมริกัน และคาโรลิน่า พลิสโคว่า มือ 3 ของโลกชาวเช็ก ขณะที่ฝ่ายชายนำโดยโนวัก โยโควิช มือ 1 โลกชาวเซอร์เบีย และแอนดี้ เมอร์เรย์ อดีตมือ 1 โลกชาวสก๊อต<br>ภาพจาก <a rel="noreferrer noopener" href="https://l.facebook.com/l.php?u=http%3A%2F%2Fusopen.org%2F%3Ffbclid%3DIwAR2urLBk-1zDDHrkgns6Huc6KHK6FpVLfSvO6CA_eoqdixLm43nrEtJq2RQ&amp;h=AT1aaYo8zRCjetec2XBmXva_2-DgkFKzLgWGCMm6Ocz-Tdyuh6kpDQjmEHo4LgE2zVfLlZtuzYizjyv44Z9IIm608zIuXPW-i9QkUsCPaeXOrnj0uwlrNUHmKRPd-GvJ1upP&amp;__tn__=-UK-R&amp;c[0]=AT1Fp_iOqwjpyxdLFp38d9EyKebYP5eoAUtTDbKvqKpXGZREarKrTZU1fWX29z3KMCbFg4ZHsOn8L-9rAYUHSR7h3sHKvkIK_as8kDfweBoOaOf2UHn3rxNjEEvNxVAuwn5mu0a0qcONBu3HBrv7C--v4sDYgBWESvsnsg9ThJSH340l86gtA1KewLLQ_hY" target="_blank">usopen.org</a></p>
<!-- /wp:paragraph -->

<!-- wp:paragraph -->
<p>  สามารถติดตามข้อมูลเพิ่มเติมได้ที่: Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":25711} -->
<figure class="wp-block-image"><img src="https://www.bucket.cloudaccess9.com/ltatorg/2020/08/117727441_3413429482013329_8438142782437091312_o-1024x520.jpg" alt="" class="wp-image-25711"/></figure>
<!-- /wp:image -->