<p style="text-align: center;"><strong><span style="font-size: 14pt;">หวดยู-12ไทยประเดิมเก็บชัยถ้วนหน้าทั้งทีมชาย-ทีมหญิง</span></strong></p>
ตามที่สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ ได้ส่งนักเทนนิสเยาวชนทีมชาติไทย รุ่นอายุไม่เกิน 12 ปี เข้าร่วมการแข่งขันเทนนิสเยาวชน ประเภททีม รายการ "เซาท์ อีสต์ เอเชีย รีเจียนัล ควอลิฟายอิ้ง อีเวนท์ : ไอทีเอฟ เอเชีย อันเดอร์ ทเวลฟ์ ทีม คอมเพทติชั่น 2019" รอบคัดเลือกโซนเอเชียตะวันออกเฉียงใต้ ที่ประเทศฟิลิปปินส์ ระหว่างวันที่ 27-31 พฤษภาคม 2562 โดยการแข่งขันรายการดังกล่าวมีนักกีฬาจาก 5 ประเทศเข้าแ<span class="text_exposed_show">ข่งขัน ประกอบด้วย อินโดนีเซีย, ลาว ฟิลิปปินส์, มาเลเซีย และ ไทย ซึ่งจะแข่งขันแบบพบกันหมดเพื่อ โดยทีมชาย ไทยเป็นทีมวาง 2 ขณะที่ อินโดนีเซีย ทีมวาง 1 ส่วน ทีมหญิง ไทย เป็นทีมวาง 1 และ มาเลเซีย ทีมวาง 2
สำหรับนักเทนนิสเยาวชนไทยชุดนี้ ประกอบด้วย ทีมชาย 3 คน คือ ทัดพงษ์ กมลปัญญากร, ภพธรรม ศรีวงษ์ และ เปน จารุศร
ทีมหญิง 3 คน คือ กมลวรรณ ยอดเพ็ชร, โยษิตา ศรีพร และ ปริยากร ศรีสุริยาพัฒน์กุล โดยมี "โค้ชจิม" นายสหทัศน์ ศุภกิจ เป็นผู้ฝึกสอนทีมหญิง และมี "โค้ชเอิ้น" นายกฤตนู ภู่ทอง เป็นผู้ฝึกสอนทีมชาย และ นายศตพร จำนงค์สังข์ เทรนเนอร์ประจำทีม
การแข่งขันรอบพบกันหมด นัดแรก เมื่อวันที่ 27 พฤษภาคม ทีมชายไทย พบ มาเลเซีย ผลปรากฎว่า ทีมไทยสามารถคว้าชัยชนะ 3-0 คู่ โดย คู่แรก เดี่ยวมือ2 "เปนเน่" เปน จารุศร ชนะ แม็กซ์ นีล สก๊อต หาน เซียง 2-0 เซตด้วยสกอร์ 6-0, 6-4, คู่สอง เดี่ยวมือ 1"เดฟ" ทัดพงษ์ กมลปัญญากร ชนะ ซูเรซ กูมาร์ ดาร์ชาน 2-1 เซตด้วยสกอร์ 6-2, 6-7 (7) , 6-2 และประเภทคู่ เปน กับ ภพธรรม ศรีวงษ์ ชนะ ซาราวานัน เดเวส กับ แม็กซ์ นีล สก๊อต หาน เซียง 2-0 เซตด้วยสกอร์ 6-3, 6-4
ส่วนทีมหญิง พบ อินโดนีเซีย ผลปรา
กฎว่าทีมไทยเป็นฝ่ายชนะ 3-0 คู่ โดยคู่แรก เดี่ยวมือ 2 "น้ำหอม" โยษิตา ศรีพร ชนะ โจอันน่า ลีนน์ ฮาร์โตโน่ 2-0 เซตด้วยสกอร์ 7-5 และ 7-6 (3), คู่สอง เดี่ยวมือ 1 "บัว" กมลวรรณ ยอดเพ็ชร ชนะ ชิน่าร์ ซาห์รา ซูกันนา เฮอร์ยาดี้ 2-0 เซตด้วยสกอร์ 6-2, 6-1 และหญิงคู่ กมลวรรณ กับ ปริยากร ศรีสุริยาพัฒน์กุล ชนะ โจอันน่า ลีนน์ ฮาร์โนโน่ กับ ไลลาตูล์ ฟาจ์เรีย 6-2, 7-5</span>

สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>