<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#00a332"}}} -->
<p class="has-text-align-center has-vce-bg-color has-text-color has-background" style="background-color:#00a332;font-size:22px"><strong>"กษิดิศ" ตัดเชือกพ่ายเกาหลีชวดชิงฯศึกอาชีพที่ฮ่องกง</strong></p>
<!-- /wp:paragraph -->

<!-- wp:code -->
<pre class="wp-block-code"><code>    การแข่งขันเทนนิสอาชีพชาย ไอทีเอฟ เวิลด์ เทนนิส ทัวร์ รายการ "เมนส์ 25K ฮ่องกง" ชิงเงินรางวัลรวม 25,000 ดอลลาร์สหรัฐ หรือราว 875,000 บาท ที่ฮ่องกง เมื่อวันที่ 3 กันยายน 2566  ประเภทชายเดี่ยว "บูม" กษิดิศ สำเร็จ นักหวดไทยวัย 22 ปี มืออันดับ 683 ของโลก ลงแข่งรอบ 8 คนสุดท้ายที่เลื่อนมาจากวันที่ 2 กันยายน เนื่องจากมีพายุเข้าเกาะฮ่องกงทำให้มีฝนตกต่อเนื่องลมแรงตลอดทั้งวัน
   รอบ 8 คนสุดท้าย กษิดิศ พบกับ ทาคุยะ คุมาซากะ นักเทนนิสญี่ปุ่น วัย 24 ปี มืออันดับ 844 ของโลก ซึ่งเคยแพ้ให้กับ กษิดิศ มาแล้วถึง 2 ครั้งในการแข่งขันเทนนิสอาชีพ M15 นครศรีธรรมราช เมื่อเดือนกรกฎาคมที่ผ่านมา ซึ่งแมทช์นี้ นักหวดไทยก็ยังสามารถคุมเกมได้ดี แม้จะเสียเซตสองให้คู่แข่งก็ตาม แต่ยังกลับมาเอาชนะในการดวลซูเปอร์ไทเบรกได้ กษิดิศ เฉือนชนะไป 2-1 เซตด้วยสกอร์ 6-3, 1-6 และ 10-5
   จากนั้นในช่วงเย็นของวันเดียวกัน กษิดิศ ต้องลงแข่งรอบรองชนะเลิศต่อทันที โดยพบกับ ซานฮุย ชิน นักหวดเกาหลีใต้ วัย 26 ปี มืออันดับ 576 ของโลก มือวาง 6 ของรายการ ปรากฎว่า หนุ่มไทยพยายามออกอาวุธสู้เต็มที่ แต่คู่แข่งหวดสโตรกได้แม่นยำกว่าทำให้ชนะไป 2 เซตรวด ด้วยสกอร์ 7-5 และ 7-6 ไทเบรก 7-4 ส่งผลให้ กษิดิศ ชวดโอกาสเข้ารอบชิงชนะเลิศไปอย่างน่าเสียดาย</code></pre>
<!-- /wp:code -->

<!-- wp:image {"id":38994,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/IMG_3503-768x1024.jpeg" alt="" class="wp-image-38994"/></figure>
<!-- /wp:image -->