<!-- wp:paragraph {"align":"center","style":{"typography":{"fontSize":20},"color":{"background":"#c6f0a5"}}} -->
<p class="has-text-align-center has-background" style="background-color:#c6f0a5;font-size:20px"><strong>เล็กพริกขี้หนู"ยู-12ไทย"กำชัยศึกเอเชีย<br>ชายมีคิวส่งท้ายปากีฯ-หญิงดวลอิหร่าน</strong></p>
<!-- /wp:paragraph -->

<!-- wp:paragraph -->
<p> การแข่งขันเทนนิสชิงชนะเลิศแห่งเอเชีย ประเภททีม รุ่นอายุไม่เกิน 12 ปี รายการ "ไอทีเอฟ เอเชีย ทเวลฟ์ แอนด์ อันเดอร์ ทีม คอมเพทติชั่น ไฟนอลส์ 2021" ณ กรุงนูร์-ซุลตัน ประเทศคาซัคสถาน เมื่อคืนวันที่ 23 พ.ย. 2564 เป็นการเล่นนัดที่สองในรอบพบกันหมด </p>
<!-- /wp:paragraph -->

<!-- wp:paragraph -->
<p>กลุ่ม เอ ทีมชายไทย ที่คว้าชัยมาแล้ว 1 นัด นักกีฬา ประกอบด้วย "ก้อง" กานต์ธัช สุรฤทธิ์โยธิน, "ปังยะ" ปังยะ ผลพิรุฬห์ และ "แพทริค" แพทริค แค็นดอลล์ ไฮเอิลบรอน พบกับ ทีมคาซัคสถาน เจ้าภาพ ที่ชนะมาแล้ว 1 นัดเช่นกัน ท่ามกลางกองเชียร์เจ้าถิ่น </p>
<!-- /wp:paragraph -->

<!-- wp:paragraph -->
<p>"โค้ชก้อง" นายนิติ วังปรีชา กัปตันทีมชาย ได้ปรับเปลี่ยนผู้เล่น โดยให้ กานต์ธัช เป็นผู้เล่นเดี่ยวมือ 2 ส่วน ปังยะ เป็นผู้เล่นเดี่ยวมือ 1 และผลการแข่งขัน ปรากฏว่า ทีมไทย ชนะ ทีมคาซัคสถาน 2-1 คู่ (เดี่ยวมือ 2 กานต์ธัช ชนะ มาดิย่า ทากิเบคอฟ 6-3, 6-2 เดี่ยวมือ 1 ปังยะ แพ้ ยาโรสลาฟ เชนิชนี่ 6-4, 4-6, 2-6 และประเภทคู่ กานต์ธัช-ปังยะ ชนะ ยาโรสลาฟ เชนิชนี่-มาดิย่า ทากิเบคอฟ 7-5, 6-2) </p>
<!-- /wp:paragraph -->

<!-- wp:paragraph -->
<p>สำหรับการแข่งขันในรอบพบกันหมดนัดสุดท้ายนั้น ทีมชายไทย ที่มีผลงานชนะ 2 นัดติด จะพบ ทีมปากีสถาน ที่ชนะ 1 แพ้ 1 นัด </p>
<!-- /wp:paragraph -->

<!-- wp:paragraph -->
<p>ด้านทีมหญิง ที่ชนะนัดแรกมาแล้ว ภายใต้การคุมทีมของ "โค้ชจิม" นายสหทัศน์ ศุภกิจ กัปตันทีมหญิง ซึ่งนักกีฬา ได้แก่ "พิณเพลง" ณัฐรดา สกุลวงศ์ธนา, "จินนี่" จิณห์นิภา ตราชูวณิช และ "ออมสิน" พิชญาภัค ศรีมุกข์ ลงเล่นในกลุ่ม เอ พบกับ ทีมอุซเบกิสถาน ที่ชนะมาแล้ว 1 นัดเช่นกัน ปรากฏว่า ทีมหญิงไทย ชนะ 3-0 คู่ (เดี่ยวมือ 2 จิณห์นิภา ชนะ คิม ไคร่า 3-6, 6-2 และ 7-6 (3) เดี่ยวมือ 1 ณัฐรดา ชนะ คิม เอมิลี่ 6-1, 7-5 และประเภทคู่ ณัฐรดา-พิชญาภัค ชนะ คิม เอมิลี่-คิม ไคร่า 6-4, 0-6 และซูเปอร์ไทเบรก 10-4) </p>
<!-- /wp:paragraph -->

<!-- wp:paragraph -->
<p>จากผลการแข่งขัน ทำให้ทีมหญิงไทย ชนะ 2 นัดติด และจะลงสนามเพื่อเล่นรอบพบกันหมดนัดสุดท้าย พบกับ ทีมอิหร่าน ที่มีสถิติชนะ 1 แพ้ 1 นัด โดยนักเทนนิสเยาวชนทั้งทีมหญิงไทยและทีมชายไทยนั้นมี นายภูสิต เส็งสาย นักวิทยาศาสตร์การกีฬา คอยดูแลและเตรียมความพร้อมเรื่องสภาพร่างกายก่อนการแข่งขันให้ด้วย</p>
<!-- /wp:paragraph -->

<!-- wp:paragraph -->
<p>ทั้งนี้ ก่อนที่การแข่งขันจะเริ่มขึ้น คณะเทนนิสทีมชาติไทย ยังได้รับเกียรติจาก นายภราดร รังสิมาภรณ์ อัครราชทูตที่ปรึกษา รองหัวหน้าสำนักงาน สถานเอกอัครราชทูต ณ กรุงนูร์-ซุลตัน และคณะ ได้เดินทางมาให้กำลังใจ ซึ่งสร้างขวัญและกำลังใจที่ดีให้แก่คณะเทนนิสทีมชาติไทยเป็นอย่างมาก</p>
<!-- /wp:paragraph -->

<!-- wp:image {"id":30001,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/11/259265255_4766109763411954_1421726928548652299_n-1024x769.jpg" alt="" class="wp-image-30001"/></figure>
<!-- /wp:image -->